
BIRŽELIO MĖNUO 


MENESINIS KULTŪROS ŽURNALAS 


Nr. 6 (40) 


PIJAUS XI SOCIALINĖ DEMOKRATIJA 


NV AUTTIERE UNAS 


Guadragesimo anno santykiai su Rerum novarum 


Šiemet gegužės 15 d. buvo dviejų enciklikų 
sukaktis: Leono XIII enciklikos “Rerum nova- 
rum" 60 metų ir Pijaus XI — “Guadragesimo 
anno" 20 metų. Pijaus XI enciklika kaip tiktai 
ir buvo paskelbta ryšium su “Rerum novarum“ 
40 metų sukaktim. Tad neabejotina, kad tarpu- 
savinis šių dviejų enciklikų ryšys yra labai glau- 
dus. “Guadragesimo anno“ tatai šiaip nusako: 
“Ilgainiui taip pat kilo abejonių dėl teisingo 
daugelio šios Enciklikos (“Rerum novarum“') 
dalykų aiškinimo, arba dėl darytinų iš jų išvadų 
(m. p. V. V.), ir tatai buvo priežastis, kad tarp 
pačių katalikų dažnai iškildavo visai karštų 
ginčų“ 

Tačiau Pijus XI su “Ruadragesimo anno“ išė- 
jo ne tik ginti “nuo tam tikrų svyravimų" Leo- 
no XIII mokslo, ir ne tik “Rerum novarum'' pa- 
skelbtus dėsnius tiksliau pritaikyti XX amžiaus 
socialinei tikrovei ryšium su įvykusiomis nuo 
“Rerum novarum“' laikų bendrosios padėties at- 
mainomis. “Ruadragesimo anno" yra ne tik Baž- 
nyčios kai kurių 1891 metų enciklikos skelbtų 
tiesų autoritetingas paaiškinimas ir išryškinimas. 

Leonas XIII tenkinosi priminęs XIX amžiaus 
žmogui, kad tiek liberalizmo, tiek socializmo ke- 
lias yra Klaidingas ir veda į katastrofą. Kaip vic- 
nintelį teisingą žmonių bendruomenei kelią iis 
nuroiė tą, kuris eina iš Evangelijos ir krikščio- 
niškesios dorovės. Pijus XI tatai daro talp pai. 
Bet “Gua:ragesimo anno“ eina toliau už “Re- 
um novarum“. “Guadragesimo anno“ pateikia 
visai konkretų planą raujųjų laikų socialinei 
tikrovei tvarkyti. Jei “Rerum novarum"' tebuvo 
priminimas Evangelijos, tai “Guadragesimo 
anno“" yra Evangelija pagrįsto socialinio gyve- 
nimo įtaigojimas. Jei “Rerum novarum" tebuvo 
žodis, tai “Ouačragesimo anno" yra veikimas. 


Šitas “Guadragesimo anno“ pavaizdumas ir 
bus padaręs ją taip patrauklią. Jei “Rerum no- 
varum“ daugiau buvo žinoma rinktinei visuo- 
menei, tai “Gusdragesimo anno'' tapo ir plačių- 
jų sluogsnių susidomėjimo ir svarstymų dalyku. 
Tokiose Jungtinėse Valstybėse “Guadragesimo 
anno"“ tuoj po jos paskelbimo dešimtimis tūks- 
tančių paplito visuomenėje ir, nežiūrint savo la- 
bai kondensuoto turinio, tapo masių skaitybos 
raštu. 


Patikslinimai ir paryškinimai 


Pijus XI patikslina Leono XIII nuosavybės 
mokslą, pabrėždamas, kad “kaip kitos visuome- 
ninės institucijos, taip ir nuosavybės tvarkymas 
nelieka visiškai nekeičiamas, kaip tatai rodo 
istorija". Tačiau nuosavybę tvarkant yra būtina 
neišleisti iš akių jos dvejopo pobūdžio: indivi- 
dualinio ir socialinio. “Iš paneigimo ar panieki- 
nimo socialinių bei viešųjų nuosavybės savumų 
būtinai patenkama į vadinamąjį individualizmą". 
Ogi “jos privatinį bei individualinį pobūdi atme- 
tus arba susilpninus, neišvengiamai pakliūvama 
“kolektyvizman"'". Tik bendrajai gerovei pa- 
lenkta privati nuosavybė yra tas palaimingas 
aukso vidurys. 

Todėl “žmonės turi žiūrėti ne tik atskirų sa- 
vo interesų, bet ir bendrosios gerovės". Krašto 
valdžia, turėdama galvoje bendrosios gerovės 
reikalus, turi nustatyti, kas “leistina arba ne- 
leistina savininkams naudojantis nuosavybe“. 
Nors valstybė pačios nuosavybės panaikinti ne- 
gali, bet “jos naudojimą tvarkyti ir su bendra 
gerove derinti" yra valstybės teisė, o neretai ir 
pareiga, nes be valdžios įsikišimo “nesuskaito- 
ma daugybė darbininkų, slegiami baisaus skur- 
do, negali išsivaduoti iš to stovio, nors ir kažin- 
kaip stengtųsi"'. Žinoma, tie, kuriems ' tas sto- 

vis nekelia jokių sunkumų... norėtų pavesti 
vien artimo meilei visus rūpesčius švelnint var- 
gą". Tačiau darbininkas pagrįstai pasišiaušia 
prieš jam siūlomą išmaldą, užuot patenkinus jojo 
teisę. Pijus XI įspėja, kad ir tarp tikinčiųjų “ne- 
trūksta ir tokių, kurie piktnaudoja patį tikėji- 
mą ir jo vardu stengiasi pridengti neteisingus 
reikalavimus, kad apsigintų nuo teisingų darbi- 
ninkų reikalavimų ... Jie yra priežastis — ap- 
gailestauja Pijus XI, — dėl ko Bažnyčia, nors ne- 
teisingai, buvo įtariama einanti su turtingai- 
siais, o nesijaudinanti dėl nelaimių ir reikalų tų, 
kurie yra tartum netekę natūraliosios teisės į šio 
gyvenimo gerovę“. 

Pagaliau yra ir tokių ūkinių gerybių, “ku- 
rios negalima palikti privačių asmenų rankose be 
pavojaus bendrajai gerovei." Enciklika pritaria, 
kad jų valdymas “visai pagrįstai siūloma palikti 
valstybei." 

Mūsų laikų katalikų socialinė etika vėl isak- 
miau kelia vadinamojo pertekliaus sunaudojimo 
klausimą. Šis klausimas savo laiku Bažnyčios 
buvo labai griežtai sprendžiamas. Ilgainiui betgi 
tas Bažnyčios nusistatymas neteko ra'škumo, 
nors užmirštas niekad nebuvo. “Guadragesimo 
anno' ties šiuo klausimu taip pat sustoja. Pijus 
XI konstatuoja, kad “didelis proletariato skai- 
čius iš vienos pusės ir mažas skaičius turtuolių 
su galingais ištekliais iš kitos pusės aiškiausiai 
įrodo, kad mūsų “industrializmu" vadinamais 
jaikais pagamintieji tokioje gausybėje turtai yra 
blogai paskirstyti? Pijus XI reikalauja “dėti vi- 
sas pastangas, kad bent ateityje pagamintosios 
gėrybės tik teisinga proporcija atitektų kapita- 
listams ir kad ganėtinai gausingai patektų dar- 
bininkų tarpan.' “Žmogus, — skelbia “Guadra- 
gesimo anno“, — neturi teisės visiškai laisvai 
savo nuožiūra šeimininkauti pelnu, būtent tuo 
pelnu, kuris jam nėra būtinas tinkamam jo padė- 
čiai gyvenimui palaikyti“? (M. p. V. V.) 

Skelbdamas teisingo darbo atlyginimo dės- 
ius, Pijus XI ypatingai išryškina darbininko 
šeimos padėtį. “Neleistina išnaudoti vaiko jau- 
nystė ir moters silpnybė. Šeimos motinos darbas 
yra pirmučiausia namie arba namų ūkyje bei šei- 
mos rūpesčiuose. Didžiausia blogybė, kurią rei- 
kia visomis pastangomis pašalinti, tai toji, kad 
motinos dėl menko tėvo uždarbio yra verčiamos 
už namų sienų ieškoti apmokamo darbo, apleis- 
damos motiniškus darbus ir pareigas, ypatingai 
vaikų auklėjimą. Reikia tad dėti visas pastangas, 
kad tėvai gautų ganėtiną atlyginimą, kurio pa- 
kaktų visiems šeimos reikalams patenkinti. (M. 
p. V. V.) Jei šių dienų pramonės sąlygos nevi- 
sada leidžia taip daryti, tai socialinis teisingu- 
mas reikalauja, kad būtų pirmučiausia padary- 
tos tokios reformos, kurios užtikrintų suaugu- 
siam darbininkui tokį atlyginimą." Kaip daug 
motinų net tokiose turtais pertekusiose Junsti- 
nėse Valstybėse priverstos eiti i fabrikus uždar- 
biauti, savo vaikų auklėjimą patikėdamos mies- 
to aplinkai! 

Savaime suprantama, kad "negalima teisingai 

įvertinti ir teisingai atlyginti darbą, jei neimama 
dėmesin jo socialinė ir individualinė prigimtis". 
Todėl “nustatant atlyginimo dydį reikia vado- 
vautis ir bendrosios gerovės sumetimais." 


Naujoji socialinė santvarka 


Tiek nuosavybės naudojimą, tiek teisingą 
darbo atlyginimą, tiek socialinę taiką pagal 
“Ouadragesimo anno“ turi apspręsti bendroji ge- 
rovė. Bet Kad bendroji gerovė tikrai veiksmin- 
gai galėtų rikiuoti darbo ir kapitalo santykius, 
neužtenka vien paskelbti tobulus tam pagrindus. 
“Ką padės mokyti išmintingų principų apie eko- 
nominius dalykus, — pastebi Pijus XI, — jei 
nepažebotam geismui ir nešvariam savo reika- 
lais rūpesčiui leidžia save taip supančioti, kad 
“pažindami Viešpaties įstatymus, elgiasi prie- 
šingai?" Kad palaimingas socialinis mokslas ne- 
liktų tik tyruose šaukiančiojo balsu, Pijus XI 
šaukiasi ir institucijų reformos. Reformos ta 
prasme, kad būtų atstatyta socialinių veiksnių 
teisinga kompetencija. Pijus XI ypatingai pabrė- 
žia subsidiarinio principo pritaikymo reikšmę 
žmonių bendruomenės santvarkoje. Pagal šį prin- 
cipą taip, kaip “nevalia iš atskirų žmonių atimti 
ir tai pavesti visuomenei, ką atskiri žmonės gali 
savo iniciatyva bei savo pastangomis“, lygiai 
taip nedera valstybei imtis to, ką gali atlikti že- 
mesnės už valstybę organizacijos. “Vyriausybė 
turi tad palikti mažesnės reikšmės darbus bei 
rūpesčius, kurie ją perdaug blaškytų, žemesnėms 
organizacijoms". 

Savo metu liberalistinė valstybė vykdė tik 
panaktinio pareigas privatinės nuosavybės at- 
žvilgiu, patį socialinį gyvenimą palikdama sa- 
vaimingai eigai. Dabar valstybė kai kur yra pa- 
krypus į antrą kraštutinumą, išjungdama net pa- 
veikias tarpines institucijas tarp asmens ir vals- 
tybės. Dabar “beliko tik atskiri asmens ir vals- 
tybė. Tatai gi nemaža kenkia pačiai valstybei, 
kuri... slegiama ir apkrauta bemaž begalinėmis 
pareigomis". Reikalinga todėl tarp asmens ir 
valstybės įjungti tarpines grandis. 

Pijus XI yvatingai akee»tuoje naundinocumą 
socialinei taikai ir gerovei tokių už valstybę že- 
mesnių organizacijų, kurias turėtų sudaryti “vie- 
nu amatu ar profesija užsiimą žmonės". Kaip kad 
vietos kaimynystė suriša žmores į bendruomenę 
lygiai taip ir bendras verslas. Konstatavęs, kad 
"visiškai klaidinga yra manyti, kad iš vieno ka- 
pitalo ar vieno darbo yra kilę tai, kas kyla iš 
abiejų sujungtų pastangų", Pijus XI skelbia, kad 
“tvarka kyla iš harmoningai suderintų skirtingų 
dalykų". Todėl ir darbo bei kavitalo tvarkingas 
santykiavimas turi būti grindžiamas ne jų tar- 
pusavine kova, bet jų harmoningu suderinimu. 
Naujoji socialinė santvarka vietoj kurstomos 
darbo ir kapitalo tarpusavinės kovos ir neretai 
besireiškiančios tarp jų priešybės turi nutiesti 
pagrindus pastoviai organizuotos bendruomenės 
tarpusavinei sandorai. Šioji santvarka tad nega- 
li remtis vienos bendruomenės dalies kova ir 


priešiškumu kitai jos daliai. Darbo ir kapitalo 
sandorą turi apspręsti abipusinio (reciprociteti- 
nio) pasipildymo ir pasigelbėjimo reikalas: “Nėra 
kapitalo be darbo ir nėra darbo be kapitalo". 
(Rerum novarum). Taigi darbo ir kapitalo san- 
dorai sukurti pagrindą sudaro jų abiejų jungti- 
nemis pastangomis atliekamas tos ar kitos ūkio 
srities aptarnavimas, t. y. bendroji gerovė. Ta- 
tai reiškia, kad tiek atskiros įmonės, tiek viso 
tautos ūkio veiklą apsprendžianti norma yra ben- 
droji gerovė, visos bendruomenės gerovė. 

Bendroji gerovė reikalauja apsaugoti gamy- 
bą ir paskirstymą nuo vienašališkumo ir nuo 
klasinių priešiškumų kėlimo. Šios gerovės ap- 
spręsta gamyba negali vadovautis principu: jei 
pelninga ir galima įtaigojimu dar palaikyti apy- 
vartą, naudotis galimybe. Bendroji gerovė kiek- 
vleną įmonę įpareigoja pirmoji eilėj atsižvelgti 
1 tai, ar esamomis sąlygomis gamyba yra tiks- 
linga ir bendruomenei naudinga. Vien pasiūlos- 
paklausos dėsniu besivadovaujanti įmonė ben- 
drajai gerovei gali būti ir labai žalinga, nors ir 
pelninga būdama. Bendrosios gerovės požiūriu 
yra neleistina gamyba, kad ir kaip pelninga ji 
būtų, tokių dalykų, kurie vestų pačią bendruo- 
menę prie išsigimimo. 

Bendroji gerovė apsprendžia ne tik tos ar ki- 
tos srities gamybą, bet ir kiekvienos įmonės at- 
siradimą, jos plėtimąsi ar susiaurėjimą. Iš čia 
eina išvada, kad ūkis negali būti paliktas savai- 
mingai raidai. Tas dar nereiškia, kad ūkinis gy- 
venimas turi būti pačios valstybės biurokratinė- 
mis priemonėmis iš viršaus vairuojamas. Tai 
veikiau tik nrganizuotas ūkininkavimas, kuriame 
kiekviena įrnonė, kiekviena atskira ūkio šaka, ir 
visos ūkio sritys draugėje savarankiškai saugotų 
bendrosios gerovės reikalus, palikdamos valsty- 
bės organams tik bendrosios priežiūros teisę. 

Naujoj socialinėj santvarkoj vietoj socializ- 
mo skelbiamos klasinės sąmonės ugdymo turi 
būti ugdoma socialinė sąmonė. Tatai reiškia, kad 
tiek darbininkija, tiek kapitalo atstovai turi 1s1- 
sąmoninti: 

1) bendrosios gerovės reikalą ir darbo bei 
kapitalo sąžiningo bendradarbiavimo būtinumą 
nežiūrint į padėties, sugebėjimų, išsilavinimo, 
pareigų skirtingumus; 

2) savo verslo reikšmę sau ir bendruomenei; 

3) savo kaip žmogaus ir kaip bendrosios ge- 
rovės bendradarbio vertės supratimą ir pagarbą 
savajam luomui. 

Iš to eina nuosekli išvada, kad tiek paskiros 
imonės tvarkyme, tiek ir aukščiausiųjų ūkio in- 
stancijų sprendimuose atsakingai dalyvautų visi 
bendrosios gerovės kūrėjai — kapitalo atstovai ir 

ininkai. 
E is kas įmonę supranta tik darboviete, ku- 
rioje turi būt atliktas tarp daugelio „paskirstytas 
tas ar kitas darbas. Tuo tarpu įmonė yra ne kas 
kita, kaip organizuota funkcijų visuma tam tik- 
ram vieningam ūkiniam uždaviniui vykdyti. Bet 
kad darbininkui įmonė tikrai nebūtų tik darbo- 
vietė, kad būtų nugalėtas įmonės svetimumas 


darbininkui, darbininkas turi būti įgalintas būti 
atsakingas ne tik už savo paties darbo atlikimą, 
bet ir už pačią įmonę apskritai. 

Konkrečios šiai ūkinei santvarkai formos, su- 
prantama, “Guadragesimo anno“ nenustato, nu- 
rodydama tik bendrąsias gaires. “Ką Leonas 
XIII mokė apie valstybių politines formas, gali- 
ma išlaikant proporciją pritaikyti ir profesi- 
nėms draugijoms ar korporacijoms: būtent žmo- 
nės turi visišką teisę pasirinkti jiems patinkan- 
čią formą su sąlyga, kad ji neprieštarautų teisin- 
gumui ir būtų suderinta su bendrosios gerovės 
reikalavimais". 


Patariamasis ir sprendžiamasis bendrininkavimas 


Karas, juo labiau totalinis karas keičia ne tik 
valstybių sienas ir jų padėtį bei svorį tarptauti- 
nėje bendruomenėje, bet turi didžiausios reikš- 
mės ir pačios valstybės ūkinio ir socialinio gy- 
venimo raidai. Tatai labai yra ryšku pokarinėje 
V. Europoje, arti šešerių metų išbuvusioje II-ojo 
pasaulio karo naikinamuoju objektu ir patyru- 
sioje visą griaunamąjį karo siaubingumą. Savai- 
me suprantama, kad pokarinė V. Europa, siek- 
dama karo metų iš normalių vėžių išmuštą gy- 
venimą vėl įstatyti į teisingą kelią, daro labai 
daug pastangų. Ypatingai tatai yra akivaizdu V. 
Vokietijoje, kuri sugebėjo ne tik savo ūkio at- 
statymui gražiai panaudoti Marshallo plano kre- 
ditus, bet ir visą savo ūkinį gyvenimą taip ri- 
kiuoti, kad netrukdant ir nelėtinant ūkinio at- 
sistatymo eigos sykiu susidarytų palankios prie- 
laidos socialiniam teisingumui vykdyti. Šia pras- 
me pažymėtinos pastangos pravesti karo pada- 
rytų nuostolių išlyginimą (ne atlyginimą, nes 
karą pralaimėjusi Vokietija iš ko juos beatly- 
gins!) ir darbo-kapitalo santykių išlyginimą, įga- 
linant darbininkiją dalyvauti ūkinio gyvenimo 
sprendimuose. Kadangi ypač pastaruoju klausi- 
mu V. Vokietijos katalikų nusistatymas atsire- 
mia į “Guadragesimo anno“ mokslą, tai nebus iš 
kelio šia proga tą nusistatymą čia priminti kaip 
organišką pačios “Guadragesimo anno“ pratęsi- 
mą į šių dienų socialinę tikrovę. 

Pijaus XI nubrėžtam didžiajam tikslui — 
naujajai socialinei santvarkai kurti V. Vokieti- 
jos katalikai, vadovaujami Koelno arkivyskupo 
kardinolo Frings, 1949 m. yra priėmę 13 punktų 
programines gaires artimiausios ateities veiklai. 
Šių punktų reikšmė siekia daug toliau negu V. 
Vokietijos sienos. Tai yra bendras katalikų socia- 
Iniės minties laimėjimas, siekiant kūrybingos ir 
pastovios darbo ir kapitalo sandoros, socialinės 
taikos ir bendrosios gerovės. Tie punktai šiaip 
atrodo: 

1. Darbininko siekimas paveikiau dalyvauti 
tiek savo įmonės, tiek aukštesniųjų ūkio įstaigų 
kompetencijos uždavinius sprendžiant yra ne tik 
jo paties, bet apskritai mūsų laikų būtinybė. | 

Dėl to tas siekimas ne tki nedraustinas ir 
nekoneveiktinas kaip nepriderantis akiplėšišku- 
mas, bet pripažintinas kaip nuosaikus, įpareigo- 
jantis ir kaip tik galima vykdytinas uždavinys. 

2. Patariamąjį ir sprendžiamąjį bendrininka- 
vimą nustatant, reikia žiūrėti įmonės rūšies, nes 
tuo būdu galima parinkti tokią bendrininkavi- 
mo formą, kuriai įvykdyti nebūtų kliūčių. 

3. Įmonės didumas turi įtakos tiek pataria- 
mojo, tiek sprendžiamojo bendrininkavimo for- 
mai ir apimčiai. 

Pirmiausia darbininkai turi būti įgalinti pla- 
čiau ir paveikiau dalyvauti priežiūros tarybose. 

4. Deramai darbininkų įtakai ūkio vadovy- 
bėje patikrinti turi būti nedelsiant pradėtas kor- 
poracinės (berufsstaendischer) ūkinės ir visuo- 
meninės santvarkos atstatymas ar pristatymas, 
ir beatodairiškai su visu rimtumu įvydytas. 

5. Juo aukštesni, platesnės apimties ir ben- 
dresni uždaviniai ir funkcijos yra patikėti aukš- 
tesniesiems ūkinės vadovybės organams, juo pla- 
tesnės apimties ir paveikesnis turi būti darbi- 
ninkų dalyvavimas juose. 

6. Darbininkija, kaip visos ūkinės ir visuo- 
meninės santvarkos išlaikymo ir formavimo da- 
lininkė, turi nesąlygotą teisę ir garbingą parei- 
gą sprendžiamai bendrininkauti nustatant ben- 
drąją ūkio politiką. Todėl pagal savo inašą ben- 
drojoj ūkinėj pasiekoj ji turi būti pašaukta į ati- 
tinkamus vadovaujančius organus, kad teise ir 
atsakomybe lygi su kitais dalyvautų visuose 
svarstymuose ir sprendimuose. 

7. Kooperatinėse įmonėse dirbantieji aukščiau 
minėtąsias funkcijas vykdo savininkų event. ben- 
drasavininkų teise. 

Ir šios rūšies įmonėms privalu paisyti ben- 
drosios gerovės reikalavimų. 

8. Juo daugiau įmonė yra grynai kapitalo 
apyvartos pobūdžio, juo labiau dera, neišlei- 
džiant iš galvos visų kitų sąlygų, suteikti darbi- 
ninkams patariamąjį ir sprendžiamąjį bendrinin- 
kavimą. 

9. Savarankiškas verslininkas, kuris pagal 
savo laisvą vykdomąją galią savo nuosavybės at- 
žvilgiu yra kompetentingas pats savo atsakomy- 
be savo įmonę tvarkyti, dėl išorinių priežasčių ir 
atsižiūrint į jų svarbumą gali būti įpareigotas su- 
teikti darbininkui patariamąjį ir sprendžiamąjį 
bendrininkavimą. 

10. Kai tariami tiesioginiai paties personalo 
reikalai, dera jo sprendžiamasis bendrininkavi- 
mas. Tatai pirmoj eilėj liečia atlyginimo klausi- 
mus ir visas įmonei tenkančias socialines prie- 
voles ir būtinybes. 

11. Darbdavys turi būti įstatymo įpareigotas 
su personalo žinia daryti tuos savo ūkinius spren- 
dimus, kurie sunkiai paliestų ar galėtų paliesti 
visą personalą ir žymią jo dalį. 

Personalas turi būti įgalintas atitinkamu tei- 
siniu keliu apsisaugoti nuo jo egzistencijai gre- 
siančių išvengiamų priemonių. 

12. Einamieji reikalai pasiliktini reikalų ve- 
dėjų sprendimui ir atsakomybei. Išimtiniais ir 
skubiais atvejais įmonės vadovybė turi turėti 
teisę savarankiškai spręsti. 

13. Įmonės gyvastingumas ir veiksmingumas 
reikalauja, kad ūkinio pobūdžio galutinius spren- 
dimus darytų ir už juos atsakingas būtų darb- 
davys. Vienok personalas reguliariai turi būti 
informuojamas apie įmonės stovį ir padėtį. Per- 
sonalas turi būti įgalintas atitinkamu būdu per- 
sitikrinti, kad jo siūlymai ir sumanymai kiek ga- 
lima yra paisomi. 


Šių principų pavertimas veikiančiąja teise 
turi įvykti, V. Vokietijos parlamentui atitinka- 
mą įstatymą išleidus. Teisingai Pijus XI rašė, 
kad “šitas mokslas neapsiriboja griežtai mokyk- 
liniais darbais: jis iškeliamas į dienos šviesą ir 
stoja i kovą". Šitas mokslas pamažu ir nejučio- 
mis veikia net tuos, kurie Bažnyčios autoriteto 
nepripažįsta. Šitos tiesos svarstomos ir ginamos 
ne tik katalikų vyskupų, kunigų, pasauliečių 
mokslininkų, bet ir “nekatalikų spaudoje ir kny- 
gose, parlamentuose ir tribunoluose.'' 

Ir tikrai, neneigdami ir kitų veiksnių pastan- 
gų ir itakos darbininkų padėčiai pagerinti, turi- 
me sutikti, kad “kai iš Petro sosto aukščiausiojo 
kunigo balsas praskambėjo po visą pasauli, vals- 
tybių tvarkytojai... ėmė plačiau vykdyti vi- 
suomenės politiką“.  Enciklikos darbininkams 
“padėjo suprasti savo tikrą vertybę, išsiaiškinti 
savo luomo teises ir pareigas, padėjo jiems ženg- 
ti teisingos pažangos keliu". Enciklikos “sužadi- 
no galingą plačiųjų masių sąjūdį". Gimė nauja 
teisė, užtikrinanti pripažinimą ir pagarbą šven- 
toms darbo žmogaus teisėms. 

Lietuvos krikščioniškoji darbininkija, minė- 
dama “Rerum novarum“ ir “Guadragesimo 
anno" sukaktį, matydama tų enciklikų nepraei- 
nančią įtaką laisvojo pasaulio darbininkų pro- 
blemas sprendžiant, tegali su pranašu Izaiju at- 
sidusti: “Laukėme šviesos — ir štai tamsybė. 
Laukėme išsigelbėjimo — ir štai jis nuo mūsų 
atsitolino"“. Tačiau ir lietuvis darbininkas, regė- 
damas savąjį gluosnį sprogstant, žino, kad pava- 
saris jau arti ir kad tie, “kurie prarado Viešpatį 
bus sunaikinti“ (Iz.)' į 


R Ė Visos citatos imtos iš leidinio “Paskutiniųjų popie- 
lu, iz PS Pijaus XII: kalbi; rinkinys'', “Lux, 

KAZYS BRĄDUNĄ S 


-MĄŽOSIOS BALADĖS 


RAITELIS MITOLOGINIAM PEIZAžE 


Per Žemaičių kalvas kopia debesys 
Su ledinio lietaus kibirais, 
Ąžuolynų viršūnėmis remiasi 

Ir pasikalba su aitvarais. 


Per Žemaičių kalvas joja raitelis 
Su burtažodžiu gyvu tautos... 

Ir net žemė po kojomis aikteli 
Didumu paslapties nugirstos. 


RAGANIAI 


Brolis parvedė marčią iš jaujos, 
Tėvas kopia naktim šatrijon, 
Močia virina juodąjį kraują, 

Aš pinu vainikus įvijom. 

Ir dievuliai aplink atsiliepia 

Ir susirenka mūsų kerčioj. 
Saugo langus drebėdamos liepos, 
Gyvas atnašas miršta kančioj. 


Uždaryk langines — tegu niekas, 
Anei lapai šlamą netrukdys, 


Kai balandį, lengvutį kaip sniegas... 


Tik pragysta kaimyno gaidys, 
Ir dievuliai piktai išsišiepia — 
Viskas pradeda grimsti gilyn... 
Kur nubėgti jaugusiom liepom? 
Kaip nulėkti balandžiui tolyn? ... 


JONINIŲ NAKTIS 


Į tą girią — ąžuolyną 
Krito žvaigždės visą naktį, 
šiltą naktį krito žvaigždės. 
O į Nemuną į gilų 

žolynai drėgni nuskendo... 


Tegu žiedus neša upė — 

Bus gana dirvonų tvaiko. 

Tegu gęsta šviesios žvaigždės — 
Bus tamsesnės žemės akys. 


MERGAITĖS IšKVIETIMAS 


Išblaškyto sapno šviesų plaustą 
Pučia tolin brėkštąs rytmetys.. 
Rauda lapais šaltas lapkritys. 
Ošdamos miškų viršūnės rausta. 


Išgąstingai akys atsidaro — 
Du žiedai jau skinamos gėlės. 
Ir kaulėtos rankos Nebylės 
Atneša kelionės juodą skarą. 


O, negailestingoji, baisi, 
Begalinį taką jau tiesi 
Liūdesio užlieta lyguma. 


Ir mergaitė nesiklausus, kur eini 
Garbanas nuleidus ir klusni, 
Tave seka, graudžiai verkdama... 

PAKASYNOS 


Iš pageltusių, senų giesmynų 
Pakasynose giedojo seniai, 

Dar vardu velionį šaukdami. 

O laukuose rūkstančiais pusnynais 
Vėjai, žirgus plakdami, dejavo, 

Jo kelionės važio nepralenkdami. 


Tik vėžes nerandamai užpustė, 
šiltas paryčio atodrėkis nuplovė. 

Ir giedoriai, nesudėję bluosto, 

Kaip varnai pas drėgną duobę stovi. 


RUDUO 


Į velėną dusliai atsitrenkia 
Paskutinis šakos obuolys. 

Ir mes kiausome, galvas nulenkę, 
Kaip sruvena žolėm drebulys, 


Kaip nutilusiu, tolimu vieškeliu 
Sunkūs žingsniai artėja lėtai... 


Ir pavirstame gluosniais prie kryžkelių 


Ir pravirkstame taip nekaltai. 


NAšLAITEĖS VAKARAS 


Ko už kalnelių aukštųjų, 
Ko, saulužėle, skubi? — 
čia ant kapų užmirštųjų 
Seskim, saulele, abi. 


Pasakok man, saulužėle, 
Ką po kalneliais randi, 

Kam ta žolelė sužčlė, 

Ko taip žemelė skaudi... 


Neprakalbėjo saulužė, 
Tik nusileido liūdnai. 
Nesušlamėjo giružė — 
Atsidūsėjo kalnai... 

APIE LAIKĄ IR ŽMONĖS 


POESIS ET VERITAS 


J. AISTIS 


Kadaise poetą vaizdavausi povą — susimąs- 
čiusi, svajingą, išdidžiai ir lėtai vaikštanti po 
puošnųjį tautos rūmų parką. Juk jis yra tautų 
pažiba ir pasididžiavimas: retas Ir nepigus 
paukštis. Bet kai poetus arčiau pažinau, pats į 
poeto duoną dantį atkandau ir dar Aristotelio 
“Politikoj" įskaičiau, kad poetai 1r kiti meni- 
ninkai paperkami žmonės, tai jei kas kartais 
mane paklausia, ar aš esąs poetas, man būna ne- 
jauku ir prisipažįstu, pasakydamas “poetas to- 
kiu pat tonu, kaip teisiamasis pasako žodį “'kal- 
tas 


Poezija man dingojosi, kaip nuostabi akina- 
mai žydinti ir liepsnojanti šalis. Gal dėl to, kad 
jaunystėje man jos taip stigo ir taip graudžiai 
nebuvo. Argi ji būtų buvusi ta nutriušusio šer- 
monėlio apikakle kirpyklos mergaitė — mano 
ispaniškų pilių infantė, glostanti ant alebastro 
rūmų baliustrados nutūpusius baltus ir jaukius 
balandėlius?!.. Tikrumoje ji buvo kirpėjo gi- 
zelis: atidarydavo klientams duris, padėdavo nu- 
sirengti ir apsirengti, šluodavo kuokštais grindy- 
se išsidraikiusius nukirptus plaukus, plaudavo 
indelius ir plakdavo muilą. Štai kokia buvo ma- 
no pirmoji laura ir beatričė! Matydavau aš ją 
kasdien, kruopščiai ir rūpestingai triūsiančią, iš 
mokyklos suolo pro langą, ir dažnai mano gru- 
būs ir nepoetingi mokytojai mane bardavo ir 
bausdavo, kad aš pro langą lauke varnų nešau- 
dyčiau... Man ji buvo nepasiekiama! Neieško- 
jau progos susitikti, nes buvau įsitikinęs, kad 
gimnazistas dar ne Žmogus ir ne partija sava- 
rankiškai mergaitei, kuri galėjo daugiau sau 
leisti, nei aš, skurdo berniukas. Jos visos buvo 
paprastos, pilkos, bet visos buvo nuostabios, tos 
mano kadaise sutiktos mergaitės: švelnios, kaip 
lapeliai, gražios, kaip Dovydo psalmės. Mane jos 
ir išmokė mėgti ir branginti grožį: gal būt, pilką 
ir nežymų, kaip jas, bet, kaip jas, nuostabų ir 
mielą. Visos jos buvo neapsišvietusios ir apie 
poeziją nieko nenusimanė, net jos nemėgo, bet 
ar tai svarbu! Porą kartų Miškinis kukliai pa- 
klausė: “O kažna, Jonai, kad tu apsidairytum 
kokią studentę, ar gimnazistę?"? Tylėjau ir da- 
riau savo. Kartą jis nušvitęs pasakė: “Žinau, Jo- 
nai, kodėl: tu bajoras, tai tave liaudis ir trau- 
kia 


Mane prašo nūnai parašyti šį tą apie mano 
kūrybos valandas. Tai nėra nei lengva, nei ma- 
lonu, nes reikia krapštyti senas ir seniai jau už- 
gijusias žaizdas. Mokėjau kurti ar ne — tespren- 
die kiti. Kiekvienas poetas yra heterodoksas: 
mano patirtis niekam nepadės, ypač tikram poe- 

tui. Galop, ką aš žinau. Kai šv. Teresės Avilie- 
tės kas paklausdavo tikėjimo dogmų, J1 atsaky- 
davo: “Neklauskite manęs neišmanėlės: šven- 
toji Motina Bažnyčia turi tiek daktarų, klaus- 
kite jų, ir jie mokės jums į tai atsakyti." 


Kūrėjus vaizduojuosi visa galva pranašes- 
nius už eilinius mirtinguosius. Gerai žinau, kas 
yra tikras talentas ir tikra poezija, ir kiek man 
iki to. Jei būčiau talento kiek daugiau turėjęs 
arba jei man būtų pakakę valios ir jėgų jį darbu 
papildyti, tai gal būtų kas nors doresnio iš ma- 
nęs išėję. Bet vis atsirasdavo kažkas svarbiau ir 
mane plėšte plėšė nuo rimtesnio pasiruošimo 
pašaukimui. 


Tebūnie, kaip yra, nes dabar jau joks “jei 
aš" arba “o kad aš" nieko nepadės. Poeto ama- 
tas, jei jis yra genijus ir visas galimybes aiškiai 
mato, nėra sunkus, bet aš tokion kategorijon ne- 
telpu ir mano darbas visada buvo sunkus, o bu- 
vo sunkus dėl daugelio priežasčių. Pirmoji ar 
nebus ta, kad rašyti, kaip vogti, ne rimtai ir ne 
manydamas, kad visą gyvenimą tuo versies, bet 
nejučiomis pradedi, o kai pradedi, taip ir baigi, 
Poeto pašaukimas yra sunkus, pasiruošimas il- 
gas, darbas sunkus ir malonumo maža, arba vi- 
sai nėra. Jis turi turėti įgimtą akylumą: turi 
matyti arba regėti aiškiai viską ir iš tos visu- 
mos pasirinkti pačius reikalingiausius ir būdin- 
giausius dalykus. Jis turi kalbėti apie dalykų 
esmę ir dvasią, dėl to jokia pažinimo sritis jam 
negali būti svetima. Antroji priežastis — ją tai- 
kau tik sau, bet ji visiems privaloma: poetas 
turi tobulai žinoti tą kalbą, kuria rašo, nes jis 
ją turi kurti, ir čia buvo mano didžiausia ne- 
laimė, nes aš savo kalbos gerai nemoku, o argi 
galima įsivaizduoti amatininką, kuris nenusima- 
no apie įrankius ir medžiagą. Rūgdavau ant kal- 
bininkų, kad mes vis neturime nei doros grama- 
tikos, nei pakenčiamo žodyno, tų dviejų neatski- 
riamų poeto draugų. Trečia priežastis — grynai 
asmeninė ir grynai profesinė: kūryba ir tobu- 
lumas yra beveik vienas ir tas pats dalykas. Pra- 
dėdamas maniau, kad įgusiu savo darbe, bet tai 
buvo vylius, nes kiekvienu eilėraščiu, kurie kar- 
tais sunkiau, kartais lengviau rašėsi, visada jau- 
čiausi naujokas ir debiutantas, jau nekalbant, 
kad ir daugiau nusisekusiuose dalykuose dar 
lieka tuek į desperaciją vedančio kampuotumo, 
kad viskas apkarsta. Iš pradžių galvojau, kad 
kada nors vėliau tuos nelygumus galėsiu paša- 
linti, bet su patyrimu ateina nauji reikalai ir 
nauji sunkumai, tai ankstyvesnieji ir eina už- 
marštin su visais nevalyvumais, o dažnai jie vė- 


liau jau visai nepataisomi. Gal čia ir ne visai 
tiesa: jie galima būtų pataisyti, bet labai lėtu 
ir labai ilgu darbu. Dingojos, kad gyvas būda- 
mas bent kelis kartus turėsiu progos savo poe- 
ziją paskelbti ir kiekvieną kartą šį tą pataisysiu, 
bet ir to nesulaukiau. Viso to painaus ir sun- 
kaus darbo skaitytojas nemato ir nenumano. 


„ Ne pasididžiavimui, bet pavyzdžiui nurašy- 
siu tris vieno savo eilėraščio variantus sų viso- 
mis klaidomis ir visais netobulumais: 


1. Kalba vėjas šile ir vanduo akmenyse, 
O tau žodžio atrast negaliu — 
Tiek kalnų,tiek laukų ir šalių 
Nualsino man ilgesį visą... 


Metai bėga ir dienos suvargę, sulysę 
Su dulkėmis slenka keliu — 
Kalba vėjas šile ir vanduo akmenyse, 
O tau žodžio atrast negaliu... 


Nežinau, ką sugrįžęs aš tau pasakysiu: 
Gal tylėsiu, kaip šiandie tyliu, 

Kaip tylėjau gyvenimą visą. 

Už laukų, už kalnų ir šalių 

Kalba vėjas šile ir vanduo akmenyse, 
Kad tau žodžio atrast negaliu ... 


2. Kalba vėjas šile ir vanduo akmenyse, 
O tik mano širdis abuoja nebylė ... 
O kaip sunku nešaukt, o kaip sunku tylėt 
Ir užgniaužti tą šaukiantį sopulį visą, 


Kai džiaugsmingi aidai, ilgesingai nutysę, 
Vis skrajoja drugiais nuo gėlės ant gėlės... 
Kalba vėjas šile ir vanduo akmenyse, 

O tik mano širdis abuoja nebylė... 


Tai ir mano širdis, it pavėsy sulysus 
Išblyškus, be saulės, pageltus gėlė 

Kaip jai sunku nešaukt, kaip jai sunku tylėt 
Taip užgniaužusiai šaukiantį sopulį visą — 
Kalba vėjas šile ir vanduo akmenyse ... 


3. Ir vanduo akmenyse, ir vėjelis šile 
Nepaliauja kalbėt stebuklingai, 
Tai tik mano jau tokia dalia — 
Tave kalbinti žodžio pristinga. 


O atsimenu kartą — epušėlė žalia 
Visais lapais prašneko džiaugsminga, 
Jog apatiška liepa, rymojus šalia, 
Atsiduso giliai sielvartingai ... 


O tėvyne brangi, kad galėčiau | 
Tave švelniai taip kalbint ir guosti, 
Tai prabilčiau aš savo jaunyste žalia, 


Kaip vanduo akmenyse, kaip vėjelis šile, 
Tai aš eičiau tau ašarų šluostyt, 
Eičiau vesti iš laiko erškėčių ... 


Sunkų nerašančiam paaiškinti visas rašymo 
procesas ir kodėl čia, sakysime, net tris kartus 
vidaus medžiaga keitėsi. Reikaias labai papras- 
tas: labai lengvai susidėjo pirmoji eilutė ir ji 
Man savo paprastumu labai patiko. Prie jos tiko 
slaip taip tik antroji eilutė, 0 sekancias jau rei- 
Kejo lipdyti, dėl to jas ir uzpilaziau pirmu su- 
tustu balastu, manydamas, kad įsirašius jos pa- 
čios ateis, bet neatėjo. Su eilėraščiu, mat, būna 
taip, kalp su ratlankio dėjimu: reikia sudėti vi- 
sus stupinus 1r tada lanką dėti, jei praleisi vieną 
bent, tai būs1 priverstas nuimti lanką ir pradėti 
darbą 1š naujo. As tai žinojau, bet nežinojau, 
Kaip pradėti. Kelis kartus perrašęs, šį tą patai- 
sęs, Imeciau salin, bet tos eilutės pradėjo mane 
beVvelk persekioti, aš jas mintinai kartojau vis 
Manydamas, kad gal nejučiomis kas nors išsprūs 
1r aš turėsiu už ko užsikibti, kaip man pavykdavo 
kartais, bet ir is to nieko neišejo. Vėi tada visą 
eilėraštį guldžiau į Prokrusto lovą: ilginau ir 
kiek keiciau antrą eilutę, kankinau visą eilėraštį 
1kK1 galo, bet veltui. Gaiop griebiausi paskutinės 
priemonės — retorikos: 1s dviejų eilučių pada- 
sau keturias. Susidarė jau šioks toks posmas, 
bet i vėl sustojo, kaip įkastas. Užsispyrė me- 
aziaga, užsispyriau ir aš. Galvojau apie viską: 
tėviskę, draugus, Mano tada vienišą buitį. Pri- 
siminiau, kaip vieną sekmadienį su Antanu Ri- 
mydžių sėdėjome Vytauto parke netoli Parodos 
gatvės šlaito: ten tarp liepų augo išbėgusi epu- 
selė. Buvo ramu ir mudu kažko tylėjova, ir iš 
to susimąstymo mudu pažadino suvirpėjusys į 
vienas kitą besiplakdami epušėlės lapai. Pakė- 
lėva akis — epusėlės lapai dūko, kaip būrys is- 
panių šokančių bolero, 17 — sušlamėjo liepos, 
bet visa tai truko tik dalį minutės ir paskui vėl 
viskas nurimo. Is to sudariau antrąjį posmą. Tai 
labai tolima digresija, ir pats posmas stiliškai 
nepateisinamas, nes jis kartoja pirmojo posmo 
mintį, tik daug blankiau. Ir reminiscenciniu ke- 
liu paskutinė eilėraščio dalis išėjo patriotiška. 
Eilėrastis išėjo nehomogeniškas: trijų labai skir- 
tingų 1r neturinčių glaudesnio ryšio dalių. Iš to 
seka, kad du pirmu variantu tėra tik silpnu, 0 
trečias blogas. Skelbiau paskutinį variantą, nes 
jo paskiri posmai geresni. 

Bet dar aršiau buna, kai ateina antroji posmo 
dalis ir reikia prilipinti pradžią. Prieš gerų dvi- 
dešimtį metų Man pats susidėjo avieilis, kuriuo 
jokiu būdu negalima pradėti posmo: 


Ir kirdo rytas su litaurais, 
Giesmėm, vargonais ir varpais... 
Nieks manęs tiek neprivargino, kaip šios dvi 
eilutės, bet vis kiekvieną kartą aš į jas atkirsda- 
vau dantį. Jų istorija tokia: senelis pasakojo 
man, kad mūsų parapijoj senesniais laikais per 
rezurekciją buvo labai jau ypatingai reiškiamas 
džiaugsmas: šaudydavo muškietais (tuo vardu 
vadino trumpas, kyliu užkalamas kanuoles), 
mušdavo du didžiulius vario būgnus, skambin- 
davo varpais, grodavo vargonais, o visos parapi- 
jos giedoriai ir giedorės traukdavo aleliuja. Man 
tas kanuoles dar teko matyti, bet jomis jau se- 

niai nešaudė, nes kadaise vienas berniukas, kurį 
prisimenu jau labai seną Žmogų, per arti kanuo- 
lės atsistojo, tai jam iš kanuolės iššauto kylio 
ataskala išmušė akį, ir jis visam gyvenimui liko 
žabalas. Dėl to įvykio klebonas ir uždraudęs ve- 
lykinį šaudymą, bet ir be jo rezurekcija dar bu- 
vo labai trenksminga. Mėgdavau Velykų rytą 
teviškėje: su tekančia saule, po didele Apveiz- 
dos akimi, atsiverdavo didžiosios bažnyčios du- 
rys, sumaurodavo litaurai (kitam bažnyčios ga- 
le), varpai ir varpeliai, ir pasigirsdavo dar dusli 
visos bažnyčios iš kunigo perimta aleliuja. Pa- 
sirodydavo senis Pilionis su kryžium ir narsiai 
su pasidabruota lazda su minia besigrumiantis 
maršalka Girnius, po jų — vėliavos, altorėliai, 
žibintai ir keturių brostvininkų nešamas balda- 
kimas, apsuptas viena ranka nešančių žvakę, ki- 
ta sukinėjančių keturgubus varpelius klapčiukų, 
o po baldakimu kunigas su monstrancija. Mane 
visa tai jaudindavo. Tai buvo tikras džiaugsmo 
paveikslas. Jei ne tos dvi neįkandamos eilutės, 
tikrai būčiau apie tai eilėraštį sudėjęs. Ir nors 
dar nieko prie tų dviejų eilučių nesu pririnkęs, 
bet nenustoju vilties, kad aš tą eilėraštį kada 
nors nugalėsiu. 

Iš to dar neseka, kad man viskas taip sunkiai 
6josi. Ne, kai ką esu labai trumpu laikų sukir- 
pęs. “Karavaną" parašiau per dešimtį minučių. 
Kažkaip nebuvo laiko: šeimininkė pasakė, kad 
mano eilė vonion, o man kaip tik atėjo tada ta 
mintis, tai kol prileido vonią vandens, užrašiau 
apgraibom, kad neužsimirštų kai kurios detalės. 
Man besimaudant, atėjo Miškinis ir jis eilėraštį 
paskaitė, dar nenudžiūvus rašalui. Nusimaudęs 
įeinu į kambarį, ir Miškinis mane sveikina su 
puikiu eilėraščiu. Aš jam ir sakau: “Palauk; kai 
apdailinsiu, tai tikrai bus puikus? Gal būčiau 
karštomis pėdomis ir apdailinęs, bet jis mane 
kažkur skubiai išsivedė, o vėliau jau aš nieko 
negalėjau prideti. Padailinti taip ir nepavyko. 

Nežinau, ar kam rašančiam buvo toks nuo- 
tykis, bet aš vieną savo eilėraštį esu sapne su- 
dėjęs (“Aistringos vakaro lūpos"). Prabudus jis 
man visas taip buvo aiškus, kad užrašiau tris iš 
keturių posmų. Ir nieko netaisiau. Jis man ir 
šiandien atrodo, lyg ne mano parašytas. 


Rašiau nesilaikydamas jokio metodo ar ku- 
rios pastovesnės tvarkos: kartais, prieš sėsda- 
mas rašyti, turėjau prieš akis viską, kartais vie- 
ną kitą eilutę ar vieną kitą žodį, bet dažniausiai 
nieko, bet taip visai nieko, ir tai jokios ypatin- 
gos reikšmės neturėdavo. Man visada lengviau 
galvoti, kai turiu popierį prieš akis. Proza leng- 
viausiai rašyti pagal užsakymą ir reikalą, eilė- 
mis priešingai — nepajėgiu rašyti nustatytu siu- 
žetu nei apibrėžtu laiku. Dažnai pagalvoju, kaip 
man būtų reikėję verstis, jei būčiau likęs tėvy- 
nėje ir man būtų liepę parašyti Juozapėliui tri- 
sieksnę liaupsę. Atrodo, kad per naktelę žodžio 
būčiau nepajėgęs išdrebėti, bet ką gali žinoti, 
nes baimės akys didelės ir kojos greitos: rašiau 
didelėje desperacijoje ir dideliame sielvarte, bet 
neturėjau progos to pabandyti didelėje baimėje. 

Poetinės karjeros pradžioje buvau metodin- 
gesnis: mane sužavėdavo kurio nors žodžio eufo- 
ninės savybės: Haufo pasakose rastas žodis ' gul- 
denas", pravažiuojančio aktoriaus afišoje įskai- 
tytas sakinys “viena vienintelė gastrolė", ar vie- 
ną rudenį girdėti mažos mergytės, iškėstom ran- 
kom bėgančios paskui vėjo nešamus lapus, iš- 
tarti žodžiai: “Caca. lialia, caca! Mama, kiek čia 
daug visokių lapų!“ Atsimenu kaip šiandie, kad 
tas kūdikis bėgo Vytauto prospektu, ties kapais, 
ir kad tai būvo Gustaitytės-Šalčiuvienės dukrelė. 


Kai ką esu paėmęs iš savo senelio pasakoji- 
mų. Senelis, kaip ir visi seni ano meto žmonės, 
matė daug vaiduoklių ir mėgo apie tai pasakoti. 
Taip kartą, kai jis dar jaunas vaikinas buvo, jis 
su viso miestelio vyrais išjojo naktigonėn ark- 
lius. Vyrai kas sau išsivaikščiojo ir jį vieną pa- 
liko arklių daboti. Kiek tos vasaros nakties: čia 
sutemo, čia aušta, ir net sutemti dorai nesu- 
temsta. Jis susikūrė ugnelę, sėdi sau ir laukia 
pareinančiųjų. Tik staiga visi arkliai pradėjo 
prunkšti ir drebėdami bei žvingaudami glaustis 
ratu prie ugnies. Senelis, manydamas, kad iš gi- 
rios bus vilkas atbėgęs, surišo pavadžiais visus 
arklius, kad neišsiskirtų, ir, pasiėmęs šautuvą, 
užsėdo savojo bėrio. Užsėdęs ant arklio, jis pa- 
matė, kad tik tik už arklių didžiulis baltas stul- 
pas suka ratu. Arkliai jaudinasi, trypia žemę 
vietoje, o tasai stulpas vis aplink suka. Galop 
arkliai taip visi sušilo, kad net putos nuo jų 
šonų pradėjo kristi gabalais. Senelis ir žegnojo 
ir ko nedarė, bet vis nieko — vargino jį taip gal 
visą valandą, kol kažkur vienkiemyje pasigirdo 
pragydęs gaidys. Tada tasai stulpas galvotrūk- 
čiais pasileido šlaitu į upelį: “Aš jį taip aiškiai 
mačiau, jog net mačiau, kaip iš po jo kojų ra- 
munės tyškėjo“, baigdavo senelis. Iš to jo pasa- 
kojimo aš ir padariau: “Atbėga pieva, net ra- 
munės tyška". Iš vienos jo pasakotos pasakos 
esu panašiu būdu sudaręs eilutę: “O saulė už- 
marin be rūpesčio nuėjo aukso tiltu“. 


Mane stebindavo sodiečių ir amatininkų vaiz- 
dinis taiklumas ir pastabumas, pvz.: Ir nuplas- 
nojo pelėda, buka, kaip balnas; atėjo žmogus su- 
lytais kailiniais, visas šlapias, kaip mekšras (to- 
kia žuvis); baltuoja užsirietus kailinių apačia, 
kaip zuikio uodegėlė; išėjo kunigas nauja, auk- 
su varvančia arnota ir t. t. Tasai žmonių pasta- 
bumas buvo mano tikra poetikos mokykla, ir jei 
ne visa girdėta panaudojau, tai vis dėlto supra- 
tau, kad vaizdas tik tada yra tikslus ir geras, kai 
lyginami daiktai yra gerai pažįstami ir artimi. 


Savo skaitytojus esu linkęs gerokai apvilti, 
nes jie yra apklaidinti recenzentų, kurie dažnai 
Mane pūtė ir ten matė šimtą vilkų, kur nė vieno 
nebuvo. Tiesa, labai dažnai eiliniam skaitytojui 
sunku perprasti raštas. Tai gali suprasti tik igu- 
dęs rašto „specialistas, įsigilinęs į laiką ir auto- 
rų gyvenimą. Bet ar to reikia? Geriau poezijos 
pilnai neperprasti, negu ją suprasti per “gi- 
liai", tai yra, klaidingai, nes nuo to ji nepa- 
gėrės. 


RAFAELIS POEZIJA 


Man rodos, kad mes dabar tuo atžvilgiu sto- 
vime ant labai slidaus ir labai klaidingo kelio. 
Paskutiniu laiku mūsų filosofai itin pamėgo 
literatūrines temas, o tuo pačiu ir poetai pra- 
dėjo daugiau filosofuoti, lyg poezijos paskirtis 
ir tikslas būtų pakeisti filosofiją. To negando 
pasčkos gali būti tikrai liūdnos: labai lengvai ga- 
lime sumaitoti ir poeziją ir filosofiją. Filosofai, 
mėgdami gelmes, dažnai savo iešmus per giliai 
nusmeigia. Literatūrai reikia kitos rūšies puose- 
lėtojų — rašto specialistų, kurie geba atskirti 
pagrindinius dalykus nuo antraeilių. Tiesa, poe- 
zijoje mintis yra esminis dalykas, bet ne pa- 
grindinis, nes ji gali būti tobula ir be ypatingos, 
o ypač be sudėtingos minties. 

Aišku, yda, kai poezija yra tuščiažiedė, bet 
dar didesnė yda, kai ji yra paini mįslė. Skaičiau 
kadaise Stephane Mallarme prozą ir stebėjausi, 
kaip iš didelio rašto išeinama iš krašto — be 
rakto jis neįkandamas. Randi, sakysime, toki 
pasakymą, kaip “banalybių šventykla". Kam 
gali ateiti galvon, kad tai reiškia eilinę kavinę, 
kurion rinkdavosi menininkai! Panašiais rebu- 
sais parašyta visa knyga. Simboliai turėtų būti 
be didelio vargo iššifruojami. Poezijai, kaip ir 
visiems menams, geriausiai būtų laikytis Tomo 
Akviniečio dėsnio: veritas, consonantia, claritas. 

Atsimenu, girdavo mano nebaigtą eileraštį 
“Elnią". Norėjau parašyti tikrą baladę. Bala- 
dėje, kaip žinome, turi būti kažkas fantastiška 
ir nuostabu (vokiškai angliška baladė). Ilgai su- 
kau galvą, kaip ją sukirpti. Atsiminiau motinos 
pasaką apie vilkolakį: buvo žmogus, kurs, girio- 
je per kelmą persivertęs, tapdavo vilku; vieną 
kartą, išvažiavęs su žmona šieno vežtų, įsigeidė 
ją pagąsdinti: nuėjo į girią, persivertė per kel- 
mą ir vilku atbėgo prie vežimo, kuriame buvo jo 
žmona su plieno šakėmis; ši manydama, kad tik- 
rai vilkas ją puola, pradėjo šakėmis gintis ir taip 
subadė vilką, kad tas kruvinas nubėgo girion, ir 
po kiek laiko grįžta iš miško jos vyras, visas 
kruvinas... Kiek anksčiau buvau matęs filmą 
“Pragos studentą“; kadaise Pragoje gyvenęs 
studentas, nuo kurio atsiskirdavo jo paties šešė- 
lis ir už jį gyvendavo bei darydavo nemalonu- 
mų; kartą, pamatęs savo šešėlį, šauna jį: aiškų, 
pats krinta mirtinai sužeistas, bet prieš mirtį 
džiaugiasi, matydamas savo veidą veidrodyje. Iš 
tų dviejų elementų norėjau supinti vieną. Mano 
baladės karalius turėjo sūnų, gyvenusį dvigubą 
gyvenimą: vienas pilyje jaunikaičiu, kitas elnių 
girioje. Buvo dvi galimybės pakeisti burtą: arba 
jaunikaitis sulaukęs metų turi vesti, arba briedis 
žūti nuo kieno nors rankos, tik ne jaunikaičio, 
nes tada žūtų ir jis. Sūnus sulaukia metų, tėvas 
jam suranda pačią, iškelia puotą, sukviečia sve- 
čius, bet vaidila, kurs turi jaunuosius surišti, 
delsia atvykti. Neramus karalius įlipa į bokštą ir 
mato — iš girios išeina elnias ir eina į rūmus 
veja. Karalius liepia tarnams paleisti visus kur- 
tus ir jam atnešti lanką. Jis nukauna elnią, bet 
rūmuose krinta negyvas jo sūnus... Tokia, maž- 
daug. turėjo būti tos baladės fabula. 

Man dar buvo daug neaiškumų, bet vieną 

"kaip yra. "Na, pamaniau, 


kartą ėmiau ir sudėjau kelis posmus atomazgos. 
Kartą užklupo mane J. Keliuotis, kad aš jam ką 
nors būtinai duočiau “N. Romuvai". Maniau, 
kad atsisakysiu, parodęs tą nebaigtą fragmentą, 
kaip įrodymą, kad tikrai neturiu parašęs nieko 
naujo. Bet jis tai paskaitė, pasakė, kad jam vis- 
kas aišku, ir būtinai prašė, kad duočiau taip, 
imk, jei tau viskas 
aiškų", Aš vistiek buvo nutaręs trūk plyšk baig- 
ti. Kas iš to būtų išėję, sunku pasakyti, ir grei- 
čiausiai — nieko. Eilėraštis pasidarė populiarus, 
ir aš pamačiau, kad aš jau jo negaliu taip iš- 
spręsti, kaip buvau manęs. Žodis, mat, ne paukš- 
tis, — išskridęs negrįžta. 

Kodėl pasirinkau elnią, o ne ką kitą? Pirmą 
kartą mačiau elnią labai keistose aplinkybėse: 
vieną pavasarį žmonės išvydo Nemunu sunkiai 
bepaplaukiantį elnią ir ėjo vėzdais ir kuolais jo 
pasitikti. Vargais negalais jis išplaukė prie sta- 
taus kranto, ir ten ji sodiečiai užmušė. Dvėsda- 
mas elnias paliko labai sunkų įspūdį: jo akys 
buvo gailios, prašančios pasigailėjimo. Muša- 
mas ištiesė kaklą, ir taip giliai atsiduso, jog man 
net kaulais šiurpuliai perėjo — visai kaip Žžmo- 
gus atsiduso — paskui galva nusviro žemėn, ir 
tik tada konvulsijos pradėjo traukyti jo ištiestas 
kojas. Ta agonija turėjo įtakos ir “Pastoralei", 
kur vakaras, kaip žmogus miršta. Antrą kartą 
mačiau elnią (iš tikrųjų briedį) užvytą ant ledo. 
Tas buvo beveik vidutinio arklio augumo ir ma- 
ne stebino jo jėga — nagomis, kaip kirviu, iš- 
kirstas ledas... Trečią kartą mačiau briedį gi- 
rioje. Turėjau tolimą giminę eigulį, kuris pasi- 
siūlė man parodyti briedžių. Anksti rytą atėjo- 
me prie šaltinio ir laukėme. Kiek palaukus, iš 
jaunuolyno eglaičių išsinėrė visa briedžių šei- 
ma: briedis, karvė ir trys nelygaus augumo 
briedžiukai. Karvė ir briedžiukai gėrė, o briedis 
stovėjo, iškėlęs savo raguotą galvą, ir laukė. 
Staiga jis pradėjo dairytis ir uosti orą. Eigulis 
pašnibždom man tarė: “Dabar nieko nebus — 
kelkimės". Briedis šovė, kaip strėlė, į eglaičių 
tankmę, o paskui ji ir visa šeima. Du kartu dar 
pasirodė jo galva su priglaustais prie sprando ra- 
gais ir dingo. Mane stebino jo šuolis ir jėga... 


Iš to nereikėtų daryti išvados, kad k'ekvieno 
eilėraščio genezė yra panašiai komplikuota. Ne 
taip nera, bet vis dėlto eilėraštis negali būti iš 
piršto laužiamas; dažniausiai jame susikristali- 
zuoja išgyventos ar patirtos gyvenimo nuotru- 
pos. Kadangi tie išgyventi dalykai dažnai yra 
aiškūs tik rašančiam, tai iš to ir seka poezijoje 
dažnai sutinkami neaiškumai, kurie skaitytoją 
ir net kritiką gali nuvesti klaidingais keliais. Ra- 
šydamas poetas dažnai užmiršta, kad ne sau 
raso, bet net ir Žinodamas tai, jis negali dažnai 
būti pilnai aiškus, nes to neleidžia padaryti eilė- 
raščio siauri rėmai. Nekartą sukdavau galvą, kaip 
tuos dalykus išspręsti, bet atsako dažnai neras- 
davau. Eilėraštis tačiau turi rasti pusiausvyrą 
tarp veritas, consonantia ir claritas. Claritas ne- 
gali pažeisti nei consonantia, nei veritas, tai ies 
nas kitas neaiškumas dažnai neišvengiamas. Ta- 


da poetas aukoja viską bendram įspūdžiui ir 
be:drai nuotaikai, nors aš daug ką aukojau dėl 
aiškumo. 

„Jei sakoma, kad nereikia ginčytis dėl sko- 
nio, tai tuo labiau nesiginčytina dėl poezijos: 
ją reikia visą priimti, arba visą atmesti. Man 
dažnai prikaišiodavo: “O tu ten ir ten tą ir tą 
tvirtinai, o dabar visai ką kita". Poezija nėra 
mokslas, bet gyvenimas, dėl to joje nereikėtų 
ieškoti dialektinio dėsningumo, nes jo nėra ir 
gyvenime. Vakar tie dalykai atrodė taip, o šian- 
die jie visai kitaip atrodo. Dėl to vienas eilėraš- 
tis gali būti toks, o kitas visai kitoks. Eilėrašty 
reikia ieškoti meniškos tiesos, o ne ko kito. 

Dėl to net susidariau įspūdžio, kad recenzen- 
tai manęs tyčia nenorėjo suprasti. Kai kas ma- 
no geriausiu rinkiniu laiko “Imago mortis“, kai 
kas gi “Užgesusias Chimeros akis“, o aš pats bū- 
čiau linkęs aukščiausiai vertinti “Intymias gies- 
mes". Tas rinkinys yra homogeniškiausias, kie- 
tai organizuotas. Su tuo rinkiniu norėjau išeiti 
drąsiai, net gal per drąsiai, nes man dingojos, 
kad štai aš kalbu jau ne lietuvio, bet žmogaus 
lūpomis ir žodžiais: jo laimę ir nelaimę, viltis ir 
nusiminimus statydamas aukščiau tada taip gar- 
siai rėktų tautinių dalykų. Iš to sekė knygos var- 
das ir patriotinio skyriaus pavadinimas. Tik be 
kita ko." Iš karto man atrodė, kad taip visi kny- 
gą sutiks ir supras, bet, porą kartų ją ištisai per- 
skaitęs, pastebėjau, kad gal ir ne. Radau reikalo 
parašyti prakalbą, kur, rodos, aiškiai tasai mano 
to rinkinio bruožas aptartas: 

Ir mes, matai, jau ne tautiečiai—žmonės— 
Džiaugsmų ir ašarų vaikai. 

Bet recenzentai kartojo tai, ką jau dešimtį 
kartų apie mane buvo rašę. Keista, net artimi 
draugai iš to bendro šablono neišėjo, nors jiems 
tuos dalykus pats aiškinau. 

Kaip ten bebūtų, bet man atrodo, jog svar- 
biausia yra tai, kad skaitytojas suprastų poeziją, 
ir geriausiai būtų, kad ją suprastų taip, kaip 
ją pats poetas supranta. Kitaip jam lyg ir da- 
roma skriauda, nes jis daug vargsta, kad jo kal- 
ba būtų aiški ir suprantama, o tai padaryti nėra 
lengva, nes forma ir apimtis dažnai neleidžia to 
padaryti. Jei kalbėti apie mano paties poeziją, 
tai būčiau laimingas, kad joje niekas neieškotų 
kažkokių gudrybių, nes aš visą gyvenimą sten- 
giausi būti paprastas ir aiškus. B 

Labai negerai, kai kritikas kalba tokiomis 
tuščiomis sąvokomis, kaip “stilius išskaptuotas, 
reljefingas", bet dar blogiau, kai persimetama į 
priešingą, bet lygiai tuščią kraštą. Poetą dažnai 
veikia pasąmonis ir kitos labai valios smulkme- 
nos, dėl to jis gali dažnai daugiau pasakyti, nei 
galvojo ar jautė, bet tai yra laimės sritis, o laime 
poetas negali nei vadovautis, nei remtis, nes JIs 
vis dėlto eilėraštį kuria ir valdo, o ne eilėraštis jį. 
Kartais laimė gali nusverti ne tik detales, bet ir 
visumą, bet laimė veikia ir skaitytoją ir kriti- 
ką, tai yra, jis gali poeziją aiškinti pagal savo as- 
meniškus nusiteikimus, ir vargas, jei jis to 1spu- 
džio įtakoje parašo ir paskelbia savo asmeniškas 
nuotaikas ir jos virsta štampu. 


*v- 


Visaip galima aiškinti tą vadinamąjį mano 
tragiškumą, kurio aš pats nesikratau, tačiau ir 
čia yra daug pritiktinumo ir laimės. Tegu tik 
skaitytojas palygina mano “Pastoralę" su “Kū- 
rimo valanda“. Pastaroje sunku būtų rasti tra- 
giškumo, nebent paskutinėje eilutėje: “tuomet 
būna dar tamsiau". Tai galima išaiškinti fiziškai 
ir metafiziškai: fiziškai — tamsoje pasirodžiusi 
šviesa akina žmogų, tai labai paprastas ir kas- 
dieniškas reiškinys, o metafiziškai — kūryba 
nuplėšia kūrėją. 

Tas pats gamtos reiškinys — saulėlydis: “Pa- 
storalėje" skaudus, “Kūrimo valandoje“ giedras 
(nežinau, ar tuo kas galėtų nepatikėti). Tai sek- 
tų, kad tragiškumas nebuvo mano nuolatinė sie- 
los būsena, o kad temos spalvos priklausė iš da- 
lies nuo mano nusiteikimo, bet dar daugiau nuo 
fiziško ir realaus vakaro vaizdo — tikrai matyto 
ir tikrai tokio. Juk vakaras vakarui nelygu: kar- 
tais jis vienus vaizdus ir nuotaikas sukelia, kar- 
tais visai priešingus. 


“Pastoralės" genezė tokia: kartą buvau ka- 
tedroje. J. Naujalio suruošto religinės muzikos 
koncerto pasiklausyti. Man ten labai patiko vie- 
na jo vargonais grota pastoralė, ir būtinai norė- 
jau padaryti eilėraštį Vieną kartą, bestebėda- 
mas saulėlydį, pradėjau rašyti. Tas saulėlydis 
viską nulėmė, ir dėl to gal eilėraščio vardas ne- 
labai derinasi, nes pastoralė paprastai giedrai 
išsprendžiama. Saulėlydis viską nulėmė, o iš 
koncerto liko tik: skamba kažkas, lyg piemenų 
rageliai, ir: kaip vargonai gaudė girios. Tie įtar- 
pai lyg ir išsiskiria iš bendro tono, bet man at- 
rodo, kad nuo jų štai kas turėtų priklausyti: eilė- 
raštis graudus, bet giedras. Jei tuo būčiau abe- 
jojęs, tai vardo to būčiau neparinkęs. 


Dažnai net ir dabar pagalvoju, kad nepatai- 
kiau profesijon: man reikėjo pasirinkti daili- 
ninko kelią, nes spalvose, linijose tesijaučiu sa- 
vo stichijoje. Tik man to meno gal reikėjo mo- 
kytis kinuose, kur medžiai gali būti baisūs, kaip 
drakonai, švelnūs, kaip tarp dangaus ir žemės 
plaukiančios svajonės. Kadaise su Pulgiu An- 

driušiu ir Algirdu Jakševičium dalyvavau “pa- 
veikslų"' parodoje. Per tris dienas iškepiau dvi- 
dešimt septynis paveikslus. Visi juokėsi iš mMa- 
no produktingumo, bet toje savo “kūryboje? aš 
buvau lygiai toks, kaip dabar rašte, tik gal aiš- 
kesnis. Nemėgau modelio, bet tai dar nereiškia, 
kad piešiau nematytus daiktus. 

Dažnai manęs tai vienas, tai kitas paklausia, 
ką tas ar kitas eilėraštis turėtų reikšti, kokia jo 
mintis, kas čia tuo ar kitu vaizdu pasakyta, ir 
kai aš pasakau, nusivilia: “Eee! o aš maniau, kad 
čia nežinia kaip gilu...' Mane tad stebina tūlų 
godus gelmių troškimas. Per gili gelmė, sudėtin- 
gas mįslingumas, kaip jau sakiau, nėra vyriau- 
sias poezijos privalumas, o dažnai net yra yda: 
jei mes įsigilinsime į pačius tobuliausius poezi- 
jos pavyzdžius, tai pastebėsime, kad jie labai pa- 
prasti, labai nesudėtingi, labai aiškūs, bet tai ne- 
reiškia, kad paprastumas ir aiškumas lengvai 
pasiekiami. To pasiekia tik reti ir tikri kūrė- 
jai. Man toli iki to, ir aš visai tuo nesigiriu, nors 
dažnai savo draugams kartodavau, kad papras- 
tumas yra pati sunkiausia, bet drauge ir tobu- 
liusia figūra, nes ja gali naudotis tik tikras ir ne- 
tarpiškas poetas. 

Reikčtų keletą žodžių pasakyti apie poetinį 
žodyną. Iš pirmo žvilgsnio atrodo, kad poezijai 
reikia rinkti specifiški, kilnūs ir rimti žodžiai, 
bet taip nėra. Poezijai tinka visi viešai varto- 
tini žodžiai, bet jie turi būti vietoje ir tinkamoje 
aplinkoje. Pavyzdžiui noriu duoti anekdotą iš 
mano draugo Antano Miškinio gyvenimo. Jis 
buvo buvaunas, mėgo linksmintis ir pašokti. Jis 
jau buvo studentas ir jau ne fuksas. Atėjo ru- 
duo, ir jis iš tolo rengėsi šokių sezonui: pasi- 
tiekė juodą eilutę, baltą šilko šaliką, juodas šil- 
ko kojines ir lakuotus batus. Atėjo lemiamasis 
vakaras: muilinosi, skutosi, dabinosi visą valan- 
dą. Jau buvo beeinąs, bet dar pastebėjo dulkelę 
ant savo lakuotų batų: visas apsirengęs, kaip 
buvo, nubėgo virtuvėn susidoroti su paskutinė- 
mis dulkėmis. Pasidėjo koją ant taburėtės ir jau 
buvo bevaląs, bet koja nusprūdo ir stačiai į pil- 
ną pamazgų kibirą. Visas pastiro, iškėlė aukš- 
tyn rankas ir skaniai nusikeikė, o virtuvėje bu- 
vo trys davatkėlės. Ir mane ne tiek nustebino 
visas šis įvykis, kiek davatkėlių laikysena: visos 
jos šoko padėti ir reikšti užuojautą. O kodėl? To- 
dėl, kad nusikeikimas buvo vietoje ir dėl to net 
davatkėlių nepapiktino. 

Adomas Jakštas tvirtino, kad poezijos tobu- 
lumą galima įrodyti matematiškai: reikia sų- 
skaityti pilnos prasmės žodžius (daiktavardžius, 
būdvardžius, veiksmažodžius) iš vienos pusės, o 
vienskiemenius parazitus — iš kitos, ir pasta- 
rųjų apstumo skaičius parodys netobulumą. Da- 
riau eksperimentų, ir esu kai kur net tūlo raiš- 
kumo pasiekęs kaip tik vienskiemenių apstumu, 
pvz.: 

Išaugai, mat, jau tu kaip tik prie viešo kelio ... 

Vadinasi, kiekvienas žodis yra lygiateisis, ir 
vienskiemenių apstumas nėra yda, bet jie turi 
būti savo vietoje. Jie negali būti vartojami, kaip 

samanos plyšiams kaišioti. Panašių triksų dariau 
visą savo rašymo laiką, ypač vėlesniais metais, 
manydamas, kad mano pasiekti efektai galės 
kam nors praversti. Juk ir mūsų kartai būtų bu- 
vę lengviau, jei būtų buvę daugiau formalinių 
gudrybių pavyzdžių gimtojoje kalboje. Sakau, 
gimtojoje kalboje, nes kitose kalbose sutikti pa- 
vyzdžiai visada lieka svetimi ir jie lengviau gali 
autorių išvesti iš kelio į šunkelius. 

Niekas negali pasakyti, kad jis yra tikras ta- 
lentas ar tikras kūrėjas, nes tuos dalykus spren- 
džia ne jis pats ir ne jo bendralaikiai, bet pats 
kiečiausias kritikas ir visų vertybių sijotojas — 
Laikas. Ką mes, lietuviai, galime: juk mes be- 
veik iki Mačio Kėkšto (ir tai dar tik pritiktinu- 
mas) poezija, kaip menu, nesirūpinome. Tai ne- 
reiškia, kad mes poezijos neturime. Turime ją 
didelę ir gražią, bet ji turėjo kitus tikslus, nei 
grynąjį meną. Ji yra didelė tik dėl to, kad ji yra 
netarpiška ir nuoširdi, tryškusi iš pačių mūsų 
gimtosios žemelės įsčių. Laikas mūsų poetams 
diktavo medžiagą, o jis jiems diktavo daugiau, 
nei jų jėgos nešė. Ir mes liksime tik tiek, kiek 
būsime nuoširdūs sau ir laikui, visai nesvarbu, 
ar mes tai darysime sąmoningai, ar ne. Mums 
laikas buvo kietas, bet mes buvome žmonės, bu- 
vome gal daugiau nei žmonės, o tie gyvūnėliai, 
kurie nežino, bet nujaučia. Man atrodo, kad dau- 
gis šios dienos nelaimę nujautė dar tada, kai ji 
mums patiems nesisapnavo. Dažnas mūsų poe- 
tas buvo graudus, bet mūsų poezija visada buvo 
vakarietiškai šviesi. Tik “Imago mortis“ man 
sunkų dabar skaityti. Laike ir pačiuose mūsų 
poetuose mūsų poezijos raktai, nes jie nieko iš 
piršto nelaužė. 

Adomas Jakštas pirmas pradėjo kovot su no- 
vatoriais: J. A. Herbačiausku, Sruoga, vėjinin- 
kais, bet kaip tik tų novatorių dėka šiandie mūsų 
poezija yra tokia, kokia yra. Ateis laikas, kai 
viskas mums bus aišku, nes gi apgraibomis nega- 
lėsime amžius gyventi. Stebėjau kitas šalis, ki- 
tus žmones, kitą poeziją, ir man buvo graudu, 
kaip dar mes esame kūdikiai. Ypač mūsuose dar 
labai silpnas literatūros mokslas. Nesu formalis- 
tas, nei ars gratia artis šalininkas, bet forma yra 
didelis dalykas. Kūrėjas negali gyventi vienu ta- 
lentu, o daugelis mūsų kūrėjų, prozininkų ir ei- 
liuotojų, tol buvo kūrybingi, kol talentu gyveno 
o kai reikėjo kiek toliau pažengti — susidėvėjo 
ir išsekė. Štai dėl ko aš nenoriu, kad manyje 
kas rastų gilesnių gelmių, nei jos tikrumoje yra. 
Žinau, kad ateis specialistas su tikslia zonda, ir 
visas tas gelmes išmatuos, ir paslapčių nebus. 

Kartą mano profesorius suruošė įvairių tau- 
tų poezijos seminarą: vokietė skaitė Goethe: 
Wer reitet so spaet; ispanė — San Juan de la 
Cruz: No me mueve, mi Dios; anglė — Shake- 
spcare Ofelijos mirtį! 

There is a willow grows aslant a brook 
That shows his hoar leaves in the glassy stream... 
When down her weedy trophies and herself 
Fell in the weeping brook. 

Greičiausiai Shakespeare prozodijos dalykų 
niekur nesimokė, greičiausiai visai negalvoda- 


mas apie formalines gudrybės nutraukė asimet- 
riškai paskutinę eilutę, bet mane tas formalinis 
efektas pritrenkė ... Ten aš turėjau pasirodyti 
su savo poezija. Pasirinkau “Fedra". Paklausė 
profesorius mano skaitymo, prašė išversti — iš- 
verčiau, ir maniau, kad tuo viskas baigsis, bet 
staiga jis dar paklausė: “O kur tuos vandenis 
esi matęs?“ Sumišau, nes tokio klausimo nesiti- 
kėjau, bet man tuojau išsprūdo eilutė: Man ir 
šiandie tie vandenys spindi. Atsakiau: “Taip, 
tikrai mačiau, bet tai yra taip intymu, kad aš to 
pasakoti nenorėčiau." Jis pakraipė galvą ir tarė: 
“Poetai visada turi paslapčių, bet jie niekad ne- 
būtų dalykų nerašo.“ Ir po to jis išpylė visą pa- 
skaitėlę apie mano poeziją. Mane stebino, kad 
tas žmogus, kuris mano tik du posmeliu tebuvo 
girdėjęs, taip tiksliai mane aptarė. 

Noriu tat čia papasakoti tai, ko savo draugui 
ir mokytojui nepasakiau. Eileraštį “Fedrą" bu- 
vau atspaudęs periodikoje “Netuosakos"' vardu. 
Tuo žodžiu norėjau lietuvinti metaforą. Vis tas 
aiškumas mane persekiodavo. Miškinis rado tą 
žoči keistą, bet sakė, kad suprantamas. Man jis 
nepatiko, tai perkrikštijau į “Fedrą". Tai nėra 
tikrinis mitologijos vardas, bet paprastas graikų 
kalbos būdvardis — giedras. Eileraščiu nedaug 
tenorėjau pasakyti, o tik padaryti kažką giedrą 
ir džiaugsmingą. Kad ta jo pusė paryškėtų, reiš- 
kiau liūdnų vaizdų ir nuotaikų neigimu. Tai sa- 
vos rūšies armonika, kuri minorais groja links- 
mas ir gyvas melodijas. Vanduo man visada gied- 
ras. O giedras jis štai dėl ko: man dažnai motina 
pasakodavo, kaip vieną pavasarį Nemuną varė. 
Man tada buvo du nepilnu metu, ir aš nieko ne- 
prisimenu. Motina mane ant rankų nusinešusi 
parodyti Nemuno, saulėje varomo. Sako, aš bu- 
vęs taip tuo vaizdu susidomėjęs, kad negalėjęs 
akių atplėšti. Motina dėl to taip manęs prisispy- 
rusi ir klausdavo. ar prisimenu. Matydamas, kad 
ją tas vaizdas rišo su kažkokiu labai šviesiu atsi- 
minimu, sakydavau: “Taip, mama, lyg pro dū- 
mus, bet prisimenu.' Jai tas mano melas, ma- 
čiau, buvo mielas, nes ji vis pridurdavo: “Aš jau 
tada buvau tikra, kad tas spindintis vanduo tau 
visam gyvenimui pasiliks atmintyje.“ Nema- 
čiau, o liko, nes kiekvieną kartą, kai man tik 
rašte prireikia vandens, aš jį semiuosi vis iš to 
paties šaltinio — iš tos mano motinos legen- 
(LOS 56 Ka . 2 , 
Taip lygiai ir pavasaris: man jis visada tas 
pats ir vienas. Vaikystėje mūsų sodyba buvo 
prie upelio, apaugusio karklais, gluosniais, bal- 
taalksniais ir apyniais. Per upelį buvo lieptas į 
daržus. Prie liepto aukštokas ir plačiai nuaugęs 
svyruoklis beržas. Kai beržui nukrisdavo lapai, 
iš lango pro jo nuolatos svyruojančias kasas ma- 
tėsi bažnytėlė ir varpinė. Bažnyčios bokšte bū- 
davo čiurlių. Vaizdas labai priminė Čiurlionio 
“Pavasario? ciklą. Man buvo gal šešetas metų. 
Buvo pasiaugavėnis, kurį mūsų namuose pusiau 


švesdavo — saulėta ir šilta diena. Pašalas jau 
buvo išėjęs ir žemė pradžiūvus: motina leido pir- 
mą kartą darže basiems pabėgioti — manė 1r 


seseri Veroniką. Ši bėgo griūdama per grumstus 


1" mane erzino: “Nepagausi, nepagausi!'' Staiga 
suskambo varpas. Mudu išsižiojova nustebusiu, 
o senelė ištarė: “Kazimieras!" Palaukus atsilie- 
pė kitas. Senelė: “Petras!" Ir dar kiek palau- 
kus, atsiliepė pats didysis. Senelė pasakė: “Jo- 
nas!" Sesuo buvo paskendusi varpų skambėjime 
ir mačiau, kaip ji klausė, užimdama kvapą. Ga- 
lop ji ištarė: “Skamba! ..* Varpams nutilus, ji 
pradėjo skambėt savo juoku, kaip sidabro var- 
pelis, ir vel bėgioti. Kiekvieną kartą, kai kalbu 
aple pavasarį, man prisimena tas pusiaugavėnis. 

Kitame trobos gale, kur aš mokiausi gana 
nuobodaus skaitymo meno, pro langą buvo ma- 
tyti šilas. Jis buvo mano burtų šventykla. Ryto 
saulės apšviesti, pušų kamienai atrodė; kaip por- 
tirinės kolonos. Ir ten buvo sėklines pušis pra- 
augusi eglė. Ji man atrodė smarki ir pikta mo- 
teris. Šalia jos buvo kiek palinkusi pušis, kaip 
pavargėlė Ridikienė. Kiekviename medyje ma- 
čiau gyvą žmogų, tai visas šilas atrodė, kaip 
žmonių būrys. Kiekvieną rytą eidavau prie lan- 
go ir skaitydavau artimesnes pušis, ar visos jos 
dar vietoje, ar kuri nors neišėjo. Ir kai pirmą 
kartą senelis papasakojo pasaką apie Eglę žalčių 
karalienę, supratau, ko ta šilo vienintelė eglč 
taip smarki ir pikta: ji buvo viena, be sūnų, be 
Drebulėlės... Tasai šilas buvo mano poezijos 
mokykla. Aš buvau vaikas, ir niekuo nuo kitų 
nesiskyriau, bet mano brolis buvo realistas, ir, 
kai jam rodydavau šilo žmones, juokdavosi sa- 
kydamas: “Eik tu, kvailas, kur medžiai, tai me- 
džiai, kur žmonės, tai žmonės!" Būdavo skaudu 
tai girdėti, bet knietė visas paslaptis kitiems iš- 
pasakoti... Paskui mes persikėlėm gyventi ki- 
tapus miestelio ant kalno, kur vienos lygumos. 
Nesimatė jau Nemuno, bet matėsi, kaip gulbė 
šilų vandenyse, baltas Pažaislis ir prieš saulė- 
teką, kiek aukščiau akiračio, numėlę Vilniaus 
aukštumos. Ten buvo ilgu ir nyku. Matėsi ir ta- 
sai mano šilelis, bet jau kaip mėlynas žaltys, kal- 
nais ir kloniais išsirangęs, galvą nuleidęs slėnin. 

Mane poetu tasai gamtovaizdis ir padarė. Vi- 
sa buvo gražu, nuostabu ir prasminga. Ten igu- 
dau ieškoti ryšio ir prasmės. Net kuolelis pievo- 
je prasmingas. Argi aš pats nesu tasai kuolelis 
pievoje, kilnojamas iš vietos į vietą? Gal tru- 
putį viską suidealinau, sukilninau, pagražinau, 
kaip tą nusususio šermonėlio apikakle kirpyk- 
los mergaitę. Bet argi aš melavau? 

Per karą antru kartu skaičiau Boetijaus *Fi- 
losofinę paguodą“ ir priėjau išvados, kad ta 
knyga ypač miela skaityti, kai į miestą krinta 
artilerijos sviediniai. Tasai Teodoriko Didžiojo 
mokytojas, bandęs barbarą apšviesti, priverčia 
užmiršti laiką ir pagalvoti apie nepraeinančius 
dalykus. Meditavau jo mintį: daiktai tik todėl 
mums atrodo gražūs, kad gerai mes į juos nejįsi- 
žiūrime. Pagalvojau apie poeziją. Argi ir ji, ar- 
čiau prisižiūrėta, nustoja savo grožio ir žavu- 
mo? Bet kas ją peržvelgs ligi dugno? Ji, kaip gy- 
venimas, keičiasi ir lieka ta pati. Kai užtekės 
mums nauja saulutė, gal nubluks įi, kaip švie- 
soje spalvotos popierinės gėlės, bet tai gi buvo 
laiko spalvos. 

LIETUVA DVIEJŲ AMŽIŲ SĄVARTOJE 


ZENONAS IVINSKIS 


8. Vilniaus jėzuitų nuomonė apie krašto Te- 
liginę padėtį. Jėzuitai dar tik šeštus metus te- 
gyveno Vilniuje. Tada (1575 m.) respublikoje 
tebuvo pradėjusios veikti tik penkios kolegijos: 
Braunsberge (1564), Pultuske (1566), Vilniuje 
(1570), Poznanėje (1571), Piocke (1571). Di- 
džiojoje Lietuvos Kunigaikštystėje tie naujaku- 
riai vienuoliai dar niekur daugiau nebuvo su- 
spėję įkelti kojos. Iš sostinės tačiau jie greitai 
aptiko Lietuvos religinio gyvenimo trūkumus ir 
klaidas. Į akis krintančias negeroves jie gana 
įdomiai aiškino. 

Netrūko atskirų plačių misinių pranešimų. 
Juose būdavo aprašomi papročiai ir prietarai, 
piktinantis žmonių tamsumu. Vienas tokių iš 
1583 m. liečia Ukmergės sritį (ne Žemaičius, o 
Žemaitkiemį) ir duoda mokslui labai vertingą 
medžiagą (“Aidai", 1950, Nr. 3, p. 111). Tokios 
medžiagos, tik jau nebe taip detalizuotos, pasi- 
taiko “Annuae Litterae" tada spausdintose kny- 
gutėse, t. y. jėzuitų ordino centro leidžiamuose 
kalendoriuose, kurių M. Giedraičio laikotarpiui 
susidarė dvidešimt devyni tomeliai. Lietuvos jė- 
zuitai vis mėgo paliesti Lietuvos kultūrinius bei 
religinius santykius ir savo smulkmeniškose Vil- 
niaus kolegijos įsikūrimo istorijose. Romos jė- 
zuitų archyve jų yra žinomos penkios. Jos visos 
rašytos įvairių autorių Vilniuje jau po 1575. To- 
kiose istorijose jėzuitai ryškiai apčiuopdavo tas 
kliaudas. 

Vienoje iš tokių Vilniaus kolegijos istorijų, 
nežinomo autoriaus rašytoje 1619 m. (Jėz. Arch., 
Polonia, vol. 50, f. 48r-50v), štai skaitome: 

“Nors Lietuva jau prieš 232 m. krikščionių 
tikėjimą priemė, jos liaudis tačiau dėl dvie- 
jų priežasčių nebuvo užtenkamai pagrindi- 
nių tikėjimo tiesų išmokyta. Pirmiausiai dėl 
to, kad niekur nebuvo kunigų, kurie mo- 
kėtų lietuviškai, kaip tada anas Didysis Lie- 
tuvos Kun-tis Jogaila, kuris buvo išrinktas 
Lenkijos Karaliumi. Jis pats tikėjimo tie- 
sas aiškino. Klebonai, kurie buvo kaimuose 
ir miestuose skiriami, buvo lenkai, nemoką 
krašto kalbos. Ir todėl nei išpažinčių nebu- 
vo klausoma, nei Dievo žodis nebuvo aiški- 
namas žmonių kalba. Ne tik sodžiuose per 
parapijas nebuvo nieko, kas (iš kunigų) 
mokėtų lietuviškai, tačiau net pačiame Vil- 
niuje, kuris turi 18 katalikų bažnyčių, dva- 
sininkais apsodintą katedrą ir keturių ordi- 
nų vienuolius, nebuvo nieko, kas sugebėtų, 
iki jėzuitams atvykstant, ta kalba pamoks- 

lauti. Todėl vargšė liaudis buvo pasmerkta 
pasilikti senuose pagoniškuose prietaruose, 
ir, be krikšto, nieko daugiau apie Kristų 
ir tikėjimo paslaptis nežinojo. Kita, ne men- 
kesnė priežastis buvo, kad parapijos buvo 
labairėtos 

Šitoji autentiška Vilniaus kolegijos istorija 
(iš 1619 m.) vaizduoja santykius, kokius jėzuitai 
aptiko Vilniuje ir kitur. Ji rašyta žmogaus, ku- 
ris betarpiškai pažino Lietuvos religinius reika- 
lus. Ji parodo, kaip iki tol lietuvių kalba Lie- 
tuvos bažnyčiose buvo paniekinta. Tokius faktus 
patvirtina ir kiti 16 amž. galo ir 17-tojo amž. pra- 
džios šaltiniai. Jie bus pateikti detaliai, kai eis 
kalba apie Lietuvos kultūrinį paveikslą dviejų 
amžių sąvartoje. 

Čia mums tačiau turi rūpėti patirti, ar Vil- 
niuje įsikūrusieji ir ten nors laikinai užvyku- 
sieji jėzuitai jau buvo spėję iki 1575 metų kur 
nors tuo klausimu pakelti savo balsą, surašyti 
savo pirmuosius įspūdžius? Ar jie jau buvo nors 
kiek įžvelgę į Lietuvos vidaus santykius, kai ėjo 
varžybos dėl Medininkų vyskupijos? Juk nuo 
šių santykių pažinimo galėjo priklausyti ir pa- 
čių jėzuitų nusistatymas Lietuvos hierarchijos 
atžvilgiu. 

Kai 1569 m. rugsėjo 18 d. į Vilnių su pora jė- 
zuitų tėvų atvyko viceprovincijolas Pr. Sunyer, 
jis savo keliuose ilguose laiškuose pirmiausiai 
smulkmeniškai aprašinėjo gautus ispūdžius, patį 
įsikūrimą, sunkenybes, ateities galimybes (Ep. 
Germ. vol. 150, 281lr—283r). Domėjosi jis tada 
ypač vietos stačiatikiais, kurių gyventojų ir jų 
cerkvių, palyginti, labai didelis skaičius Vilniuje 
jam krito į akis (ibid. 262—263). Į lietuvius ta- 
čiau atkreipė dėmesį kitais metais Vilniun atvy- 
kęs pats Austrijos provincijolas Laurynas Ma- 
gius (ital. Maggio). 

Žinome, kad jau nuo 1564 metų buvo įkurta 
Austrijos provincijai priklausanti Lenkijos vice- 
provincija. Į ją įėjo ir Lietuvos plotas. 1575 m. 
Lenkijos viceprovincija buvo atskirta ir pada- 
ryta nepriklausoma nuo Vienos jėzuitų. Lietu- 
vos jėzuitų kolegijų skaičius padaugėjo, narių 
skaičius priaugo. Tad pagaliau po ilgų aiškini- 
mųsi (nuo 1597 metų) ir daugelio lenkų jėzuitų 
priešingų balsų ir nuomonių (Jėz. Arch., Fondo 
Jesuitico, Nr. 84/1453, Coll. Lithuan.), vistik 
buvo 1608 m. sudaryta atskira Lietuvos provin- 
cija. Jai priklausė ne tik visos Lietuvos valsty- 
bės plotas, bet dar buvo pridėta Livonija, Ryt- 
prūsiai (Braunsbergas), Mozūrija (Varšuva). 


1570 m. tačiau dar tik vienintelis Lietuvoje jė- 
zuitų punktas Vilnius buvo Austrijos provinci- 
jos valdžioje. 

Pačiame vidurvasaryje (VII. 4) 1570 m. at- 
vyko Vilniun provincijolas L. Magius ir daly- 
vavo formalaus kolegijos atidarymo iškilmėse. 
Protasevičiui įsiteikianti provincijolo kalba ir 
įdomus vyskupo atsakymas žinomi iš Rostowskio 
(1877, p. 38 sąg.). Lygiai plačiai tos reikšmingos 
iškilmės buvo aprašytos žymiai anksčiau (Fr. 
Sacchino, Histor. Soc. Jesu, Pars III sive 
Borgia, 1649, p. 249). Kolegijos rektoriumi buvo 
paskirtas lenkas konvertitas, labai aukšto huma- 
nistinio išsilavinimo vyras, St. Varševickis (St. 
Bednarski, S. J.; Stan. Warszewicki, Studja 
z dziejow Kultury Polskiej. Red. H. Barycz i Jan 
Hulewicz, 1949, 243 p.). 


Šviesus vyras L. Magius, kuriam buvo tekę 
beveik visą Europą apvažinėti ir apie kurį Jur- 
gis Radvila užrašė savo dienraštyje, kad tai “mo- 
kyčiausias vyras ir mokąs daug kalbų“ (“Kwart. 
Hist.", 1935, 351 p.), pirmą kartą pamatė Gedi- 
mino miestą ir ta proga rašė jis (1570. VII. 7) 
savo generolui Pranciškui Borgiai (žymus šven- 
tasis 1671, pop. Aleksandro VI-jo proanūkis) iš 
Vilniaus (Ep. Germ. vol. 151, f. 203r): 

“Nera čia tokios barbarijos, ir kraštas nėra 
taip tamsus, kaip daugelis samprotauja. 
Netgi toki draugiškumą visur patiriame, 
kurio Italijoje dažnai neužtinkame ..." 

Tačiau toliau provincijolas pereina į aiškini- 
mus ir Lietuvos lyginimus su misijų kraštais. Ro- 
dos, tik pirmasis jis ir pavartojo tą vaizdingą 
posaki — “Lietuva — Šiaurės Indija“. Tas po- 
sakis, gal būt, tik jo pasiskolintas iš Vilniaus jė- 
zuitų lūpų, vėliau taip dažnai Lietuvoje veiku- 
sių jezuitų raštuose bei laiškuose buvo vartoja- 
mas. Provincijolui Magiui Lietuva — “mūsų 
šiaurės Indija'' (“India aguilonaris'') esanti rei- 
kalinga misinio krašto pastangų. Kaip žinome, 
Pranciškus Ksaveras pirmasis buvo atidaręs 
(1541—52 m.) jėzuitams didelę veikimo dirvą 
plačiose misijų šalyse Indijoje—Kinijoje—Japo- 
nijoje. Valingasis tretysis jėzuitų generolas Bor- 
gia tokias misijas kituose kontinentuose skatino 
visa savo energija. Kai Lietuvai iš jėzuitų lūpų 
nukrito “Šiaurės Indijos vardas'', tai čia vis buvo 
prisimenami tie sunkūs pastoraciniai uždaviniai, 
kuriuos būtinai reikėjo Pabaltijyje atlikti. 

Pirmą kartą tad pačiame Lietuvos centre su- 
sidūręs su vienintelės ten kolegijos reikalais ir 
jai statomais sunkiais uždaviniais, L. Magius 
energingai juos išdėstė generolui Borgiai, pa- 
brėždamas, kad čia siaučianti pagonybė, erezija 
ir bedievybė. Prieš pusę gi metų (1569. XII. 10) 
vienas iš pačių pirmųjų jėzuitų Vilniuje, čekas 
Baltazaras Hostovinas, buvo rašęs generolui, 
įrodinėdamas, kad ten reikia pamokslininko lie- 
tuvių kalba. Jis dėstė (Ep. Germ. 151, 210) 

“Vartojamoji išlavintų ir kilmingųjų kalba 
yra lenkų, užsieniečiai kalba vokiškai, o kai- 
miečiai — lietuviškai. Tad reikėtų pagal 
kalbas ir (atitinkamų) pamokslinnikų. Kas 


liečia lietuvių kalbą, ji turėtų būti vietoje 
išmokstama, kadangi kitur negalima tos 
kalbos mokytis. Šituose lietuviuose sutin- 
kamas toks tamsumas, šiurkštumas (“ru- 
dita" ) ir paprastumas, kad yra itesiog gai- 
la į juos žiūrėti, ir bus Dievo garbei atlik- 
tas geras darbas, juos pamokant bent kiek 
krikščioniškų dalykų. O jie jų klausosi la- 
bai noriai. Pasakojama, kad 12 mylių nuo 
čia (Vilniaus) yra žmonės, kurie garbina 
gyvates. O už 20 mylių yra dar tokių, ku- 

rie garbina kažkokį didelį akmenį .. 

Praėjo pora metų, ir 1572 didysis jėzuitas — 
gener. Pr. Borgia, kurio vardas įrašytas Vilniaus 
kolegijos įkūrimo istorijon, mirė. Jo įpėdinį — 
gen. Eberhardą Merkurijaną tuoj apie Lietuvos 
padėti iš Vilniaus painformavo du žymūs jėzui- 
tai. Jiedu bus — atrodo — veikę sutartinai. Jau- 
dinančiais ir ilgais laiškais jiedu prašė ką tik 
išrinktą generolą atsiusti naujų jėgų į Lietuvą. 
Tiedu iėzuitai buvo du lenkai: St. Varševickis 
int P. Skarga. 

Buvo praėję jau lygiai treji metai nuo atmin- 
tino Vilniaus kolegiios įkūrimo, kai jos rektorius 
(1573. VII. 17) rašė iš Vilniaus naujam genero- 
lui (Ep. Germ. 153 vol., 141r), vadindamas Lie- 
tuvą Sarmatija ir taip pat “India Septentriona- 
lis" (“Šiaurės Indija“). Prašydamas paramos 
ir dėstydamas, kas turi būti skubiai daroma, Var- 
ševickis prideda: 

“Pagaliau būtų labai naudinga, jeigu, lai- 
kui bėgant, kokia nors galimybė susirastų, 
ypač jei būtų įmanoma, padidinti (Lietu- 
voje) kunigų ir (jėzuitų) tėvų skaičių. Turi- 
me vilties, kad tai turės įvykti ilgai nelau- 
kiant, ir šitaip galės būti per Lietuvos kai- 
mus, su lietuviais berniukais, pasiųsti kele- 
tas jėzuitų. Jie galės tamsesnius pamokyti, 
ne tik krikščionių mokslo, bet ir parapijose 
pamokslus sakyti, išpažinčių klausyti, pa- 
klydusius (—eretikus) į tikėiimą grąžinti. 
Šitokiam darbui vyskupas ( — Protasevičius) 
visada mielai suteiks leidimą .. 

Šitaip jau kalbėjo apie Lietuvos dvasinius rū- 
pesčius svetimtaučiai jėzuitai ir tais reikalais 
sielojosi. Galima dar paminėti, šalia Magio ir 
Varševickio. ir trečią liudininką. Dvejus metus 
praleidęs šalia Lietuvos Pultusko kolegijoje, štai 
1573 m. vasario mėn. pirmą kartą į Vilnių at- 
vyko jaunas (38 m.) ir jau garsėjąs Lenkijos jė- 
zuitas Petras Skarga. Per penkis mėnesius sos- 
tinėje jis spėjo prisirankioti žinių apie viso kraš- 
to religinę padėtį, ir 1573 metais liepos 17 d. 
įėzuitų generolui Merkurijanui rašė “ašaromis 
laistytą'' laišką. Lietuvoje esanti tokia liūdna 
Bažnyčios padėtis, kad čia reikią veikti ne tikė- 
jimui palaikyti, ne jam stiprinti, bet iš viso jam 
naujaji įžiebti (Fondo Gesuitico 263, Nr. 1652, 
La) 

Pirmo įspūdžio prislėgtas Skarga dėstė, kad 
liaudis tikėjimo dalykuose nenusimananti; be- 
veik visai nėsą kunigų, ir Skarga, kaip ir Varše- 
vickis, prašė generolo iš kitų jėzuitų provincijų 

skubiai atsiųsti tėvų. Lietuvoje — sako Skarga— 
esą tiek daug darbo, kad jis to krašto negalis ki- 
taip vadinti, kaip tik Šiaurės Indija. 
Sielodamasis (“iki ašarų") apskritai dėl Lie- 
tuvos, Skarga tada pirmasis rašė ir apie: 
“kaimyninę Žemaitiją, kurioje yra randama 
pagonybės garbintojų... Kai visa tai ap- 
svarstome, matome ir nuolat girdime, susi- 
jaudinimas (mus) kremta iki gelmių..." 
Ši žymų laišką, kaip nežinomą, jau buvome 
(J. Kleintjenss'o, S. J. teigimu) išspausdinę 
Kaune “Athenaeum'e"', t. IX, sąs. 1 (1938, pp. 98 
— 100). Tačiau jį prieš tai, pasirodo, jau buvo 
paskelbęs E. Šmurlo (Rossija i Italija, t. I, vyp. 
2, 1911, 173—176), tik klaidinga data (VII. 15). 
Tą pačią dieną — VII. 17 (St. Bednarski, S. J., 
per klaidą nukėlė į VII. 27, Geneza Akad. Wi- 
lenskiej 1929, 4 p.) nemažiau jaudinamai P. 
Skarga rašė provincijolui L. Magiui (J. Sy- 
Sia ns kiLS+J: Lišty KS P: Skarga, 1912,,59.p.), 
Čia vėl vaizdingai Skarga kalbėjo: 
“Stebėdamas šio krašto vargus, jaudinuosi 
iki širdies gelmių. Tiek daug tūkstančių 
apleistų katalikų čia be kunigų, be duonos, 
kurios mažutėliai prašo, nes kai kurie yra 
priversti vykti dvidešimt mylių kelio, kad 
Vilniuje galėtų išpažintį atlikti. Neieškome 
nei Rytų nei Vakarų Indijos. Tikra Indija 
yra Lietuva ir Šiaurė..." 
Šitaip Lietuva ne vienam jėzuitui tada (1570 
— 1573) dar atrodė lyg toji krikščionybės pir- 
mųjų misininkų vos paliestoji Rytų Indija. 
Tuose spalvinguose aprašymuose, kaip vė- 
liau juos lygindami su kitais šaltiniais dar turė- 
sime progos isitikinti, buvo perdėjimo, stipraus 
patempimo į blogąją pusę. Jeigu kokiame kraš- 
te aptinkamos blogybės, tai pirmu ispūdžiu vi- 
sada jos atrodo didesnės. Bet skelbiant kokią 
kovą ir ieškant sau joje talkininkų ir naujų jė- 
gų, netikslinga būna, žinoma, is karto darytis op- 
timistu blogus reiškinius per menkai įkainoti. 
Jėzuitai Lietuvos religinę bei kultūrinę padėtį 
įvertino kuo liūdniausiai ir, norėdami daugiau 
jėgų ir paspirties, jie nematė reikalo jos švel- 
ninti. | 
Kada jie atvyko Lietuvon, tiesa, pati didžioji 
protestantizmo vilnis didikų rūmuose jau buvo 
sugurėjusi. Juk jau buvo sugrižusios kai kurios 
įtakingos šeimos (pirmiausia Našlaitėlis) katali- 
kybėn. Turintiems ryšių ir labiau išprususiems 
kilmingiems žymiai daugiau buvo galimybių ap- 
sispręsti ir, žinoma, surasti kelią atgal. Šitokioje 
sujauktoje religinėje padėtyje daug liūdnesnė 
buvo padėtis nerangios bei labai prietaringos ir 
visų užmirštos liaudies. Joje geriems kunigams 
išsijuosus reikėjo apaštalauti. O tas darbas rei- 
kalavo tvirtų dvasininkų — tikrų asmenybių. 
Nors patys jėzuitai savo garsiosiose kolegijo- 
se tada beveik išimtinai teužsiėmė bajoraičių mo- 
kymu ir auklėjimu, tačiau jie neišleido iš akių 
ir bendrų krašto pastoracinių reikalų. Jų pir- 
mųjų kelių dešimtmečių raštuose Lietuvoje vis 
nuolat kalbama apie Lietuvos religinį pakrikimą, 

vis pakartotinai nurodoma į nesukrikščionintą, 
tamsią, geroka dalimi net pagonišką liaudį. Jė- 
zuitai, kaip matėme ryškiai iš Vilniaus kolegijos 
istorijos (Polon. vol. 50, f. 48), labiau apčiuopė 
ir tai, ko kiti nepaisė, ar pražiūrėjo. Jiems at- 
rodė, kad į liaudį reikia eiti, jos pačios kalbą pa- 
vartojant. Šiandien tai yra savaime suprantamas 
dalykas. Lietuvoje anais lakiais tai reiškė didelę 
reformą, kada kai kurie ankstybieji svetimtaučiai 
jėzuitai (pav., ispanas Vega) mokėsi “žemaitiš- 
kai" ir ta kalba M. Giedraičio vyskupijoje misi- 
jas atlikinėjo. Žinoma, toji kalba jėzuitams buvo 
tik pastoracinė priemonė. Ir jeigu kita kalba 
jiems negalėjo geriau tarnauti pastoracijai, kaip 
nurodė ir jų pačių statutai, tai jie turėjo pirmoje 
vietoje statyti vietinę, t. y. tą kalbą, kurią liau- 
dis labiausiai suprato. Ir čia atskiri jėzuitai, kaip 
16 amž. galo pavyzdžiai rodė, savo veikimo pra- 
džioje, besimokydami lietuvių kalbos, yra pa- 
rodę nuostabios energijos ir atsidėjimo. 

Kovose su protestantais, kai šie vietinę liau- 
dies kalbą ėmė pirmoje vietoje statyti, atsirado 
ir katalikų tarpe, pirmiausia jėzuituose, plates- 
nis ir aiškesnis galvojimas. Į vietinę kalbą imta 
kreipti daugiau dėmesio. Štai ir Livonijoje jėzui- 
tai, kai ten, po Stepono Batoro laimingų karų su 
Jonu Žiauriuoju, ikėlė koją, tuoj jie susidomėjo 
latvių ir estų kalbomis. Vokietis jėzuitas Herma- 
nas Tolgsdorffas (+1620), vos tik paskirtas Ry- 
gon (1582), tuoj uoliai mokėsi latviškai, paskui 
kitus tos kalbos mokė, latviškai sakė pamokslus 
ir išvertė pirmąjį katekizmą (P. Kanizijaus) lat- 
viškai (Jėz. Arch. Polonia Necrol. vol. 68, f. 
125-7; J. Kleintjenss (1950), Fontes Hist: 
Latviae Soc. Jesu, II, 1941, p. IX, XIV, 297— 
300). 

Jėzuitai taip pat čia prisidėjo ir prie Cesio 
(Vendeno) vyskupijos sutvarkymo. Buvo nema- 
ža panašumo su Medininkų atveju. Kai mirė len- 
kas vysk. P. Niedeckis (+1587), turėjęs beneficijų 
Lenkijoje ir Lietuvoje, Livonijoje taip pat ga- 
lėjo kilti varžybos, kaip dėl Žemaičių. Užbėg- 
dami kitoms galimybėms už akių (jau taikstėsi 
kandidatas iš Krokuvos) Livonijos kunigai ir pa- 
reigūnai (1587. IX. 24) prašė paskirti jėzuitų 
auklėtą Otoną Schenkingą, 

“kuris kalbą ir papročius krašto gerai pa- 
žįsta, ir yra iš skaičiaus tų kunigų, kurie 
pirmieji buvo atsiųsti Livonijon; 0 čia su 
nemažu pasisekimu darbavosi“? (A. Thei- 
ner: Mon. Pol. et Lith. III 6 p.). 

Keliuose laiškuose į popiežių ir nuncij 
UNUnzžE Po IE 27 15 i iaĖ, Theiner: as 
III 103 p.) vis buvo kalbinama, kad latviškai mo- 
kąs Schenkingas būtų paskirtas. Jis tapo 1587 m. 
vyskupijos administratorium, o 1589 m. Cesio 
(Vendeno) vyskupu. Savo ganytojiškoje veiklo- 
1e Ir Jis paprastai vartojo liaudies (latvių) kal- 
bą, darė vyskupijos vizitacijas, atliko du sino- 
dus. Šitas Merkelio Giedraičio amžininkas ir to- 
liau daugeliu atžvilgių buvo panašus į Medinin- 
kų apaštalą. Tik jo amžiaus galas buvo skirtin- 
gas. Kai švedai (Gustavas Adolfas) 1621 m. užė- 

mė Cesį ir Rygą, Schenkingas išbėgo Lenkijon 
(11637). 

Ir Merkelio Giedraičio ir Otono Schenkingo 
atveju vietinės kalbos mokėjimas buvo padary- 
tas lemiančiu argumentu tinkamumui į vysku- 
pus. Vadinasi, su jėzuitų atvykimu Lietuvon ir 
Livonijon atsirado anų kovų metu su protestan- 
tais daug platesnis galvojimas. Ne mūsų temon 
įeina klausimas, ar jau tas galvojimas buvo vi- 
suotinis Bažnyčioje. 

Lietuvoje jėzuitai pirmieji davė gerus jo pa- 
vyzdžius. Kaip kitur, taip ir Vilniuje erezijai ir 
žmonių tamsumui jie siekė dėti kirvi prie šak- 


jaunimą kolegijoje, jie žuoj uoliai vykdė mieste 
pastoraciją, organizavo viešus disputus, vaidini- 
mus, rengė daug iškilmingesnes pamaldas, siun- 
tinėjo vieną kitą tėvą į kaimus misijoms ir t. t. 
Bet neužteko to! Reikėjo plačiau veikti. Reikėjo 
tobulinti Lietuvos Bažnyčią organizaciniu at- 
zvilgių. 

9. Jėzuitų pastangos Lietuvoje sustiprinti 
bažnytinę hierarchija. Gedimino mieste jėzuitai 
rado susenusį ir nuo padagros paliegusį 65-rių 
metų Protasevičių. Daug gražių žodžių per kole- 
gijos įkurtuves jam pasakė Pr. Magius, Austri- 
jos provincijolas. Ilgai jį savo raštuose jie vis 


nų. Tad, be savo pirmaeilių uždavinių auklėti garbino kaip didžiausią geradarį. Matydami ta- 


ieškojo išeities — SU- 


čiau fizines senio negalias, iš l 
Sviežiai buvo ats!- 


rasti jam jauną koaajutorių. 1 i 
vertę Radvilai, Juodojo sūnūs. Įvairių priemo- 
nių reikejo griebtis protestantizmui įveikti. Iš- 
aukštinimas vieno iš tų sūnų galėjo žymiai pa- 
dėti kovoje prieš eretikus. Be abejo, ir pati Rad- 
vilų konveriitų giminė siekė Vilniaus Vyskupo 
sosto poaukščio. Stal jeZ. P. Skarga nedvipras- 
miškai rašė iš Vilniaus (1574. IX, 1) savo gele 
roiui į Romą: maršalas Radvila ( Našlaitėlis ) sa- 
vo asmenisku laisku ir savo parašu Skargai ga- 
rantavęs, jog jis dovanosiąs Vilniaus kolegijai 
Dvariškių (1J/worzysZzcze, Lydos srityje) dvarą, 
“jeigu jo brous ponas Jurgis bus padarytas 
Romoje Vilniaus koaujutoriumi ...* (Sy- 
gansk1 0. C. DI DA 

Pravesdami Jurgį į Vilniaus koadjutorius, 
jėzuitai visokeriopai daug laimėjo. Dar tik pra- 
dėjus procedūrą, marsalas — visos glminės VY- 
riausias — savo žodį istesėjo. Prieš pat Kalėdas 
(XII. 22) Skarga rašė generolui Merkurijanui, 
kad jau lapkričio 5 dieną 

“Ponas Maršalas Radvila savo žemes, ku- 
rias buvo vyskupui (Protasevičiui) kolegi- 
jos naudai įkeitęs (“In pignus''), lapkričio 
5 d. amžinai padovanojo xolegija:. "Voji do- 
nacija gali būti vertinama 10,000 auksinų 
(florinų) (Syganski o. c. 73 p.) 

Šitas abiejų pusių interesų sutapimas pasi- 
rodė labai naudingas katalikybės atgaivinimui. 
Vysk. Jurgis pasidarė uolus kovotojas prieš pro- 
testantizmą. Greitai (1583) vel mė be jezuitų 
veiklios rankos, jis buvo išaukštintas — padary- 
tas kardinolu. 

Jezuitams 
vyskupo poziciją, 


besirūpinant sustiprinti Vilniaus 
kur jiems niekas neprieštara- 
vo, sakytume, pačiu laiku numirė Medininkų 
vyskupas Jurgis Petkevičius. Prie šitos geros 
progos jėzuitai taip pat negalėjo savo rankos ne- 
pridėti. Ir Lietuvos senatorių norai, atremti į 
politinius jų nusistatymus, ir jėzuitų pastangos, 
einančios iš pastoracinių interesų, susibėgo krū- 
von. Net patys Vilniaus jėzuitai lenkai ( Varše- 
vickis, Skarga) kaip tik dėjo pastangas pravesti 
lietuviškai kalbantį į Žemaičius. Aname svar- 
biame klausime — panaudoti vietinę kalbą kaip 
pastoracinę priemonę, — kaip minėta, jie buvo 
savo samprotavimuose toli pralenkę kitus lenkų 
dvasininkus ir dignitorius. Atvykę naujai į. Vil- 
nių, visų tų bažnytinių negerovių akivaizdoje, 
pačioje pradžioje sostinės jėzuitai sutartinai rodė 
daug sveikos reakcijos prieš vietinės kalbos nie- 
kinimą. Jeigu jie vėliau (17-18 amž.) tuo atžvil- 
giu ėmė pamažu aptilti, tai čia daug reikšmės 
turėjo ir ta aplinkybė, kad jie vėliau taikėsi vis 
labiau prie didikų ir bajorų nusistatymų. Bet ir 
tada iš Lietuvoje veikusių jėzuitų katalogų ir ne- 
krologų matyti, kad daugelis jų liaudžiai vis sa- 
kydavo lietuviškai pamokslus (Jėz. Archiv. 
Lithuan. Necrologia, vol. 61-65). 

Vilniškiai jėzuitai jau buvo spėję pažinti vie- 
tos kapitulos narį — kustošą Giedraitį. Kolegijos 
vadovybė buvo su juo susidraugavusi ir buvo 
aukštos nuomonės. Sujaukta Žemaičių krašto pa- 

dėtis religiniu atžvilgiu jiems taip pat šiek tiek 
turėjo būti žinoma. Iš kitos gi pusės Vilniaus Je- 
zuitai, ypač tie, kurie buvo iš Lenkijos atvykę, 
turėjo pažinti primo Uchanskio giminę ir siūlo- 
mo kandidato vertę. Pats Jokūbas Uchanskis 
buvo simpatizavęs Lenkijos protestantams, drau- 
gavęs su abejotinais humanistais ir reformato- 
riais, net rėmęs tautinės Lenkijos bažnyčios rel- 
kalą tiek stipriai, kad primo kapitula įspėjo jį 
liautis santykiauti su eretikais (K. Voelker: 
Kirchengeschichte Polens, 1930, 135, 164, 197). 
O kaip amžininkų abejotinai buvo vertinamas jo 
seserėnas Jokūbas, bus dar kalba vėliau. 

Šitaip, susidėjusių politinių ir religinių san- 
tykių akivaizdoje, iš tiesų pačioje Lietuvoje ne- 
atsirado nė vieno veiksnio, kuris palaikytų aną 
seserėną. Medininkų vyskupijai po silpno Petke- 
vičiaus ganytojavimo buvo reikalingas tvirtas 
Bažnyčios darbininkas. O tokiu, matyti, Vilniuje 
Giedraitis buvo laikomas. Nežinoma mums yra 
1575 metų Vilniaus kapitulos sudėtis. Bet, gal- 
būt, jis vienintelis ten bemokėjo tinkamai ir lie- 
tuviškai. Vietinės kalbos akcentuotojams jėzui- 
tams toji ypatybė pasidarė vertingas įrodymas, 
tiesiog svarbus ginklas, veikiant prieš įtakingus 
dignitorius pas pačius didžiausius autoritetus Ro- 
moje. 

Štai, viską suvedus krūvon, mums ir pasipir- 
šo, atrodo, tikrovei labai artima mintis, jog anie 
du raštai popiežiui (Medininkų kapitulos ir Vil- 
niaus vyskupo) ir nuncijui (Vilniaus vyskupo) 
buvo sostinėje surašyti, vietos jėzuitams artimai 
bendradarbiaujant arba, jų iniciatyva, vienai 
rankai visus tuos raštus redaguojant. Kiek pla- 
čius ryšius turinčių jėzuitų įtaigos siekė paties 
Giedraičio apsisprendimus ir veiksmus, neįma- 
noma to laipsnio nustatyti. Ar jis pats įsisąmoni- 
no, ar jėzuitai atkreipė jo dėmesį, kad vis reikia 
nepamiršti visuose raštuose įrodinėti apie savo 
mokėjimą lietuviškai, palieka atviras klausimas. 
Abi pusi, matyti, toje srityje labai sutarė. Gied- 
raitis išėjo už 20-ties metų kaip didysis lietuviš- 
ko rašto puoselėtojas. Pradžia lietuvių kalbai 
gerbti jau buvo tačiau padėta 1575 m. Bet ne- 
aiškų, kiek paties Giedraičio žingsnius Vilniaus 
iezuitai tada nustatinėjo. 

Daug drąsiau galuma kalbeti apie JezUumtų ge- 
radarį Protasevičių, kuri senatvėj ilniškiai 
adarį I sevičių, kuriam senatvėje vilniškiai 
tevai vis patarinėjo. Apie vyskupo pastangas pa- 
laikyti savo vyskupijoje lietuvių kalbą iki tol 
nebuvo tekę užtikti nė žodžio. O jis juk daug 
svariau už visus kitus kalbėjo apie reikalą ją ga- 
nytojui mokėti (Nunz. di Pol: 8, 289r: 298r); 
Popiežiui vysk. Valerijonas akcentuoja, kad 
Giedraičio "žemaičių kalbos“ mokėjimas esanti 
reikšminga savybė, nes padėsianti geriau ben- 
Štai i Žmonėms, Juo mokyti, Be, J Di 

nga per išpažintis tokių atvejų, ku- 
rie vyskupui yra palikti. Nuncijui vyskupas taip 
pat primena tą irodymą. Kustošas yra 
"visų mylimas ir moka žemaičių kalbą, ku- 
rios pagalba tarp savo avelių su didesne 
nauda galės darbuotis.“ š 


Galime pakartoti tik tuos pačius samprotavi- 
mus: tokie posakiai buvo įteigti bei pakišti tų, 
kuriuos vysk. Valerijonas prieš šešerius metus 
buvo įkurdinęs. O šie, kaip yra žinoma iš kitų 
aplinkybių, savo entuziastišku veikimu nustebi- 
nę Vilnių, greit sugebėjo paimti savo įtakon gy- 
venimo naštos ir ligos suvargintą vyskupą. 

„ „Jėzuitai tačiau ne vien tik kitus dirigavo ir 
Iteigė ar kurstė. Jie ir patys šį tą veikė. Tam pa- 
tvirtinti yra išlikę Romos jėzuitų archyve jų pa- 
čių du plunksnos įrodymai. Ten yra taip pat ir 
M. Giedraičio rašto originalas jėzuitų generolui, 
minėtieji du raštai — Vilniaus vyskupo ir Lietu- 
vos luomų. Žinant, kokius negandus yra nuo 
1774 metų pergyvenęs centrinis jėzuitų archy- 
vas Romoje, galima tarti, kad raštų dalis bus din- 
gusi. Bet ir likusieji raštai parodo jėzuitų uolu- 
mą Giedraičio reikalu. Keliais atvejais minėtasis 
Pr. Sunyer 1575 m. liepos 4 d. iš Braunsbergo 
rašė itališkai generolui apie Giedraitį: 
“Melchior Giedroitz, Vilniaus kustošas, ka- 
raliaus nominuotas Žemaičių vyskupu, yra 
doras ir kilnus kunigas. Jis atliko mūsų re- 
kolekcijas, ir — manau — Jums, Tėve, jis 
jau buvo mūsiškių rekomenduotas iš Pran- 
cūzijos. Jeigu, Tėve, Jūs turėtumėt progos 
paminėti apie ji Jo Šventenybei ar kitiems, 
tai reikia žinoti, kad jis (—M. Giedr.) čia 
visų yra laikomas geru žmogumi. Todėl ti- 
kiu, kad iš Poznanės anie (—jėzuitai) 
Jums, Tėve, parašys aiškiau...?  (Epp. 
Greit L 155“ 123r). 

Matyti, Poznanės jėzuitų kolegijos tėvų tar- 
pe buvo tokių, kurie, begyvendami Vilniuje, bu- 
vo labiau susibičiuliavę su Giedraičiu, negu lai- 
kinas svečias P. Sunyer. Iš Vilniaus iškeltas tos 
kolegijos vicerektorius buvo buvęs Giedraičiui 
gana artimas. Bet apie jokius iš kitur rašytus 
laiškus jau pėdsakų nebėra. 

Gana rūpestingai nominatą Merkelį palaikė 
žymus lenkų humanistas, šviesus jėzuitas Stan. 
Varševickis, pirmasis jėzuitų kolegijos rektorius 
Vilniuje. Kritiškas lenkų jėzuitų istorikas St. 
Bednarski, S. J. nespėjo apie jį baigti savo dide- 
lės monografijos. (Žuvo Dachau kacete 1944). 
Lenkų istorikai teišspausdino tos vertingos stu- 
dijos (1949) vos vieną lanką „Bet jos gražią san- 
trauką iš Bednarskio palikimo yra davęs jėzuitas 
J. Poplatekas (Przegląd Powszechny, 1948 m. t. 
2264 61-72 p.). 

Nors Pednarski tespėjo apžvelgti Varševickio 
studijų metus (Pil. Melanchtono studentas Vit- 
tenberge, Paduvoje), tačiau žinome, kad pirma- 
sis Vilniaus kolegijos rektorius sostinės ir kai- 
mo religiniams reikalams rodė didelio rūpestin- 
gumo. Jis rašė savo generolui Merkurijanui 
1575 m. rugpiūčio 28 d. laišką. Iš jo matyti, kad 
jau anksčiau Varševickis Romon buvo rašęs. įkiie 
pėdsakų neliko. Bet pirmasis rašymas bus bu- 
vusi ana proga, kai nominatas mums žinomus 
raštus siuntė į Roma. Šitame gi savo laiške rek- 
torius pirmiausiai dėstė, kodėl nominatas pats 
negalįs atvykti Romon konfirmacijai. Viena, gra- 


so maskviečiai ; antra — esąs priverstas pasilikti 
namie dėl vykstančių seimų elekcijos reikalu. 
Esą juk labai svarbu užbėgti kelią, kad eretikai 
i karaliaus sostą nepasodintų ko nors iš savo tar- 
po. Toliau Varševickis dėstė (Ep. Germ. t. 136, 
Lt 35DT)-- 
“Kaip jau anksčiau Jums, Garbingasis Tė- 
ve, esu rašęs, yra tai labai doras ir dėl to 
visų gerbiamas vyras; o taipgi ir mūsų vie- 
nuolijai nuoširdžiai prietelingas. Nenujau- 
čiu kito tokio, kilusio iš Didž. Lietuvos Ku- 
nigaikštystės, ir vertingesnio už jį vyskupo 
pareigoms. Be to, tikrai žinau, kad ir Sena- 
tas, kuris tuojau po nominavimo priėmė jį 
pagal krašte esančią tvarką į savo tarpą, 
taip pat ir garbingoji diduomenė didžiuoja- 
si jo privalumais, lygindama jį su tuo var- 
žovu, kuris, nebūdamas čiabuvis, prieš 
krašto įstatymų tvarką stengiasi prasiveržti 
į sostą“. 


Varševickis toliau pataria per popiežių Gri- 
galių XIII sugėdinti Jok. Voronieckį, nepaisantį 
Senato ir didikų teisių bei laisvės. Kaip ir vysk. 
Protasevičius, rektorius primena, jog ano lenko 
įsileidimas ne tik skaudžiai pakenktų Apaštalų 
Sosto vardui ir autoritetui Lietuvoje. Iš to kiltų 
ir kitokių blogybių, kenkiančių Bažnyčiai ir at- 
gimstančiam Lietuvoje katalikų tikėjimui. Mi- 
nėdamas toliau Senatą, rektorius teturi galvoje 
tik Lietuvos senatorius: 


“Argi gali žeminti savo garbę Senatas, ku- 
ris jau kartą Garbingąji Melchiorą priemė į 
savo tarpą, kaip teisėtai nominuotąjį. Argi 
pridera didikams paniekinti savo teises ir 
laisvę. 

Aš Jums, Garbingasis Tėve, pranešu tai, ką 
iš Vilniaus vyskupo patyriau. Apie tai jis 
ir Šviesiausiam Como Kardinolui (—Galli) 
laišku yra parašęs.“ 

Šitiek žinome apie jėzuitų pastangas. Sustip- 
rino Vilniaus vyskupiją hierarchiniu atžvilgiu. 
Jurgis Radvila turėjo patraukti paskui save kitus 
didikus į katalikybę. Tada jėzuitai savo ap- 
cdaivumą panaudojo ir Medininkų diecezijos 
reikalu. I Merkelį Giedraitį jie žiūrėjo jau kitu 
žvilgsniu — kaip į būsimą apaštalautoją gimta 
kalba. Būsimame jų pastoracijojs darbe Žemai- 
čiuose jiems buvo ne vistiek, kas sėdės Var- 
nių soste. Ir šitaip — net Vilniuje veikią 
lenkai jėzuitai — dėjo pastangas, kad krašto rei- 
kalų nepažįstantis ir jo kalbos nemokantis į Me- 
dininkus nepatektų. Pats Giedraitis taip pat ne- 
stovėjo kampe neveiklus, kai ėjo tokios rimtos 
varžybos. 

10. Paties Merkelio Giedraičio laiškai. Ką no- 
minatas nuvežė karaliui Henrikui į Paryžių, ne- 
žinome. Nacionalinėje bibliotekoje tačiau yra 
daug medžiagos iš anų metų. Tad — yra vilties 
— gali dar koks naujas dokumentas atsirasti. 
Romon konfirmacijos reikalu yra patekę trys 
Merkelio raštai (popiežiui, Varšuvos nuncijui ir 
jėzuitų generolui). 

Apie raštą popiežiui (Nunz. Pol. t. 8, 291 rv) 
esame jau kalbėję. Jis ėjo Romon per jėzuitų 
rankas. Už keturių dienų (1575. VII. 27) rašė 
Giedraitis laišką respublikoje tiek daug galin- 
čiam nuncijui Laureo (ten pat 297rv). Drauge 
buvo siunčiami mums žinomi Vilniaus vyskupo 
ir Žemaičių kapitulos raštai, kurių originalai yra 
Vatikano archyve. Drauge Giedraičio pasiunti- 
nys vežė Varšuvon ir Henriko Valois isduotą no- 
minacijos dokumentą (originalą), prasydamas 
tarpininkauti ir visa tai “teiktis padėti prie Jo 
Šventenybės kojų“. Įdomu, kad to nominacijos 
rašto Vatikano archyve nėra. Nuncijus, žinoma, 
jį laikė negaliojančiu, nes pats anksčiau buvo iš- 
rūpinęs to paties karaliaus nominaciją Voroniec- 
kiui. 

Primindamas, kad kreipiasi Vilniaus vysku- 
po ir kolegijos rektoriaus (—Varševickio) pa.a- 
rimu, nominatas Merkelis, be k.tko, jautriai ir 
patriotiškai rašė (t. p. 297r): 

“Nieko daugiau retrokštu, kaip tik siekti 
Dievo garbės ir gero vyskupijai ir kraštui, 
kuriame užaugau ir darbui pasirengiau, ku- 
ris tačiau dabar Dievo garbei ir sielų išga- 
nymo reikalams gerokai yra atšalęs." 
žadėdamas amžina: būti dekingas, G.clraitis 
prie laiško siuntė ir priedą — “mažą lietuviską 
dovanėlę" (“exiguum Lithwanicum munuscu- 
lum''). Kas toji lietuviška dovana, niekur dau- 
giau nepaaiškinta, ir gal toji paslaptis liko teži- 
noma tik dviem, būtent, Giedraičiui ir Laureo. 
Gal dar ir Vilniaus rektoriui! 

Nepaisydamas jaudinančio laiško ir pastangų 
palenkti savon pusėn, veiklus nuncijus, matyti, 
norėjo tesėti ankstyvesnius savo pažadus. Tiesa, 
V. Laureo buvo, kaip pats Romai rašė, visus tuos 
raštus pateikęs Uchanskiui, ir jį įspėjo, jog ne- 
sąs tinkamas laikas tuo metu kelti didesnius re- 
liginius sąmyšius, nes Voroneckio skyrimo at- 
veju Lietuva grasina atsakyti paklusnumą Šv. 
Sostui. Primas tačiau išdėstė, kad nuncijus te- 
gali elgtis tik teisetai, t. y. patenkinti Lovičio 
kleboną. Nuncijus tad turėjo duoti Romai savo 
plačius samprotavimus, kaip reiksią Vilniaus 
veiksnius pastatyti prieš įvykusį faktą, nes Vo- 
ronieckio nominacija jis davęs eigą, rekomenda- 
vęs popiežiui, kai apie kustošo nominavimą dar 
nežinojęs. Laureo apdairiai tačiau prideda: jei- 
gu ne respektas prieš Uchanskį, kurio nuopelnai 
ten katalikybei ir Šv. Sostui esą dideli, tai li e- 
tuvis kustošas tame krašte, iš kurio jis kilęs, 
Bažnyčiai tarnautų geriau (“per servigio di guel- 
la chiesa fosse meglio il custode"). Siųsdamas 
tuos dokumentus į Rcmą, nuncijus palieka abe- 
jingas. Sakėsi dar lauksiąs Vilniaus vyskupo at- 
sakymo. Bandysiąs ieškoti sunkiai suderinamuo- 
se dalykuose išeities (Wierzbowski, o. c. 2432- 
243 p.). Atrodė, kad visais atžvilgiais rimtas pas- 
toracinis reikalas gali pralaimėti prieš galingų as- 
menų remiamą nepotizmą. 

Už mėnesio (VIII. 29) “Melcior Giedroic 
nominatus et postulatus Samogitiae" rašė savo 
trečią laišką. Tas laiškas buvo skirtas jėz. gene- 

rolui. Merkelis, kaip matome, kai tik grįžo iš 
Prancūzijos, visur titulavosi elektu bei nomina- 
tu. Šitą titulą jis vartoja pasirašinėdamas po po- 
litiniais aktais (Wizerunki i roztrząsanla nauk. 
Wil. t. 49, 68 p.). je | 

Jėzuitų generolui E. Merkurijanu! nominatas 
taip pat minėjo, kaip jis labai norėjęs pats at- 
vykti Romon, gauti konfirmaciją, pasveikinti 
patį jėzuitų generolą. Valstybiniai reikalai, esą, 
tai sukliudę. Išdėstydamas savo reikalą ir prašy- 
damas užtarti pas valstybės sekretorių (Galli) 
ir pas patį popiežių, Giedraitis sako (Ep. Germ. 
136,-1L-351F7)7 ) 

“Aš gi, jausdamas (jėzuitų) Vienuolijai di- 
delę padėką, pasižadu ir toliau Jums, Gar- 
bingasis Tėve, ir Vienuolijai kuo galėdamas 
padėti." 

Ir čia jis primena taip pat, kad, tapdamas vys- 
kupu, teieško tik Dievo garbės ir vyskupijos nau- 
dos. O lietuvių kalba jam esanti gimtoji (“guae 
mihi est nativa"). 

Dar tada nominatas Merkelis nė iš tolo ne- 
: ujautė, kad iš tiesų tarp jo ir jėzuitų visam jo 
amžiui pasiliks glaudūs ryšiai. Jie apaštalaus kar- 
tu. Jėzuitus jis tuoj kviesis savo pagalbininkais, 
kai lankys Medininkų vyskupijos pagoniškąsias 
vietas. Jis tuoj keliais atvejais prašys jėzuitų pa- 
galbos įsteigti kunigų seminarijai ( Polonia Epist. 
80, 18 v.). Vos po 10-ties mėnesių nuo Merkelio 
rašto generolui, jau rašys šiam į Romą P. Sunyer 
(1576. VI. 28) iš Vilniaus, kaip jėzuitas Mika- 
lojus Sedcovius su nauju vyskupu lankė vysku- 
piją. Tas faktas, iki šiol niekur neminėtas, bet 
dviejuose Sunyer laiškuose su smulkmenomis pa- 
liudytas (Ep. Germ. 137, II, 244r), rodo, kad nuo 
pat Merkelio vyskupavimo pradžios jau jėzuitai 
talkininkaus savo bičiuliui. Pats tėvas Mikalojus 
iš tos savo kelionės po Žemaičius davė pačius 
ankstybiausius iki šiol rastus jėzuitų įspūdžius 
tame krašte (Jėz. Arch. Polonia. Epistolae, vol. 
80, 18r—19r). Šitą jo Misinę kelionę akcentuoja 
ir kiti (ten pat, 33r, 78r). Paskui tokių misinių 
važinėjimų bus daugiau, ir apie jų kai kuriuos 
įdomiai rašo jėzuitų ordino spausdinti “Annuae 
Litterae'' (žiūr. pav., Romoje ir Florencijoje 
leistus “Annuae Litterae“, 1591 metams, p. 198 
—200; 1592 metams — p. 93—94). 

„ Merkelis tada nežinojo, kad tie patys jėzuitai 
rūpinsis Vilniuje Medininkų kapitulos nario M. 
Daukšos paruošto lietuviško katekizmo spausdi- 
nimu ir platinimu (Ep. Germ. t. 174, f. 108, 175, 
221, 223). Jie bus kviečiami anuo garsiuoju 
Giedraičio laišku, rašytu iš Viduklės 1587. IV. 
3, pastoviai Žemaičiuose įsikurti. Bet apie visą 
šitą bendradarbiavimą, kuriam Romos archyvai 
atskleidžia nemaža ir naujos medžiagos, dar kal- 
bėsime skyrium. Ten bus paliestas ir minėtųjų 
pranešimų pats turinys. 

„Iš Giedraičio trijų laiškų gauname įspūdį, kad 
jis į Medininkų vyskupo vietą pats nesiveržė 
bet buvo kitų raginamas ir prikalbinėjamas. No- 
minatas pats nuncijui rašė, kad jį paraginęs Vil- 
niaus vyskupas ir kolegijos rektorius, su kuriuo 


ir nuncijus palaikė bičiulystę. Giedraičio kuklu- 
iai ybač žinomas iš vėliau. Štai vienas pavyz- 
žių. 


Dažnai į Medininkų vyskupus patekdavo Vil- 


niaus kapitulos nariai. O kai Vilniaus sostas jau 
likdavo laisvas, tai Medininkų vyskupas kelda- 
vosi į sostinę. Toks buvo kelias daugelio vysku- 
pų 17—18 amž., nes Vilniaus vyskupija buvo 
daug turtingesnė, sarbingesnė, be to, aukštesnė, 
vieta Senate. Giedraitis, jau beveik 20-tį metų 
vyskupavęs Varniuose, nesidavė sugundomas iš 
ten į Vilniaus sostą pabėgti. Galbūt, jis ir 
1574-5 m. turėjo būti prikalbinėjamas. Šito ku- 
nigaikščio kukluumą ir paprastumą paliudys dar 
ir kiti faktai. Jėzuitai jo asmenyje tačiau tematė 
vieninteli tinkamą kandidatą į apleistą vyskupi- 
ją. Tad reikia samprotauti, kad jie po Petkevi- 
čiaus mirties rodė iniciatyvos, numatant kandi- 
datus. 

Nors, kaip matome, pačioje Lietuvoje Vil- 
niaus prelato naudai buvo uoliai veikta ir, kur tik 
buvo pasiekiama, užsuktos spyruoklės, tačiau 
byla dar rimtai tempėsi, vyskupo paskyrimas dar 
pusę metų buvo vilkinamas, ir kustošo laimės 
galimybės vis dar svyravo... 


11. Gniezno primo seserėnas galutinai paren- 
giamas į Medininkų vyskupus. Tuo pat laikų, 
kai naujasis nominatas su diplomu iš Paryžiaus 
skubiai plušėjo Vilniun, net nespėdamas pada- 
ryti vingio į Romą, Lovičio klebono Voronieckio 
byla riedėjo toliau, jam gana pageidaujama link- 
me. Nuncijus energingai vedė reikalą. Tarp kitų 
skubių pranešimų iš Varšuvos 1575 m. birželio 
16 d. nuncijus Laureo ir šituos reikalus pranešė 
valstybės sekretoriui, kardinolui B. Galli (Nunz. 
Pol. t. 10, 158r; Wierzbowski: 219 p.): 


“Jūsų Šviesybei jau rašiau, kad karalius bu- 
vo sutikęs Gniezno arkivyskupo seserėną, 
Lovičio kleboną, nominuoti į Žemaičių vys- 
kupus. Šis asmuo yra didelis katalikas, ir 
nusimanąs literatūroje, ir gerų papročių. 
Nežiūrint viso to, vienas iš lietuvių pasiun- 
tinių, (būtent) Vilniaus vyskupijos kusto- 
šas, su daugelio lietuvių ponų malonės laiš- 
kais ir įrodinėdamas, net apgaudamas (ma- 
no pabr.) karalių, kad šitos vyskupijos prie- 
monėmis karalius galėtų laimėti lietuvių ba- 
joriją, iš karaliaus irgi gavo nominacijos 
aktą.'' ž 
Toji žinia, matyti, išgąsdino naujos elekcijos 
rūpesčiu užimtą arkivysk. J. Uchanskį, ir jo mal- 
daujamas nuncijus galėjo prašyti tik vilkinti Ro- 
moje. Tad nuncijus toliau dėsto prašydamas: 
“Užtat arkivyskupas labai prašytų Jo Šven- 
tenybę, kad (konfirmacijos dokumentų) iš- 
siuntimą teiktųsi atidėti iki tol, kol geriau 
paaiškės tas reikalas, ir ypač todėl, kad čia 
nėra tikrumo, kaip gerai minimas kustošas 
yra persiėmęs religijos dalykais? 2 
Gniezno arkivyskupo lūpose keistai turėjo 
skambėti šie žodžiai, nes kaip tik jam pačiam 
buvo daryti priekaištai, kad jis buvo bičiulia- 
vesis su protestantais — humanistais, dar nese- 


niai buvo buvęs tautinės Lenkijos bažnyčios ša- 
lininkas (žr. K. Voelker: Kirchengesch. Po. 
197 p; J. Korytkowski: Pralaci i kanon. 
Katedry Gniezn. IV, 1883; T. Wierzbowski: 
J. Uchanski, 1895). Nuncijus Laureo pats galėjo 
dar daug padaryti prieš antrąjį nominatą, ir jo 
bylos eigą galėjo delsti. Jis savo įdomų prane- 
šimą baigia: 
"Aš dar įsitikinau, jog, kol bus galima duo- 
ti eigą Romon, jis (—kustošas) turės dar 
pasiekti nuncijų, egzamino (— Processus ca 
nonicus) ir kitų būtinų dalykų reikalais. 
Tačiau aš labai geidžiu (jau) dabar, kad 
būtų galima patenkinti minėtą arkivys- 
kupą, ir (norėjau) padaryti Jūsų Šviesiau- 
siam Ponui dėl paties dalyko (svarbios) rū- 
šies pranešimą" (Nunz. Pol. 10, 158r). 

Raštai į Romą iš respublikos tada eidavo 
maždaug 4-5-6 savaites. Como kardinolas, dar 
vos tik gavęs tą reikšmingą skubos pranešimą, 
tuoj (1575 m. liepos 16 d.) rašė nuncijui į Var- 
šuvą (Nunz. Pol. t. 171, 543v): 

“Kas liečia dvi nominacijas, kurios buvo 
atliktos į Žemaičių vyskupus, iki šiol tuo 
reikalu (Romon) dar nebuvo pristatytas 
joks ženklas. Bet, kaip Jūsų Malonybė sa- 
kote, pirmiausiai turi (kandidatai) pasiro- 
dyti pas Jus, kad būtų galima padaryti pro- 
cesą (— tinkamumo egzaminą). Ir supran- 
tama, kad Jūs viską turėsite (paruošę), o 

"paskui duosite reikalingą pranešimą (Ro- 

mon). 

Vadinasi, iš Romos Kūrijos į nuncijaus ran- 
kas buvo įduotos stipriausios kortos. Tas laiškas 
į Laureo tačiau dar buvo Alpių kalnuose, kai 
Lietuvos ir jėzuitų kandidatas atsiuntė nuncijui 
savo laišką, kitus dokumentus ir anas “lietuviš- 
kas dovanėles'' (Nunz. Pol. 7, 8, 297rv). Koks 
visų tų pastangų poveikis? Užtenkamą atsaky- 
mą duoda naujas nuncijaus laiškas iš Varšuvos 
(1575 m. rugpiūčio 16 d.) vis tam pačiam vals- 
tybės sekretoriui, kard. Galli (Nunz. Pol. t. 10, 
175r; Wierzbowski: 241-2 p): 

“Prabėgusiais mėnesiais Jūsų Šviesybei 
buvau davęs žinią, kad karalius nuo praeitų 
metų (-—1574) lapkričio mėn. arkivyskupo 
( Uchanskio) ir mano įtaigomis į Žemaičių 
vyskupiją buvo nominavęs Lovičio kleboną, 
seserėną to pono arkivyskupo, asmenį nusi- 
pelniusį. Vėliau gi Vilniaus kustošas, kada 
buvo nuvykęs Prancūzijon Lietuvos ponų 
vardu, nieko man apie tai visai nepranešda- 
mas, gavo tai vyskupijai nominaciją. 

Čia reikia pastebėti, kad nuncijus, tarp dau- 
gybės visokių kitokių reikalų ir informacijų, ne- 
vengė aiškiai pakartoti tą patį dalyką, kad užim- 
tam valstybės sekretoriui anie dalykai neišdiltų 
iš atminties. Turime čia ir mes priminti, kad 
Henrikui Valois skubiai išbėgus Prancūzijon per- 
imti sosto, iš ten greit buvo vėl atsiųstas kara- 
liaus įgaliotinis — jau Lenkijoje buvęs Henriko 
dvaro patikėtinis, veiklus juristas de Pibrac. 
Apie jį 1575 metų nuncijaus reliacijose pilna ži- 

nių. Jis vis dar karaliaus vardu atlikinėjo dau- 
gybę reikalų. Po šitos paaiškinančios įtarpos bus 
labiau suprantami tolimesni įdomūs žodžiai Como 
kardinolui: 
“Ponas de Pibrac viename savo laiške bi1- 
želio mėn. (=1575 m.) man dar tvirtino, 
jog karaliaus nusistatymas buvo, kad pir- 
moji nominacija būtų įvykdyta minėto kle- 
bono (-— Voronieckio) naudai. Jis (de Pi- 
brac) prašė manęs, kad aš pas Jo Švente- 
nybę atsiprašyčiau už karalių, nes (Henri- 
kas Valois) antrąją nominaciją padarė iš 
užsimiršimo.?' 

Greičiau čia buvo ne užsimiršimas, bet noras 
lietuviuose dar neaiškioms ateities galimybėms 
palaikyti sau tolimesnes simpatijas. Pats nunci- 
jus tai buvo prieš du mėnesiu pabrėžęs (Nunz. 
Pol. 10, 158r). O de Pibrac turėjo vikriai aiškin- 
tis ir sukaliotis. Šiaip ar taip nuncijaus rankose 
buvo didelės galimybės. Valstybės sekretoriaus 
Galli nurodytas, jis veikė toliau Uchanskio gimi- 
naičio naudai, ir atrodė jau viskas laimŽčta. Tai 
liudija jo paties laiško tąsa. Jis atliko kanonišką 
procesą (scrutinium), apklausinėdamas kelis as- 
menis, pažįstančius kandidatą Voronic:ki. Nun- 
cijus rašo: 

“Todėl aš jau išteiravau liudininkus ir už- 
baigiau viską klebono (Lovičio) reikalu. 
Tas gi diena iš dienos laukia, kada galės į 
Romą paleisti skubų pasiuntinį, kad šis nu- 
gabentų to egzamino duomenis ir paskubin- 
tų (popiežiaus) konfirmacijos atsiuntimą.“ 

Baigia nuncijus, sausai ir santūriai painfor- 
muodamas apie jo remiamojo varžovą (Nunz. 
Bolos 1 DE) 

“Šiomis dienomis minėtasis kustošas man 
rašė. Drauge jis atsiuntė savo naudai Vil- 
niaus vyskupo ir Žemaičių kapitulos raštus. 
Jis prašė, kad aš jo reikalą rekomenduočiau 
popiežiui..." 

Nuncijus Laureo tačiau buvo susirišęs paža- 
dais su arkivyskupu ir įtikėjęs į savąjį kandida- 
tą. Tad jis nieko daugiau nepaisė. Buvo juk to- 
kie akivaizdūs įrodymai, kad lietuviškai gerai 
mokąs ir aukštų moralinių vertybių prelatas 
Giedraitis, kaip sakė dviejų jėzuitų ( Sunyer ir 
Varševickis) rekomendacijos, buvo tinkamiau- 
sias į tą tikro apaštalo alkstantį kraštą. Šiaipjau 
daug apdairumo ir diplomatinio sumanumo ro- 
dąs nuncijus šį kartą elgėsi gana vienašališkai. 
Jis nieko, pav., nesakė Como kardinolui apie tų 
dviejų gautųjų laiškų turinį. Jis neminėjo, kad 
Medininkų kapitula Giedraitį jau buvo išsirin- 
kusi. Jis nė žodžio neprasitarė, kad abu raštai 
kėlė svarbumą toje vyskupijoje mokėti vietos 
kalba. Visa tai buvo praleista negirdomis! Nu- 
tylėta buvo taip pat ir apie pridėtąją nominaciją 
iš Paryžiaus. Vinc. Laureo nesigilino į pastoraci- 
nius respublikoje pačios biedniausios katalikų 
vyskupijos klausimus. Jis labiau žvelgė bendru 
diplomatinio bažnytinės politikos atstovo akira- 
čiu, ir todėl iis daug svarbiau laikė patenkinti 
Lenkijos-Lietuvos Bažnyčios aukščiausio hierar- 

cho ir drauge bekaralmečio vyriausios galvos 
prašymus. Tik, komentuodamas tada (VIII. 16) 
jigoje “depešoje" Jono K. Chodkevičiaus ir ki- 
tus laiškus, nuncijujs pripažino, kad į vyskupus 
Lietuvoje labiau tiktų Giedraitis ( Wierzbowski: 
Os 04 243115 

Nemalonu, tiesa, buvo aukštiesiems Varšu- 
vos dignitoriams, kad jų pastangas guviai pai- 
niojo ne tik kustošo laimėtoji nominacija, bet 
ir pati kapitulos elekcija ir vyriausio Lietuvos 
vyskupo labai taiklus ir palankus užtarimas. O, 
be to, savo keliu Vilniaus jėzuitai visada galėjo 
pradėti Romoje per genrolą aktyviau veikti už 
Merkeli. Bet apie šitą kelią kustošas, žinoma, 
nuncijui nė pusės žodžio nebuvo minėjęs, kaip 
jis nebuvo taip pat anksčiau nieko nuncijui pra- 
nešęs, kai vyko į Paryžių (Nunz. Pol. 10, 175r). 
Žodžiu, abi pusės vedė savo politiką, ir vyko įdo- 
mus žaidimas. Dangus tačiau Giedraičiui pamažu 
blaivėsi. 

Kaip jau rudenop (1575) buvo žiūrima į tuos 
reikalus Romoje, parodo mums du raštai Var- 
šuvos nuncijui, išėję iš paties kardinolo plunks- 
nos. Vatikano archyve yra likę jų juodraščiai, ir 
šiuose matyti kita ranka prierašai laiškų gale. 
Prierašai laikomi paties valstybės sekretoriaus 
kard. Galli rašyti. Išeitų, kad pats Como kardi- 
nolas, perskaitęs juodraštį, kuriame buvo sumi- 
nėta eilė kitų reikalų, kita plunksna ir kitu ra- 
šalu prirašė skubotą pabaigą vien Medininkų 
reikalus 1575: m: LX 10): 

"Vilniaus bažnyčios kustošas karaliaus yra 
nominuotas į Žemaičių vyskupus, ir čia (jis) 
atsiuntė raštus konfirmacijai. Bet Jūsų Ma- 
lonybė gerai žino, kad yra reikalinga ir 
(kanoniškasis) procesas ir tikėjimo išpaži- 
nimo aktas. O to jis nėra atlikęs. Tačiau, 
jeigu jis atvyks, ar pasiųs per Tamstą, kad 
padarytumėte procesą, neatsisakykite ji pa- 
tenkinti ir (tą bylą), paliudytą ir užant- 
spauduotą, atsiųskite čia“ (Nunz. Pol. t. 
171, 545v; t. 172,-226v). 
„ M. Giedraitis, reikia pastebėti, yra paskutinis 
Zemaičių vyskupas, kurio kanoniškasis procesas 
(serutinium) nėra išlikęs. Nuo vysk. Merkelio 
įpėdinio Mikal. Paco — 1610 m. (Proces-us Con- 
sist. t. 12, 104r) iki pat vysk. M. Valančiaus 
(Proc> Consists: t4 250-17371) ir, žinoma, toliau, 
kiek teko patirti, visos Žemaičių vyskupų infor- 
matyvinės arba kanoniškosios bylos (4-6-8 lių- 
cininkų apklausinėjimai apie vyskupijos padėtį 
ir kandidato į vyskupus asmenį) yra Vatikano 
archyve. Vilniaus vyskupijai tokios pat bylos čia 
aptinkamos nuo 1600 m. — nuo Benedikto Vai- 
niaus-Voinos (Proc. Consist. t. 11, 455r), ėmu- 
sio vyskupauti po to didžiojo konflikto. 
„ Kuriuo būdu buvo atliktas kustošo proceso 
liudininkų apklausinėjimas, nieko nežinome, nes 
niekur nėra tuo klausimu jokios žinutės, Gal iš 
viso jis buvo toliau Varšuvoje vilkinamas; bet 
juo labiau tos tolimo Bažnyčios užkampio ir ne- 
žymios diecezijos vyskupo reikalas darėsi viešes- 
nis, kalbų, ginčų ir svarstybų objektu. Štai 


1575 m. spalių 22 d. iš Popiežiaus sekretarijos 
(Kard. Galli) nuncijui Laureo Varšuvon išsiųs- 
tame rašte, be kitko, skaitome (Nungz. Pol iii 
228rv): 
“Jo Šventenybė (jau) nugirdo tai, ką Jūsų 
Malonybė rašote apie nominatus į Žemaičių 
vyskupiją, ir jam labai nemalonų (“li 
rincresce molto“) dėl to ginčo, kuris atsi- 
rado.') 

Tos varžybos, žinoma, nebūtų taip nusitesu- 
sios, jeigu nuncijaus kandidatas ir šio dėdė, kų- 
riedu galėjo veikti, remdamiesi pirmumą turin- 
čia Voronieckio nominacija, būtų buvę užten- 
kamai ryžtingi. Matyti, juodviejų buvo norima, 
Lietuvos perdaug nepykinant, pusiau geruoju, 
įsodinti Lovičio kleboną į Medininkus. O laikas 
kalbėjo jo nenaudai, nes Lietuvos veiksniai pa- 
rodė daugiau ryžto. 

Kard. Galli toliau tęsia savo įdomų laišką: 
“(Jo Šventenybė) nemažai stebisi, kad arki- 
vyskupo sesers sūnus, būdamas pirmasis, 
ir jau daug laiko kaip nominuotas, tiek il- 
gai delsė neprisiųsdamas (savo dokumentų ) 
konfirmacijai.'? 

Tokiu atvejuj, žinoma, Roma, būtų išvengusi 

jai nereikalingos painiavos. Sekretorius baigia 
tą nemolanų reikalą bendrais nurodymais (Nunz, 

“Jeigu Jūsų Malonybė bus suradęs priemo- 
nes juos (kandidatus) nuraminti, kad (bū- 
tų galima) išvengti triukšmo ir paskalų, ku- 
rios iš to galėtų kilti, bus tikrai geras da- 
lykas."' 

Kandidatų varžybos buvo pasidariusios per- 
daug viešas reikalas. Aplenkiant sekretorių Galli, 
buvo painformuotas pats pop. Grigalius XIII, 

Nuo 1575 m. rudens Romoje ėmė reikštis san- 
tūresnė orientacija Lietuvos bažnytinėje painia- 
voje. Kas gi galėjo čia prisidėti? Gal Lietuvos 
luomų naujas raštas, apie kurį kalba jėz. K. Nie- 
siecki (Herbarz Polski IV 85 P.). Jo pėdsakų nie- 
kur neradome. Niesiecki tačiau rašo, kad 1575. 
VIII. 10 Vilniuje susirinkusieji Lietuvos luomai 
dar kartą pasisakė prieš J. Voronieckį, kaip ne- 
turintį Lietuvos pilietybės (indigenatus) ir dar 
kartą stojo už Giedraiti, surašydami prašymą 
Romon. Niesiecki sakosi apie tai skaitęs Lietu- 
vos jėzuitų provincijos archyve Rozrazevijaus 
rankraščiuose (MS Rozrazevian.). Po 1774 m. 
ordino panaikinimo iš Vilniaus Lietuvos provin- 
cijos archyvo dalis (per Polocką) pateko į Kro- 
kuvos jėz. archyvą. Ten reikėtų ieškoti ir to 


reikšmingo rašto nuorašo. Šalia tokio ano meto 
Lietuvos visuomenės rašto buvo tačiau dar ir 
kurie padėjo nulenkti 
(Bus daugiau) 


kitų svarbių veiksnių, 
Romą. 

VINCAS KAZOKAS MEDžIAI LIETUJE 


Klausykite: tai medžiai džiūgauja audroje 
Su vėtromis laukinio šokio svaiguliu girti, 
Virš jų galvų išsitiesia žaibai tarytum confetti, 
Ir lapuose lietaus lašai aistringai groja — — — 


MYLIMIEJI Klausykite: tai medžiai džiūgauja audroje. 


MERGAITĖS 


Ji: "Dabar esu lyg upė, grįžus i krantus — 
Kaip miela čia ant tavo rankų man ilsėtis, 
Užmiršus nerimo bedugnius verpetus — 
Dabar esu lyg upė, grįžus į krantus, 


Ateina valanda, ir širdys jų nubunda. 
Jos pameta lėles ir pradeda svajot, 

Ir nesuprantamo joms ilgesio pagunda 
Liūdnas jas išveda po vienumą klajot. 


Ir tartum muzika dar niekad negirdėta 
šią valandą norėčiau su tavim kartu 
Nežinoma gaida be paliovos skambėti, 
Tarytum muzika dar niekad negirdėta 


Ir nerimas jų širdis kaip tamsa užlieja. 

Ir vaikšto jos, vis pasigesdamos kažko, 
Užmiršusios, ką vakar taip nepaprastai mylėjo, 
ir nežinodamos, kur eit, nei ko ieškot, 


Many užlieja nerimo bedugnius verpetus — 
Kaip miela čia ant tavo rankų man ilsėtis 

Ir glostyt tavo meile žydinčius skruostus — 
Dabar esu lyg upė, grįžus į krantus. 


Jos pradeda dainuoti — — — 


SUSIMĄSTYMAS 


|| 
Yra kažkur šalis, tartum jaunystė atminimuos — 


Pavasariais ten dega ugnys prasivėrusių žiedų; 
Sugrįžta paukščiai jon, dausose nenurimę 
Ir ieško ten palikusių savų pilkų lizdų. 


Jis: Kai tavo puošnią galvą rankom virpančiom pakėlęs 
Prisiglaudžiau prie tavo veido, dangiškai skaistaus, 
Aš taip bijau, tarytum tu tik vienai valandėlei 


Užbėgai slėptis pas mane nuo vėtrų ir lietaus. p Ė 2 
Yra kažkur namai, kur amžinoj draugystėj 


Na "As Gyvena džiaugsmas, rūpestis ir nuovargis sunkus, 
Ir glostant tavo plaukus, kvepiančius laukais ir vėju Kur šypsosi sėdėdama ant vargo kelių kūdikystė 
Užmiegi man ant rankų kūdikišku ramumu — Ir pina nepabaigiamu a EAS 
š se Ė | , 3 s svajon Vv kus. 
Aš vis dar netikiu, kad tu, iš kelio tolimo atėjus, > i 8 UA Labe 


Manoj širdy radai savuosius ilgesio namus. Yra kažkur žmogus, giliai savy paskendęs 
2 LŽ 


ai . a Lyg žemdirbys, apleisdamas gimtuosius arimus — 
Todėl šią valandą nedrįstu tau balsu kalbėti, Jis trokšta skristi ten, kur paukščiai skrenda, 
Tarytum mano žodžiai, laimės svaiguliu girti Kur spindi ilgesio šalis, lyg rytmečio legenda — 
(Nors ir kažinkaip švelniai juos ištarti aš norėčiau) Ir jis parkritęs rauda prarastų nam 
Paleistu akmeniu skausmingai atsimuš tavon širdin, ž u- 


Ir vėl reikės išklysti tau, tartum benamei vėlei, 
Staiga pažadintai iš sapno šito nuostabaus — VIETOJE MALDOS 
Aš taip bijau, lyg tu tik vienai valandėlei 


Užbėgai slėptis pas mane nuo vėtrų ir lietaus. Atleisk man, Viešpatie, kad bėgdamas per žemę 


Aš neieškojau Tavo Karalystės, nei Tavęs, 
Kad nemokėjau priešais dangų nusižemint 


| š 3 2 
|| Ir neskelbiau aš Tavo vardo po gatves. 


Abu: Tai mes paversime tikrovę degančia svajone Atleiski man, kad už Tave labiau mylėjau 
Galingų meilės burtų kerinčiu žodžiu, Gyvenime tik gimtą žemę ir dūžtančius svajonių miražus 
Kur bus gyvenimas, kurio nežino žmonės, Kad Tavo rojaus pažadams neįtikėjau 
Peženklintas ritmu liepsnojančių širdžių. Ir tik sekiau savos širdies besočius troškimus. 
Ir taip abu, tarytum žiburiai, tamsoj sužibę, Atleisk, kad troškau šiam pasaulyje tik laisvės 
Tik atsiduoti viens kitam troškimo kupini, Užmiršęs dar vaikystėje tėvų išmokytas maldas, 
Akimirką pavertę džiaugsmo amžinybė Kad ir Tave norėjau iš bažnyčių dulkinų iŠlAiS Vin 
šventam beribės mūsų meilės bučiny Ir išvest į džiūgesiu apsvaigusias pavasario lankas 
Mes būsime pirmieji, radę savo Eldorado, Atleisk, kad aš tikiu, į žemėje ti i ži 
Kur įsiklausę savo kraujo ritmiškos dainos, Teišperka visas Gardai nai i A 
Liūliuojami svaigiųjų džiūgesio kaskadų, Kad liudija Tave garsiau viena pražydus sR a Bi 
Laimingi skęsime nežemiškuos sapnuos. Už Tavo šimto pranašų šventas knygas ago 


264 


KYTŲ NEWMANAS 


VL. Solovjovo 50 metų Mirties sukakčiai paminėti 


PROF. VL. šILKARSKIS 


1. Įžanga 


. Jau pusė šimtmečio praslinko nuo mirties 
didžiojo mintininko, didžiausio, kokį tik yra da- 
vusios slavų tautos'), o jo garbė vis augo ir augo. 
Jam skirtų didesnių ar mažesnių raštų skaičius 
jau prašoko tūkstantį). Ir vis dėlto, nepaisant 
šio didelio skaičiaus, jo kūryba Vakarams yra, 
palyginti, dar mažai pažistama'). Katalikiškoje 
Europoje Solovjovas yra labiausiai vertinamas 
kaip didelis katalikų tikėjimo apologetas ir karš- 
tas bažnytinės vienybės gynėjas. Iš tikro, jo vei- 
kalas “Rusija ir visuotinė Bažnyčia" ) yra vertas 
pastatyti šalia Bossueto “Protestantiškųjų skirty- 
bių istorijos“ arba Moehlerio “Simbolikos". Ta- 
čiau visos filosofinės Solovjovo sistemos Vakarai 
nepažįsta arba su ja susiduria tik bloguose ver- 
timuose bei nepakankamose santraukose. 

Jeigu Solovjovo spręstą minčių statinį paly- 


šis straipsnis yra paruošiamasis darbas Solovjovo bio- 
grafijai, kuri turėtų pasirodyti netolimoje ateityje. 

1) Tai sakydamas, anaiptol nenoriu menkinti lenkų 
krikščioniškosios filosofijos reikšmės. Hoehne Wronskis, 
kurio didelis gerbėjas buvo ir mūsų prel. Ad. Dambraus- 
kas-Jakštas, Trentowski, Cieszkowski yra, be abejo, dideli 
mintininkai. Tačiau nė vienas iš jų negali atsistoti toje 
pačioje plotmėje su vakarietiškosios filosofijos vadovais. 
Didžiausi lenkų genijaus laimėjimai glūdi ne filosofijos, 
o poezijos srityje. Lenkų Homeras — Adomas Mickevi- 
čius ir lenkų Dantė — Julijus Slovackis priklauso prie 
didžiausių visų amžių poetų. Reikia nepamiršti, kad Mic- 
kevičius buvo ne tik didžiausias lenkų poetas, bet sykiu 
ir ištikimas lietuviškosios savo tėvynės sūnus. 

2) Tarp jų esama ir labai vertingų veikalų, sakysime: 
Stremooukhoff, Vladimiras Solovjovas ir mesijaniškoji jo 
kūryba (Paris 1935 m. prancūziškai), arba dvitomis di- 
džiulis kunigaikščio Eug. Trubeckoj Solovjovo pasaulė- 
žiūra (Maskva 1913 m. rusiškai). Taip pat galėčiau pri- 
minti ir savo knygą “Solovjovo visuotinės vienybės filo- 
sofija" (Kaunas 1932 m., vokiškai), žinoma, nestatydamas 
jos lygiomis su Stremouchovo ar Trubeckoj veikalais. 
"Antruoju leidimu ši knyga pasirodys kaip 8 ir 9 tomai 
rinkinio “Deus et Anima" Bonnoje. 

3) šiuo atžvilgiu lietuviai yra nemaža prisidėję Va- 
karams supažindinti su Solovjovo minties pasauliu, per 
eilę metų imdamiesi savo disertacijose sistemingai išdės- 
tyti jo mokslą, pav.: K. Ambrozaitis (valstybės teorija), 
T, Bistras (etika), kun. Gronis (apologetika), kun. Langė 
(pedagogika), V. Mykolaitis-Putinas (estetika), kun. A. 
Sidaravičius (sociologija), St. šalkauskis (metafizika). 
šių darbų vertė yra, žinoma, labai nelygi. Pats geriausias 
ir plačiausias iš visų tų darbų yra neužmirštamo Stasio 
šalkauskio, paskutinio Lietuvos Universiteto rektoriaus, 
knyga “L'ame du monde dans la philosophie de V. So- 
loviev'', kurią aukštai vertino didysis jėzuitas T. Fried- 
rich Muckermann, puikus Solovjovo žinovas ir entuziaZ- 
tingas gerbėjas. (Pal. jo veikalą “Solowjew: zur Begeg- 
nung Zwischen Russland und dem Abendland", Basel 
1945, pusl. 203) 

4) Tiek šis veikalas, parašytas klasine prancūzų kalba, 
tiek ir kiti rusiški jo raštai, skirti bažnyčių susijungimo 
klausimui, yra prieinami geruose vokiškuose vertimuose, 
išleistuose Matthias-Grunewald-Verlag Mainze. 


ginsime su didinga šventykla, vainikuojama pui- 
kios kupolos, tai gausime įspūdžio, kad rusuose 
šį visą pastatą užbaigianti katalikiškoji kupola 
nerado jokio rimtesnio susidomėjimo. Solovjovo 
balsas, kiek jis tarnavo katalikiškajam reikalui, 
praskambėjo jo tėvynėje tarsi šauksmas tyruose. 
Žiūrint į Katalikų Bažnyčią kaip i gyvąji Kris- 
taus Kūną, kurio augimą ir globą Išganytojas yra 
patikėjęs vyriausiojo savo apaštalo įpėdiniams, 
ir žinant, kad šia samprata Solovjovas apvaini- 
kavo bei užbaigė didingą savo idėjų šventyklą, 
reikės tik apgailestauti, jog ši kupola savo gro- 
žiu bei didybe nepadarė rusams beveik jokio 
įspūdžio. Jie pasiliko tarsi keleivis, ūkanotą rytą 
stovis, sakysime, prieš šv. Petro baziliką Romoje 
ir negalįs paregėti rūkuose paskendusios nepa- 
lyginamosios Mykolo Angelo kupolos. Vakarie- 
čiams, nemokantiems rusų kalbos, yra priešingai: 
visa didinga šventovė slypi rytmečio rūkuose ir 
tik ant kupolos krinta pirmieji patekančios sau- 
lės spinduliai. Solovjovas yra tokia savotiška ap- 
raiška, tokia skaisti žvaigždė filosofinio mąstymo 
skliaute, jog tikrai reiktų susirūpinti, kad visi jo 
veikalai taptų pastovia mąstančios žmonijos nuo- 
savybe“), kad lygia meile ir lygiu rūpestingumu 
būtų apgaubti ir pagrindai, ant kurių rymo di- 
dingas idėjų pastatas, ir stulpai, kurie jį laiko, ir 
galop kilni, visa vainikuojanti kupola. Solovjo- 
vas yra pirmos eilės architektas, visiškai vertas 
atsistoti šalia didžiausių vakariečių mintininkų, o 
jo kūryba yra verta būti nagrinėjama ir pasigėri- 
ma savo vieningume ir atbaigtume. Pastaraisiais 
dviem šimtmečiais tarp katalikų mąstytojų So- 
lovjovas stovi pirmoje vietoje. Toki žmonės, kaip 
J. A. Moehler, H. Schell arba didysis anglų kon- 
vertitas kardinolas J. Newman, yra visų pirma 
teologai, o tik paskui filosofai. Jie yra prityrę 
vadovai apreikštųjų tiesų srityje, tačiau jie nera 
išvystę tokios pat galios prigimtųjų proto tiesų 
plotmėje, kuri jau yra filosofijos valdžioje. Pa- 
žvelgę į didžiuosius devynioliktojo ir dvidešimto- 
jo šimtmečio katalikus mintininkus, sakysime, 
Fr. Baader, M. Deutinger ir Ad. Dyroff, negalė- 
sime jų, nepaisant jų žinių gausos ir žavaus jų 
idėjų originalumo, pastatyti vienoje eilėje su So- 
lovjovu: sistemine kūrybos galia ir meniniu savo 
pasaulėžiūros išbaigimu jis juos visus toli pra- 
lenkia. 

Šis vertinimas Solovjovo kaip didžiausio ka- 
talikiškojo mintininko pastarajame šimtmetyje 


") Vokiečių kalba Solovjovo veikalai (8 tomai), mano 
versti ir redaguojami, pradeda šiais metais išeiti Erich 
Wawel (Krailing b. Muenchen) leidykloje. Kasmet turi 
pasirodyti du tomai, taip kad ligi 1953 metų visas leidi- 
nys turėtų būti baigtas. 

nebeturėtų nieko nustebinti. Vakariečiai, Solov- 
jovo kūrybos žinovai, vis dažniau vadina Solov- 
jovą rusiškuoju Origenu, tuo būdu gretindami ji 
su šiuo didžiausiu graikiškuoju Bažnyčios rašy- 
toju ir tikruoju krikščioniškosios teologijos pa- 
grindėju. Iš tikro, garbingas posakis “rusiškasis 
Origenas" gal kaip tik geriausiai išreiškia Solov- 
jovo vaidmenį krikščioniškajai pasaulėžiūrai. Di- 
dysis aleksandrietis panaudojo visus senovinės ir 
ankstybosios patristinės išminties turtus krikš- 
čioniškojo tikėjimo mokslui pagrįsti ir išvystyti. 
Taip lygiai jam savo dvasia artimas rusas įjungė 
krikščioniškosios tiesos tarnybon didelius ištek- 
lius senovinės, viduramžinės ir naujovinės filo- 
sofijos. Šiuo palyginimu nenorime pasakyti, kad 
Solovjovo reikšmė krkščioniškajam pasauliui yra 
tokia pat svarbi, kaip ir didžiausiojo Rytų Bažny- 
čios rašytojo. Tačiau B. Schmitt eina net tiek 
toli, kad Solovjovo mokslą apie dieviškąją vi- 
suotinę Išminti laiko lygiaverčiu su šv. Augus- 
tino, tojo didžiausio lotyniškojo Bažnyčios tėvo, 
išvedžiojimais pastarosiose jo “Išpažinimų"" kny- 
gose. Taip pat ir tėvui Fr. Muckermannui S. J., 
anam didžiajam dvasiniam katalikiškosios Vo- 
kietijos vadovui ir didvyriškam kovotojui su 
raudonuoju ir ruduoju banditizmu, palyginimas 
su Augustinu neatrodo per drąsus. “Nuo Augus- 
tino dienų, — rašo jis mano knygos “Solovjovo 
visuotinės vienybės filosofija“ recenzijoie")—Die- 
vo Karalystės mintis, kaip ji atbunda šiandieni- 
nės žmonijos ilgesiuose, niekad nebuvo taip iš- 
samiai, taip giliai ir taip entuziastingai iškelta, 
kaip mūsojo poeto ir filosofo“. O savo nuosta- 
biai gražioje knygoje “Vladimiras Solovjovas. 
Rusijos ir Vakarų susidūrimas'') tas pats Fr. 
Muckermannas sako: “Jeigu visiems mistikams 
tobulesnis gyvenimas iš esmės yra susijungime 
su Dievu, tai galima, tur būt, tvirtinti, kad nė 
vienas iš jų tiek toli neperžengė asmens ir į šią 
spindinčią vienybę neįėmė tiek daug pasaulio ir 
kosmo, kaip Solovjovas, tasai ne tik filosofas, 
bet ir visuotinės vienybės mistikas, ne tik teoso- 
fas, bet ir krikščioniškojo pobūdžio antroposofas. 
Jau po keletos sakinių skaitytojas patenka į gel- 
mės srovę, kuri nesulaikomai traukia į save. Jau 
tik pajudinus vieną klausimą, paliečiami ir visi 
kiti. Net jeigu tai būtų tik fragmentai, nė vienas 
iš jų nepasilieka tik nuolauža, nes jis atspindi vi- 
sumą. Nuotoliai tarp žemės ir žvaigždžių dings- 
ta, o dar labiau dingsta dar didesni nuotoliai tarp 
žmogaus ir žmogaus, tarp tautos ir tautos. Visa 
priartėja, pasidaro ryšku, tarsi kalnų linijos, pa- 
pūtus pietų vėjui; visa žvelgia į tave su pasiti- 
kėjimu ir užburia savo artumo magija. Ir tu 
vaikštai tylus ir laimingas plataus akiračio kraš- 
tovaizdyje, begalybėje, o žydras dangus viršum 
tavo galvos virsta kupola Hagia Sophia pasaulių 
statinyje“. Be abejo, trumpame straipsnyje yra 
neimanoma net nė nubrėžti nuostabaus didžios 


“) Der Gral 1932, 903-05 p. 
*) Olten, 1945, 182-3 p. Verlag O. Walter. 

Solovjovo kūrybos turtingumo. Todėl čia mes 
tik probėgomis apžvelgsime tą kelią, kuriuo ėjo 
šio didžiojo mintininko išsivystymas. 


2. Mistinis regėjimas 


Nuostabiai turtingoje ir nepaprastais gabu- 
mais apdovanotoje šio didžiojo ruso dvasioje su- 
sitinka ir neišskiriamon vienybėn susijungia: gi- 
lus mistikas, kurio paslaptingai įžvalgai atsklei- 
džia savo esmę buvimo pagrindai; galingas dia- 
lektikas, kuris laisvai reiškiasi neišmatuojamai 
plačiame sąvokų tinkle, nuaustame pustrečio 
tūkstančio metų trukusios Vakarų mąstymo evo- 
liucijos, kadangi šios evoliucijos jėgos yra gyvos 
jo sieloje; galop pirmaeilis sistemikas, kuris ligi 
šiol suręstą europinės filosofijos statinį galingai 
praplečia, išlaikydamas tai, kas jame yra ne- 
žlungama, atmesdamas tai, kas jame yra supuvę, 
senus dalykus kūrybiškai apvilkdamas nauju ži- 
bėjimu. 

Visa Solovjovo kūryba, visa jo pasaulėžiūra 
yra giliai įsišaknijusi jo mistiniame regėjime, ku- 
riame jam apsireiškė kuriamoji visuotinė Dievo 
Išmintis. Toji dialektinė jėga, kuria Solovjovas 
judina savo idėjų gausybę, ir toji sisteminė at- 
baiga, prie kurios šis judinimas galop prieina, 
tarnauja iš tikro vienam tikslui: sąvokinio mąs- 
tymo priemonėmis sugauti bent keletą spindulių 
anos neišsemiamos šviesos, kuri jam, kaip ir vi- 


siems 'pašvęstiesiems', apsireiškė nuostabiame 
"vidaus nušvitime'. — Senojo Testamento “Pa- 
tarlių" knygoje pasirodo visuotinė Išmintis 


(Chochma, Sophia) kaip dieviškoji tvarkdarė, 
kurią Viešpats turėjo savo kelių pradžioje. Šis 
keletoje “Patarlių? sakinių glūdis mokslas buvo. 
išvystytas žydiškosios religijos filosofijos, vad. 
“Kabbala", pasinaudojant platoniškosiomis, plo- 
tiniškosiomis ir gnostinėmis idėjomis. Krikščioniš- 
kojoje plotmėje sofijaniškoji pažiūra tobuliau- 
sios išraiškos rado vokiečių mistikoje, visų pirma 
Jokūbo Boehmės raštuose. Vokiškoji idealistinė 
romantika mėgino dieviškosios Išminties mistiką 
išplėsti ligi visa apimančios, atitrauktinio mąsty- 
mo priemonėmis sukurtos sistemos. Ankštas di- 
džiojo slavų mintininko artimumas krikščioniš- 
kosios romantikos vadovams yra nepaneigiamas:; 
su Baaderiu, o ypač su Schellingu jį riša nevie- 
nas bruožas. Tačiau tik labai mažą šių bruožų 
dali galima išaiškinti tiesiogine šių mintininkų 
itaka Solovjovui. Tai, kas yra jiems bendra, iš 
tikro kyla arba iš mistinės pirmykštės tradici- 
Jos arba yra savokiškai apdirbtas paties Solovjo- 
vo mistinis patyrimas, padėtas į sofijaniškojo jo 
mokslo pagrindus. Šio patyrimo tiesioginiu ir pir- 
mykščiu jo pavidalu idealistiniams romantikams 
kaip tik trūko: todėl jie turėjo remtis tikrų mis- 
tikų liudijimais. Tuo tarpu Solovjovui “dangiš- 
koji Mergelė Sophia“, kaip dieviškąją Išmintį 
vadina Boehme, atskleidė amžinąjį savo veida. Ir 
maloninga šviesa, jį tą akimirką nužėrusi, per- 
skverbė visą jo idėjų pasaulį ir virto centru, kų- 
TIS Visa apvaldė ir viskam teikė pavidalą. Solov- 
Jovas tikrai regėjo dieviškąją visų daiktų vieny- 


bę, kokia ji buvo prieš puolimą ir kokia ji bus 
atstatyta perkeistoje kūrinijoje laikų pabaigoje. 
Visa tai teikė jo mintims ir jo raštams nuosta- 
bios vienybės ir sandoros. 


Kaip kiekvienas organiškas dalykas, taip ir 
gyvas nuostabiai turtingos Solovjovo kūrybos 
medis išaugo iš vienos užuomazgos. Bet jau pir- 
mMucs:uose sios užuomazgos išsivystymo tarpsniuo- 
se aiškiai pasirodo “tvirta forma, kuri skleidžiasi 
gyvastingai". Ir tolimesniame augime ji yra pa- 
kankamai pajėgi įtraukti į save labai gausią ir la- 
bai įvairią medžiagą, nereikalingus elementus 
išskirti arba augimo dėsniams palenkti. Šita tad 
mistiniame Solovjovo regėjime įgyta užuomazga, 
iš kurios paskui išsivystė visa Solovjovo pasaulė- 
žiūra, yra Dievo Karalystės mintis. Kūrinija, 
kaip ji buvo prieš puolimą, yra Solovjovo su- 
prantama idealinių būties pirmavaizdžių karali- 
jos pavidalu (platoniškosios idėjos). Šio ideali- 
nio kosmo siela yra susijungusi su Sophia tobu- 
loje vienybėje. Puolimas kaip tik suardo šią vie- 
nybę. Harmoningas kosmos, kuriame visa buvo 
ir viena (hen kai pan) virsta chaosu (tohuva- 
bohu), kuriame pradų daugybė neranda jungian- 
čio ryšio ir todėl beprasmėje ir bevaisėje kovoje 
visų prieš visus eikvoja savo jėgas. Puolimu pra- 
sideda didžioji kosminė drama, kurios paskuti- 
nis veiksmas bus puolusios kūrinijos atstatytoji 
sąjunga su Kūrėju. Sophia veda kūriniją nuola- 
tos aukštyn kylančiais kosminio išsivystymo 
laipsniais, ir šis išsivystymas užsibaigs iš naujo 
laimėtoje Dievo Karalystėje. 

Šis naujasis kūrinijos susijungimas visuotinė- 
je vienybėje su Kūrėju vyksta Kristaus įsteig- 
toje Bažnyčioje. “Kristaus Sužadėtinė", kuri 
žmoniją ir visą kūriniją veda į savo šventą Ka- 
ralystę, yra pats tobuliausias dieviškosios Išmin- 
ties apsireiškimas žemėje. Ir šį kilnų savo užda- 
vini Bažnyčia gali tik tada įvykdyti, kai ji pa- 
silieka ištikima Dieviškojo savo Steigėjo dvasiai. 
Nuo pat savo kūrybos pradžios ligi jos galo So- 
lovjovas pasilieka nepajudinamai stovis bažny- 
tinės krikščionybės plotmėje. 


3. Teosofinis tarpsnis (1874—1881) 


Pirmame tarpsnyje, trukusiame nuo 21 ligi 
28jo amžiaus metų, Solovjovas laukė išganymo 
iš graikiškosios ortodoksinės Bažnyčios, išlaikiu- 
sios, jo pažiūra, gryną Kristaus tiesą, ir iš savos 
tautos, nešiojančios šią tiesą savo širdyje. Jis ti- 
kėjo į krikščioniškąją tiesą savyje, ieškojo prie- 
monių, kurios galėtų ją įkūnyti tikroviniame 
žmonijos gyvenime, tačiau prie šio klausimo ne- 
sustojo. Visos Solovjovo pastangos buvo nukreip- 
tos į tai, kad būtų sąvokiškai sudaryta visa api- 
manti sistema, kuri krikščioniškojo tikėjimo tiesą 
iškeltų viršum bet kokios abejonės. Todėl pir- 
mojo savos kūrybos tarpsnio pasaulėžiūrą jis va- 
dina “laisvąja teosofija“ (Ši sistema, be abejo, 
neturi nieko bendro su Any Besant ar sų Bla- 
vatzka; tai yra krikščioniškoji teosofija). Svar- 
biausi šio tarpsnio veikalai yra ' Paskaitos apie 
dievažmogiškumą"' ir “Atitrauktųjų principų kri- 


tika“). Pasinaudodamas iš vienos pusės sąvoki- 
niu lobiu pradinės krikščioniškosios filosofijos 
(visų pirma graikų Bažnyčios rašytojais), iš ki- 
tos naująja idealistine filosofija (pirmoje eilėje 
vokiškąją), Solovjovas pirmajame savo veikale 
išvysto religinę savo pasaulėžiūrą, kurios visa 
apvaldantis centras yra mokslas apie dievažmo- 
giškumą. Antrajamė šio tarpsnio veikale yra 
duodama etika ir, su metafizika ankštai susijusi, 
pažinimo teorija. “Atitrauktieji principai“, So- 
lovjovo pažiūra, yra ne kas kita, kaip tik įvairūs 
momentai arba įvairios pusės vienos ir tos pačios 
tiesos, todėl kaip toki savyje teisingi. Visos eti- 
nės, gnoseologinės ir metafizinės teorijos turin- 
čios savyje tiesos užuomazgą ir dėl to galinčios 
būti kaip dalys įimtos į aną vienintelę tiesą. Ta- 
čiau jos dažnai nesupranta savos žemesnės reikš- 
mės ir mėgina visus kitus principus, savo vie- 
toje taip pat teisingus, išstumti ir pačios užimti 
visos tiesos vietą. Ir kaip tik dėl šio išskirtinio 
savo pobūdžio “jie netenka tikrojo savo veido ir 
nustumia žmoniją į dvasinę anarchiją, kurioje ji 
kaip tik yra atsidūrusi.? Solovjovas meistriškai 
parodo, kaip visi vienašališki principai gali būti 
sujungti vienoje visuotinėje sistemoje, atremtoje 
i gyvenimo, pažinimo ir kūrimo vienybę. Tuo 
būdu jau ir Solovjovo jaunystės veikalai teikia 
mums didingą, beveik atbaigtą filosofijos siste- 
mą. Tik estetika čia, nors ir užbrėžta, pasiliko 
neišvystyta. 

Vakarų Bažnyčios atžvilgiu Solovjovo nusi- 
statymas pirmojo tarpsnio (1874— 1881) metu pa- 
siliko neigiamas. Ankstesnieji jo puolimai prieš 
Kat. Bažnyčią pasiekė savo viršūnę tuo, kad jis 
dvasinio Vakarų išsivystymo svarbiausiems tarps- 
niams pritaikė tris Kristaus gundymus. Roma 
visų pirma paėmusi cezarių kardą ir tuo būdu 
nusilenkusi jėgos išdidumui. Kaip reakcija į šį 
klystkelį atėjo antrasis, būtent proto išdidumas, 
kuriuo nuėjo protestantizmas ir kuris užsibaigė 
vokiškąja panlogistine filosofija, visą tikrovę pa- 
keitusia į dialektinį abstrakčių sąvokų vyksmą. 
Po šio antrojo Vakarų klystkelio neišvengiamai 
ėjo trečiasis ir pats blogiausias: milžiniškų save 
garbinusio proto statinių griuvėsiuose įsitaisė 
kūno išdidumas. Taigi visuose savo dvasinio išsi- 
vystymo tarpsniuose Vakarai pasidavė piktosios 
dvasios gundymams. Ir už tai atsakinga esanti 
Romos Bažnyčia. Šis apkaltinimas padarė didelį 
į:pūdi didžiausiam rusų romanistui Dostojevs- 
kiui, kuris juo pagrindo savo “Didžiojo inkvizito- 
riaus'? koncepciją'). Ir vis dėlto Solovjovo prie- 
šiškumas Romos suformuotai Vakarų dvasiai jau 
ir pirmajame jo pasaulėžiūros pavidale sudaro 
kažkokį svetimą kūną, kurio net ir jo genijali sis- 
teminė jėga nepajėgė suvirškinti ir su jo pažiū- 
rų visuma sutapdyti. Eiti savu keliu jis pradeda 
jau savoje magistro disertacijoje, parašytoje 21 
jo amžiaus metais ir pavadintoje “Vakarų filoso- 


“) Sie du veikalai sudarys pirmąjį minėto vokiškojo 

") Elg. mano studiją “Golowjex und Dostojewskij", 
Bonn 1948 ir straipsnį “Solovjovas ir Dostojevskis", 
Ada Nr 750950) 

fijos krizė“. Nauja filosofija, stovinti prieš jauno 
mintininko akis, turinti sujungti “dvasinių rytie- 
tiškųjų pažiūrų pilnybę su vakarietiškosios for- 
mos loginiu tobulumu". Įsigilinęs labiau į filoso- 
finį tiek Rytų, tiek Vakarų lobį, Solovjovas pa- 
matė, kad nėra principinio priešingumo tarp pir- 
mųjų komtempliatyvinės išminties ir antrųjų 
racionalinio svarstymo, todėl pradėjo statyti savo 
sistemą be atodairos į slavotilinių savo pirmatakų 
schemas. Tiktai griežtas nusisukimas nuo Romos, 
paveldėtas iš slavofilų, pasiliko ligi pabaigos jo 
pirmojo ortodoksiškai mesianiškojo perijodo. 

3. Teokratinis perijodas (1882—1889) 

Griežtas posūkis Solovjovo nusistatyme Kat. 
Bažnyčios atžvilgiu buvo pažadintas visų pirma 
dogmų ir bažnyčios istorijos gilesnių studijų. 50- 
lovjovas atsidėjo rusiškajai schizmai, milijonus 
"sentikių" atitraukusiai nuo jų Motinos Bažnyčios, 
ir priėjo išvados, kad schizmos galutinės priežas- 
tys yra Rytų Bažnyčios atsiskyrimas nuo visuo- 
tinės vienybės ir tuo pačiu paneigimas krikščio- 
niškojo tikėjimo visuotinumo. Vietinė tradicija 
esanti sentikiams brangesnė už visuotinę vieny- 
be. Tačiau ar ne tokią pat klaidą padarė visa 
Rytų Bažnyčia, atsiskirdama nuo Visuotinės Baž- 
nyčios, kad Rytų pasaulyje išaugusiose religinio 
gyvenimo formose galėtų būti laisva nuo bet ko- 
kio susidūrimo su Vakarų dvasia? Ar tai nėra 
abiem atvejais “vietinės tradicijos protestantiz- 
mas'? Rusiškoji bažnyčia, išsiskyrusi iš Visuoti- 
nės Bažnyčios visa apimančios vienybės, neturi 
teisės skųstis, kad viena jos dalis nuo jos atsi- 
skyrė, nes ši tik padarė mažu mastu tai, ką anoji 
įvykdė dideliu mastu. Bažnyčia, kuri atsitraukė 
nuo visuotinės krikščionybės centro, negali išlai- 
kyti savo savarankiškumo: ji patenka visagalės 
valstybės vergijon ir virsta jos politikos įrankiu. 
Bažnyčios laisvė gali būti laiduota, tik atsirėmus 
į antvalstybinę ir antautinę Katalikų Bažnyčios 
jėgą. Tik šioje Bažnyčioje galima įvykdyti Kris- 
taus maldą: “Ut omnes unum sint". Ir tik ryšium 
su ja gali būti pašalinta apgailėtina rusiškosios 
Bažnyčios padėtis. 

Graikiškai ortodoksinė Bažnyčia konkretų 
politinio ir socialinio gyvenimo formavimą ati- 
duoda visiškai į valstybės rankas ir užmerkia 
akis, kai jai nurodoma, jog tikrasis rusų gyveni- 
mas, kaip ir kadaise bizantiškosios valstybės, yra 
visiškai stabmeldiško pobūdžio. Bažnyčiose ir 
vienuolynuose, tiesa, Dievas yra karštai garbina- 
mas, bet visas gyvenimas už jo sienų yra atsi- 
traukęs nuo Dievo ir paliktas Žmogiškiems geis- 
mams bei aistroms. Ir šis “senrytietiškasis abe- 
jingumas“ viskam, kas yra žmogiška, negalėjo 
ilgai patenkinti kilnaus svajotojo, kuris visomis 
jėgomis siekė žemės tikrovėje įvykdyti Dievo 
Karalystę. Vis didėjančiu aiškumu jis pastebėjo, 
kad jo Bažnyčia istoriniu nelaimingu savo išsi- 
vystymu pateko į tokią padėti, jog joje pradėjo 
imti persvarą senasis Rytų dualizmas. Dievišku- 
mas pasidarė joje nesujungiamai atsietas nuo 
žmogiškumo. Monoteletinė erezija, žmogiškąją 
Kristaus valią visiškai prapuldžiusi dieviškojoje 
Jo valioje, teoretiškai, tiesa, buvo smerkiama be 

atodairos, bet praktikoje prisikėlė ir išsiplėtė. 

Krikščioniškojo gyvenimo idealas, bent kiek 
jis yra galimas įvykdyti žemėje, yra šventas1s 
'Athos kalnas, kuriame tūkstančiai vienuolių, at- 
siskyrę nuo žmogiškųjų reikalų, per eilę šimtme- 
čių atsidėjo tiktai maldai ir amžinosios Taboro 
šviesos apmastymui. Rytai pamiršo, kad tikėji- 
mas, paskui kurį neina joki darbai, yra negyvas 
tikėjimas ir kad tikrasis Dievas yra gyvųjų, NE 
mirusiųjų Dievas. Kristus įsteigė kovojančiąją 
Bažnyčią (Ecclesia militans), kuri turi absoliu- 
čiai nugalėti blogį visose žmogiškojo buvimo sri- 
tyse. Krikščioniškoji tiesa nera tiktai teorinė iš- 
mintis, bet ir viso praktinio gyvenimo jėga, tiek 
privatinio, tiek bendruomeninio. Kristus, kuris 
yra ne tik Kunigas, bet ir Karalius, turi įgyti 
valdžios visame žmogaus gyvenime. Darydamas 
išvadas iš šio savo pagrindinio įsitikinimo, Solov- 
jovas pastebėjo, kad pirmojoje jo sistemoje iš- 
reikšta teosofija, tiesa, nėra klaidinga, bet viena- 
šališka ir nepakankama. Sophia (išmintis) turi 
susijungti su Kratos (jėga) ir tik šio susijungi- 
mo dėka gali būti žemėje įvykdyta tikroji teo- 
kratija (Dievo valdymas). 

Šis įsitikinimas atidaro antrajį —teokratini— 
Solovjovo kūrybos tarpsnį. Jo Bažnyčia su savo 
“senrytietiškuoju dualizmu" nėra priaugusi šiam 
uždaviniui — įvykdyti Dievo Karalystei žemėje. 
Vienintelė Bažnyčia, kuri gali pagrįsti tikrają 
teokratiją žemėje, yra ta, kurios centras yra Ro- 
moje. Antrajame perijode, kuris apima didžiąją 
jo ketvirtos dešimties metų dalį, Solovjovas 
iš aistringo kovotojo su tariamu antikristiniu Ro- 
mos keliu virto karštu šv. Petro sosto gynėju, 
nes jame paregėjo vienintelį Dievo įkurtą krikš- 
Čionijos centrą. Be abejo, tikėjimas i mesijaniš- 
kąji Rusijos pašaukimą dėl to neišnyko. Tik šį 
pašaukimą Solovjovas dabar matė ne Rusijos at- 
sitraukime nuo Vakarų krikščionijos, bet kaip tik 
visų tautos jėgų palenkime tai Bažnyčiai, kuriai 
pačia teise tenka tvarkyti visą Kristaus paliki- 
mą. Šiuo palenkimu “šventoji Rusija“ kaip tik 
įvykdytų savo istorinį pašaukimą, nes padėtų 
pamatus visą žmoniją apimančiam teokratijos 
statiniui. Šiai katalikiškai-mesijaniškai svajonei 
Solovjovas paaukojo didžiąją dalį pačių geriau- 
sių savo Metų. 

Mesijaniškoji sąranga turi būti dieviškosios 
Trejybės paveikslas. Pirmajam Trejybės asme- 
niui atitinka trejybinėje monarchijoje vyriau- 
siasis Kunigas su tėviška savo valdžia ant visos 
žmonijos. Jam turi laisvai nusilenkti krikščioniš- 
koji valstybė valdovo asmenyje, o tėviškosios ir 
sūniškosios valdžios sąjunga turinti būti atbaigta 
trečiajame mesijaniškajame pranašo pašaukime, 
kuris turi rasti išraiškos laisvame visuomenės 
kūrybinių jėgų veikime. Kristus yra viename As- 
menyje Kunigas, Karalius ir Pranašas. Ši vieny- 
bė turinti tikroje teokratijoje virsti pavyzdžiu 
trims, neišskiriamoje sąjungoje veikiančioms me- 
sijaniškosioms tarnyboms: kunigiškajai, karališ- 
kajai ir pranašiškajai. Kristus savo Kunigyste 
pagrindo Bažnyčią, savo Karalyste pašventė 
valstybę. Tačiau kartu, palikdamas pasauliui 

laisvą ir gyvastingą pranašiškosios savo Dvasios 
veikimą, Jis pasirūpino, kad pirmos dvi tarnybos 
žengių priekin vienybėje ir sutarime. Mistiniai 
pradai, kuriuos Bažnyčia, toji “Kristaus Sužadė- 
tinė", savo sakramentais įdiegia į žmogaus pri- 
gimti, turi išsprogti, išaugti, apsireikšti regima- 
me buvime, socialiniame žmonijos gyvenime ir 
tuo būdu ją paversti tikru Kristaus Kūnu. Šis tad 
pašventimo darbas nėra tik vienos kunigystės 
uždavinys: jis reikalauja pagalbos ir krikščioniš- 
kosios valstybės ir krikščioniškosios bendruome- 
nės. Tai, ką kunigas pradeda paslapčių pilnomis 
apeigomis, pasaulinis valdovas turi pratęsti savo 
įstatymdavyste ir tikinti tauta turi išbaigti savo 
gyvenimu. 

Mesijaniškieji lūkesčiai ir viltys eina per visą 
žmonijos istoriją ir visur pasirodo kaip neįvyk- 
domos svajonės. Todėl būtų galima ramiai ir So- 
lovjovo mMesijanizmą padėti į stalčių, jeigu jis ne- 
būtų šio mokslo išvystęs plačiuose savo didin- 
gos istorijos filosofijos rėmuose. “Dvasiniai gy- 
venimo pagrindai“ (1882-84) pirmojoje dalyje 
apima apmąstymus apie mirtį, nuodėmę, įstaty- 
mą, Malonę, maldą, auka ir pasninką; antrojoje 
dalyje išdėsto mokslą apie krikščioniškąją Baž- 
nyčią ir krikščioniškąją valstybę. 1883 m. pasi- 
rodęs veikalas “Didysis ginčas ir krikščioniškoji 
politika“ nagrinėja istorinį kelią, kuris privedė 
prie bažnyčių išsiskyrimo, ir kreipiasi į visą 
krikščioniškąjį pasaulį, pirmoje eilėje į savo tė- 
vynę, ugningai kviesdamas padaryti galą šiam 
išsiskyrimui. Veikalas “"Teokratijos istorija ir 
ateitis" turėjo trijuose tomuose atskleisti “visuo- 
tinį istorinį kelią i tikrąjį gyvenimą". Pirmajame 
tome, išėjusiame 1885 m., Solovjovas davė“Švent- 
raščio istorijos filosofiją“. Antrasis tomas turėjo 
būti “Bažnyčios istorijos filosofija". Uždavinį, 
kuris buvo skirtas trečiajam tomui, Solovjovas 
išreiškė šiais žodžiais: “Pateisinti mūsų tėvų ti- 
kėjimą, pakelti jį i naują protingos sąmonės 
laipsni, parodyti, kaip šis senas tikėjimas išsiva- 
duoja iš vietinio užsisklendimo be tautinio egoiz- 
mo ir sutampa su amžinąja bei visuotine tiesa". 
Iš sumanytų trijų tomų pasirodė tik pirmasis 
(1885-87). Pagrindines idėjas, skirtas platesniam 
nagrinėjimui kituose tomuose, Solovjovas, san- 
traukiškai išdėstė prancūziškame savo veikale 
“Rusija ir visuotinė Bažnyčia" (1889).*) 


4. Apokaliptinis tarpsnis (1897—1900) 


Šv. Petro monarchijos moksle arba laisvojoje 
teokratijoje rusiškasis mesijanizmas katalikiš- 
kuoju savo pavidalu rado aukščiausia išraišką. Ir 
šiam mesijaniškajam sapnui įvykdyti kilnusis 
svajotojas paaukojo didžiausią savo gyvenimo 
dalį. Tiesa, vis aukščiau kylančios mesijaniškojo 
entuziazmo bangos pastarajame jo trumpo gyve- 
nimo dešimtmetyje pradeda pamažu atslūgti, ta- 
čiau tik trimis pastaraisiais savo amžiaus metais 
jis visiškai atsisako savo vilčių, kurios taip ilgai 


") Minetame vokiškajame leidime šis veikalas išeis 
trečiuoju tomu. 

jį buvo gaivinusios.Čia jis suprato,kad laisva teo- 
kratinė kunigiškosios, karališkosios ir pranašlš- 
kosios tarnybos sąjunga yra neimanomas daly- 
kas, nes jis reikalauja laisvo sutarimo ir laisvo 
bendradarbiavimo tarp Bažnyčios, valstybės ir vi- 
suomenės. Tuo tarpu nė viena iš jų šiam bendra- 
darbiavimui nėra pasiruošusi. Kunigiškosios tar- 
mnybos rusiškoji Bažnyčia negali prisiimti, nes ji 
yra atsiskyrusi nuo Visuotinės Bažnyčios. Vals- 
tybė taip pat nesutinka nusilenkti Bažnyčiai; prie- 
šingai, ji yra tvirtai pasiryžusi Bažnyčią ir toliau 
laikyti savo vergijoje. Taip pat negali būti kal- 
bos, kad valstybės pavergtos rusiškosios visuo- 
menės jėgos galėtų pasiimti pranašiškąją tarny- 
bą trejybinėje monarchijoje. Todėl Kristaus Ka- 
ralystė šios tikrovės rėmuose negali būti ivyk- 
dyta. Ši įžvalga, prie kurios Solovjovas priėjo tik 
po didelių ir skausmingų vidaus rungtynių, jį 
kaip tik ir pastūmėjo į apokaliptinę istorijos 
sampratą. 

Pamažu, nors iš lėto ir skaudžiai, nusigrižtant 
nuo mesijaniškosios istorijos sampratos, Solovjo- 
vo kūryboje vis labiau prasiveržia pirmon vieton 
grynai teorinis interesas. Tarpsnyje, kuris kata- 
likiškąjį-mesijanistinį perijodą skiria nuo apoka- 
liptinio, Solovjovas sukūrė didingiausią savo vei- 
kalą “Gėrio pateisinimas“, kuris yra išvystyta ir 
išbsigta etikos sistema. Tuo pačiu metu jis pa- 
rašė ir studiją apie grožį, kuri yra gražiausias jo 
kūrinys. Prie šios rūšies Solovjovo studijų pri- 
klauso “Meilės prasmė" ir “Platono gyvenimo 
drama", kuriose yra tartas paskutinis žodis toje 
didžioje idėjų kryptyje, kuri prasidėjo su Pla- 
tonu ir buvo išvystyta vokiečių mistikos bei ro- 
mantikos (Novalis, Baader). Boehmės mokslui 
apie “dangiškąją Mergelę Sophia“, sudarančiam 
šio genijalaus kurpiaus meilės filosofiją, Solov- 
jovas suteikė tobuliausią filosofinę išraišką. Čia 
jis, kaip ir vokiškoji mistika, meilę supranta kaip 
puolimu suardyto Dievo paveikslo atstatymą tarp 
dvejų besimylinčiųjų. Tobuliausią poetine šios 
sofijaniškosios meilės metafizikos išraišką randa- 
me Julijaus Slovackio, šio didžiausio praėjusiojo 
š mtmečio romantiko ir lenkų Dantės, veikaluose. 


Galutinę savo istorijos samprata ir iš jos iš- 
plaukiančias krikščioniškosios politikos išvadas 
Solovjovas atremia į aiškius Šventraščio liudiji- 
mus ir suveda į šiuos tris pagrindinius punktus: 
1. Evangelijos skelbiama tiesa yra pateikiama vi- 
sai žmonijai laisvam pasirinkimui, 2. Žmogaus 
Sūnus ras žemėje maža tikėjimo; tikrų tikinčiųjų 
skaičius laikų pabaigoje sudarys tik nežymią ma- 
žumą, o dauguma paseks antikristu, 3. vis dėlto 
Sl Mažuma po trumpos, tačiau aršios kovos visiš- 
kai nugalės blogio gynėjus. 

Viduriniame savo kūrybos tarpsnyje Solovjo- 
vas suprato Dievo Karalystės ivykdymą kaip pa- 
mažu einantį vyksmą, kuris savaime vi-ą žmo- 
niją nuvesiąs į Dievo Karalystę žemėje. Dabar 
jis neteko vilties, kad visa kūrinija griš į dangiš- 
kojo Tėvo prieglobstį: Kristui ištikima pasiliks 
tik Žmonijos dalis, ir ši dalis turės išlaikyti kietą 
kovą su antikristo šalininkais. Ir tik ši dalis leis 


i Kristaus didenybę. Krikščioniškosios politikos 
planas, dabar Solovjovo siūlomas, jau yra apval- 
dytas idėjos pasiruošti galutinei kovai, kuri nu- 
spręs, ar kuris žmogus priklauso Kristaus Kara- 
lystei ar karalystei Jo priešininko. Žmonija turi 
būti pastatyta prieš apsisprendimą prieš Išgany- 
toją ar už Jį, ir šis apsisprendimas turi būti vi- 
siškai aiškus, kad nebūtų galima jokia abejonė. 


Pilnutinis tiesos supratimas, turįs eiti prieš 
galutini apsisprendimą už ar preš gėrį, yra nega- 
limas be išvystytos ir ant tvirtų pamatų pastaty- 
tos filosofijos. Todėl yra kilniausia mokslo pa- 
reiga amžinąsias Apreiškimo tiesas žmonijai taip 
aiškiai nušviesti,kad nebūtų galima jokia abejonė. 
Tik tada bus galima iš žmogaus reikalauti, kad 
jis grynu savo valios aktu apsispręstų už tiesą 
arba prieš ją. Kadangi krikščioniškasis tikėjimas 
dar yra toli nuo tokio aiškumo ir kadangi jo tie- 
sos dėl teorinės klaidos gali būti atmestos, todėl 
krikščioniškosios sąmonės uždavinys ir yra kurti 
tobulą krikščioniškąją filosofiją. 


Atsidėjimas teorinei filosofijai, kuriai mūsų 
mMintininkas skyrė geriausias savo jėgas, nereiš- 
kė jį nusigręžus nuo Dievo Karalystės minties. Fi- 
losofinę savo kūrybą Solovjovas palenkė tiesio- 
ginei Dievo Karalystės tarnybai, nors jos įvyki- 
mo ir nelaukė iš teokratijos jėgos ir didybės, 
kaip iš tiesioginio krikščioniškosios politikos tiks- 
lo. Tikrosios teokratijos tikslas yra teisingumas; 
jis taps kūnu, kai tikrieji Kristaus šalininkai lai- 
mės prieš Jo priešininką. Šia pergale bus pasiekta 


ir Dievo Karalystės didenybė, nes tada “Chris- 
tus vincit, Christus regnat, Christus triumphat"'. 


Šias čia trumpai išdėstytas apokaliptinės isto- 
rijos filosofijos idėjas Solovjovas išvystė savo 
veikale “Trys pokalbiai"“), kuris sudaro gražiau- 
sią pasaulinės poezijos kūrinį, tobuliausią dialo- 
gą nuo Platono laikų. Paskutiniuose šio veikalo 
puslapiuose jis duoda “Trumpą pasakojimą apie 
antikristą"''), kuriame apokaliptinė istorijos sam- 
prata yra vainikuojama Kristaus ir antikristo 
šalininkų kovos vaizdu. Kovą laimi Kristus, nu- 
žengiąs į žemę dangaus debesyse, tačiau tuo pa- 
čiu užsibaigia ir žemiškoji istorija. Kristaus ša- 
lininkai pradeda su Juo karaliauti tūkstanti me- 
tų, bet šis karaliavimas vyksta jau antistorinėje 
tikrovėje. 


") vokiškajame vertime išeis aštuntuoju tomu. 

") Šį pasakojimą išnagrinėti yra ėmęsis Ant. Ma- 
ceina naujoje savo studijoje “Niekšybės paslaptis — 
Mysterium iniguitatis", kuri turėtų netrukus pasirodyti 
viešumoje. Maceinos knyga turi šiuos pagrindinius sky- 
rius: I. antikristinė dvasia istorijoje, II. antikristinės dva- 
sios bruožai, III. antikristinės dvasios veikla, IV. anti- 
kristinės dvasios karalystė, V. Bažnyčia antikristo prie- 
spaudoje. 

A. Maceinos naujas veikalas sudarys vokiškam lei- 
dime antrąją dalį dvitomio veikalo, pavadinto “Gott in 
der Geschichte: Studien zum geschichtlichen Ringen um 
Christus". Pasirodžius šiam tomui, parašysiu plačią stu- 
diją apie visą puikią jauno mokslininko kūrybą, kuria 
galėtų didžiuotis kiekviena literatūra. A. Maceina yra 
pirmas tikrai originalus jaunos mūsų filosofijos atstovas. 
Mano studija apie jį išeis lietuvių, lenkų ir vokiečių kal- 
b-mis. Trumpos mano parašytos recenzijos apie jo “Di- 
dįjį Inkvizitorių" jau pasirodė žurnaluose “Zeitschrift 
fuer Geistes und Religionsgeschichte“, “Erasmus, 
culum scientiarum“, “Neue Ordnung“'. 


Spe- 


Aš BŪSIU GRIŽĘS 


JURGIS JANAVIčIUS 


Bus rytas. 


Peronu eis užbaigę darbą pečkuriai, 
betiksliai degančiais žibintais nešini; 
į tolumas blizgės plieniniai bėgiai 


ir žalių semaforų ugnys — 
lietum. 


neryškios aptekėjusios 


Toliau, iš rudenio pilkos aušros 


iškils rasotais bokštais 


ir stogais gimtasis miestas. 
Išėjęs iš stoties ir jausdamas 


dar traukinių ir dūmų kvapą, 


girdėsiu dūžius 
ilgesį pametusios širdies, 


ir mano delnus verš kelionių ryšulio kietoji virvė. 

KUMBERLANDO KALNUOSE 


ANTANAS TULYS 


Važiuodami iš Čikagos į Floridą, mes patrau- 
kėme tuo keliu, kuris eina per Kumberlando kal- 
nų grandinę. Anksti rytą horizonte pasirodė kal- 
nų virtinė be galo ir krašto, bet į Erelio kalno 
viršūnę mes įkopėme tik vienuoliktą valandą. 
Palikę kalvas, kalnelius, pamažu pradėjome 
skęsti į masyvią, neišsibaigiančią kalnų gran- 
dinę. Nors jautėme, kad tolydžio keliamės aukš- 
tyn, bet ilgai mums atrodė, kad važiuojame slė- 
niu tarp aukštų kalnų. Nesijusdami, mes dingo- 
me kalnuose. Iš visų keturių pusių dabar „supo 
mus kalnai — priešakyje, užpakalyje, kairėje, 
dešinėje, visur aplink buvo vieni kalnai. 

Kalnai mirkčiojo žaliomis ir auksinėmis spal- 
vomis. Mes ilgai gėrėjomės gražiu spalvų miši- 
niu, nežinodami, iš ko tos spalvos kyla. Tikrai 
nusistebėjome pamatę, kad tai buvo eglaičių ir 
klevelių spalvos. Buvo lapkritys, klevai buvo jau 
iškeitę savo žalią varsą į geltoną, o kai kur į 
rausvą. Jie, išsimėtę tarp žalių eglaičių, auksu 
žibėjo žaliam fone. Stebėtinas ir neužmirštamas 
reginys žaidė tenai, kur saulės spindulių ietis, 
išlindusi pro debesų plyšį, krito ant kalno vir- 
šūnės, ir tenai, kur kalno viršūnė pasikartodama 
pasirodydavo ir vėl dingdavo slenkančių debe- 
sų nuokarose. Ta pati viršūnė — čia dingsta de- 
besyse, čia per miglą sunkiai matoma, čia vėl 
aiškiai sumirga puikiomis spalvomis, saulės ap- 
šviesta. 

Per mylių mylias pakelyje neprivažiavome 
nė vieno namelio, nepasirodė joks žvėrelis, joks 
paukštelis, nepakilo joks balsas. Per mylių my- 
lias siautėjo glūdi vienuma, ilgesys ir šiurpas. 
Keleivį veikė beveik tie patys jausmai, kuriuos 
gyveni, plaukdamas per okeaną, ypač tuo mo- 
mentu, kai iš horizonto dingsta paskutinis aukš- 
čiausias pastatas, arba medis, o aplink vienas 
vanduo; kai paskutinė žuvėdra palieka laivą ir 
ima kilti vilnių kalnai. 

Po ilgos kelionės tarpukalnėmis galų gale 
mes pradėjome keltis stačiai į Erelio kalno vir- 
šūnę. Kelias, su dažnais, staigiais užsisukimais, 
rangėsi aplink tą kalną, nuolat kildamas aukš- 
tyn, i viršūnę. Mūsų kairėje, kone pasiekiamas 
ranka, stovėjo kalno šonas, o mūsų dešinėje, už 
kelių pėdų — staigi nuolaida, pragarmė, eglaičių 
ir klevelių mišinio „truputi slepiama. Nuo krin- 
tančios miglos kelias buvo šlapias, netoli mato- 
mas, atrodąs be galo. 


Pagaliau užsiritome ant Erelio kalno viršūnės, 
kur dingo miglos ir debesys, švietė skaisti saulė, 
o kelias buvo sausas. Kelionė į kalną buvo sunki 
ir truputi rizikinga, bet viršūnėje staiga aš pa- 
jutau toki jausmą, kuris atsiranda, išsiskyrus su 

mielu draugu, kurio nebetiki daugiau pamatyti. 
Užpakalyje paliko puikūs vaizdai, glūduma, gi- 
lus ilgesys, neparašyta poezija. Ir gaila ir liūdna, 
kad visa tai ten paliko. 

Kalno viršūnėje už vieno staigaus užsisuki- 
mo teko labai nusistebėti — radome kaimelį! 
Kalno viršūnėje, kaip erelis lizde, gyveno Žžmo- 
nės. Pilki nameliai stovėjo tik vienoj kelio pu- 
sėje, prisiglaudę prie viršūnės smaigalio. Kitoje 
kelio pusėje niūrojo eglaičių ir klevelių mišinio 
truputi slepiama staigi kalno nuolaida, praraja. 
Kaimelyje buvo viena visokių daiktų ir daikte- 
lių krautuvėlė ir vienos sektos bažnytėlė. Tarp 
krautuvės ir bažnyčios šūkavo ir rėkojo ratu su- 
sispietęs žmonių būrys. Kadangi buvo šiokia die- 
na ir dar prieš pietus, tai mus sudomino, ką ten 
dabar tie žmonės daro, ko jie jaudinasi. Pasuko- 
me automobilį iš kelio ir išlipome pažiūrėti. Kal- 
nų gyventojai buvo apsitaisę kasdieniniais rū- 
bais, kiti stačiai nudriskę; vyrai vienmarškiniai, 
o Moterys lengvomis, apšiurusiomis sukniomis. 
Suaugusiųjų tarpe maišėsi keli berniukai ir mer- 
gaitės, piemens amžiaus. Jie visi buvo saulės 
nudegti, apvalūs, pilni sveikatos ir smagiais, 
nors ir susijaudinusiais veidais. Pamatęs tuos 
žmones, tuos jų namelius, pajutau dar didesnę 
vienumą, dar gilesnį ilgesį. Nesimatė čia nei vie- 
no šuns, nei vieno naminio gyvulio bei paukš- 
čio, ir teko spėti, kad naktį aplink šį kaimą kau- 
kia kajotai, sukeldami dar didesnį ilgesį ir aiš- 
kesnę vienumą. Teko stebėtis, iš ko čia tie žmo- 
nės pragyvena ir kaip tveria; kas juos išginė į 
kalno viršūnę gyventi. 

Isiskverbę į kalniečių ratą, pamatėme “are- 
ną", kuri buvo keturkampis, virve apvestas ir 
baltomis piūvenomis apipiltas. Du vyrai ėjo iš 
arenos, nešdami po supešiotą mažytį gaidį, o tre- 
Člas vyras su piūvenomis lindo į areną. Jisai už- 
barstė tas vietas, kurios buvo rudos, arba raudo- 
nos. Netrukus tie patys vyrai atnešė į areną ki- 
tus du gaidžius. Aukštesnysis vyras laikė baltą 
gaidį, o žemesnysis rudą. Gaidžiai buvo ne ką 
didesni už gerą balandį, gyvomis, žvaliomis aki- 
mis ir tviskančiomis plunksnomis. Rudas gaidys 
buvo tikrai gražių plunksnų paukštis. Mėlynos, 
žalios ir raudonos, jos tviskėjo ir mirgėjo. O bal- 
tasis buvo baltas, kaip sniegas, ir blizgėjo taip 
pat, kaip sniegas. Jis atrodė truputi didesnis už 
raudonąjį, bet abudu buvo menkučiai, sverią po 
tris ar keturis svarus. Nukirptomis skiauterė- 
mis, ilgosios plunksnos taip pat buvo apkarpy- 
tos, kad nekliudytų jiems kovos metu. 

Vyrai pamaži, atsargiai tvirtino prie gaidžių 
pentinų dviašmenius, truputi lenktus peilius. 


Matei, kad peiliai buvo tik tam reikalui padirbti, 
nes lengvai davėsi pritvirtinami prie pentinų. O 
toliau pamatėme, kad jie padirbti aštrūs — tiek 
aštrūs, kad perkerta ore lekiančią plunksną. 

„Rate tuo tarpu ėjo didelis judėjimas. Ir Vy- 
Tal Ir moterys nerimavo, nervingai laukė kitos 
gaidžių kovos. Baltųjų tarpe buvo vienas negras, 
kuris nesustojamai šūkavo: 

— Du už raudonąjį, kas ima? Penkis už rau- 
donąjį, kas ima? Gerai. Dar du už raudonąjį, kas 
ima? Gerai. Dar du... 

Šie žmonės, matyt, yra visi savo žodžio verti, 
nes lažybas jie vedė žodžiais, pinigų iš anksto 
nesudėdami. 

— Kas čia dabar bus? — naiviai paklausė 
vieno kalniečio Faustina. 

— Gaidžių kova, — tas atsakė. 

— Už ką gi gaidžiai pešis? Už principą, idė- 
ją, žemę, ar tautą? — ji vėl linksmai klausė to 
paties vyro. 

— Už veislę. Jie yra didelių peštukų veislės 
gaidžiai, be to, žmogaus išmokyti muštis piktai, 
ligi galo, — aiškino jai tas pats vyras. 

— Gerai. Bet jei jie abudu yra tos pačios 
peštukų veislės, tai už kokią veislę jie mušis? — 
vėl ji klausė, juokaudama. 

Nežinau, ką ji galvojo, taip klausdama. 

— Už savo vištidės veislę. Tos veislės gai- 
džiai mušasi be priežasties. Jie — ne žmonės. 
Žmogus turi, ar neturi pagrindo, bet visad savo 
piktą žygi yra linkęs teisinti kokia, nors ir iš- 
galvota, priežastimi. Tie gaidžiai tuo atveju yra 
garbingesni už žmogų Dievo padarai. Jie savo 
kovos priešą peša, kruvina, bet nejuodina, — 
taip pat juokaujančiu tonu aiškino jai tas vyras. 

Iš kalniečių kalbos galėjai suprasti, kad jie 
visi gerai susipažinę su tų gaidžių biografija. 
Kaip girdėti iš jų kalbos, kovos dalyvių praeitis 
yra garbinga. Greitai stosiančių į kovą gaidžių 
tevai yra pasižymėję: jie yra kovoję tik su ge- 
riausiais peštukais. Rudojo tevas, praradęs koją 
vienoje kovoje, tebėra gyvas ir dar apniurkąs 
bet gaidį. Sako, jaunikliai lekia nuo jo, pamatę 
piktas jo akis, o senesnieji — atsiminę galingą 
ir garbingą jo praeitį. Baltojo tėvas — miręs ko- 
voje, bet taip pat buvęs pasižymėjęs, užmušęs 
kelis gerus gaidžius. O šios kovos dalyviai, kaip 
vienas, taip ir antras, yra nukovę po du pačių 
geriausių gaidžių ir išėję iš arenos mažai su- 
žeisti. Tačiau rudasis gaidys turįs daugiau šansų 
laimėti. Jo giminė esanti geriau pasižymėjus. 
Daugiau pinigų dedama už raudonąjį. I galą, 
kada nebesiranda pinigų už baltąji, kai kurie 
drąsuoliai pradėjo siūlyti tris dolerius prieš du, 
net keturis prieš du. Dabar lažybos vėl pagy- 
vėjo, vėl atsirado dedančių už baltąjį. Lažybose 
dalyvavo ir berniokai: dėjo po centą, po dešim- 
tuką. A 

Iš mėlynai ir raudonai nudažyto bažnyčios 
lango žiūrėjo į juos Švenčiausioji Marija su Kū- 
dikiu rankose. Bažnyčioje buvo girdėti liūdna 
liturginė vargonų melodija. Ras 

— Kaip tamsta žinai, kad raudonasis laimės! 


— Faustina paklausė vyro, kuris siūlė dešimtį 
dolerių prieš penkis už raudonąjį gaidį. 

— Tikrai niekas nežino, kuris laimės. Rau- 
donašis turėtų laimėti. Bet kaip viskas, taip ir 
gaidžiai, be kitko, reikalauja ir laimės, — paaiš- 
kino jai tas vyras. 

Vyrai, nešę gaidžius, išėjo į vidurį arenos, 
patikrino vienas kito gaidžių peilius, pritvirtin- 
tus prie pentinų, ir pamaži padėjo gaidžius ant 
žemės vieną prieš antrą. Paskui vyrai pasitrau- 
kė į Žmonių ratą, 

Tos rūšies gaidžiai pradeda kovą nevisada 
tuo pačiu stiliumi. Kai kada jie šauna vienas į 
kitą tuojau, paleisti ant žemės, arba skriste 
skrenda vienas prie kito, jei jie yra paleisti iš 
tolo. Šieji gaidžiai pradėjo kovą, kaip du daug 
išgyvenę, daug matę boksininkai, šaltai, nesi- 
skubindami. Pirmiausia sparnu aprėžė vienas 
apie kitą, paskui, pasigūžę, sustojo vienas prieš 
kitą ir tampė kaklus, beveik pasiekdami vienas 
kito snapą. Galvos juda, kojos juda, akys seka 
akis. Aš esu tikras, kad toje jųjų įžangoje buvo 
pastatytas garbingas klausimas: “Esi pasiruo- 
šęs?" ir kad kova neprasidėjo, kol abudu pa- 
sakė: “Esu.?? 

Kur stovi peilis prieš peilį — mirksnyje gali 
užgesti vieno akys ir daugiau niekad nebepama- 
tyti tų brangių daiktų, kuriuos, gyvendamas, my- 
lėjo. Ir niekas nežino, kurio akys gali užgesti. 
Bet ir raudonasis ir baltasis nė vieno žvilgsnio 
nepasuko į tą pusę, kur paliko jų gūžta, saulė- 
tas kiemas, jų patelės ir ta pati išrinktoji, labiau- 
siai pamėgtoji vištelė. Gal būt, nė neatėjo jiems 
į galvą, kas rėš vyrišką sparną apie jų mylimą- 
sias, jei jie kris kovoje; kas jas vilios, grūdą 
radęs, kas jas ispės, kada vanagas pasisuks vir- 
šum jų kiemo. 

Paleisti paukšteliai buvo dar gražesni, negu 
atrodė rankose: žvilgančios jų plunksnos buvo 
švelniai sudėstytos. Vienas — raudonas, žalių ir 
mėlynų plunksnų pamargintas; kitas — baltas, 
kaip sniegas, ir blizgantis, kaip sniegas. O jų ko- 
jos — lengvutės, galvos — greitos. Abudu rodė 
savo drąsą ir pasitikėjimą savimi. Ir sakytum, 
kad jiems nerūpėjo, kas ir kam juos čia pastatė 
vienas prieš kitą ir kas seks jų kruviną kovą; 
juoksis ir rėkaus, pamatę jų kraują, ant piūvenų 
varvantį. 

Pirmu bandymu jie iššoko kokį dešimtį pėdų 
į orą, snapu ir peiliais bent pėdą vienas nuo ki- 
to; antru sykiu — jau arčiau, trečiu — jau pa- 
liesdami vienas kito plunksnas. Taip jie pakar- 
tojo kokį dvidešimtį sykių, visad taikydami smū- 
gi ir saugodamiesi smūgio, vis atsiremdami ko- 
jomis į kojas. Ir jie veikė taip greitai, kad ir, 
akys nespėjo jų sekti. Paskui sustojo pasižiūrėti 
vienas į kitą, gal nusistebėti savo pentinais — 
ką ten prie jų pritaisė Žmogus, kuris juos lepi- 
ro, kiaušinių tryniais lesino ir atrodė jiems dū- 
*'ą atidavęs. Jų akys stovėjo įsmeigtos vieno į 
kito: kur suko vieno galva, ten suko ir antro. 
Matyti, kad ir vienas ir kitas tykojo spragos 
smogti priešui rimtą smūgi. Bet gaidžiai ilgai 

negalvojo, negaišo; vėl kirto vienas kitam, vėl 
aštrūs peiliai tviskėjo ore, lakstė apie gaidžių 
galvas ir krūtinės; kapojo plunksnas nuo spar- 
nų. Ant žemės pasirodo šviežias kraujas. Balta- 
sis gaidys, prieš minutę buvęs baltas, kaip snie- 
gas, dabar jau rausvas; nebemanytum, kad jis 
yra buvęs skaistus, kaip sniegas, arba šiaip sau 
baltas. Ir jo plunksnos jau nebe tvarkoje, supe- 
šiotos. 

Dar viena minutė, 0 gal tik pusė, ir aną mirks- 
nį buvę baltos, tviskančios plunksnos da- 
bar paliko kruvinos, purvinos ir suveltos. Rau- 
donasis taip pat buvo visas supešiotas, gal ir 
kruvinas, nors dėl jo plunksnų nematei kraujo. 

Šlakuota, negražių veidu moteris, kuri glė- 
byje laikė mažą mergaitę, pamačius varvantį 
gaidžių kraują, pradėjo kažin kokiu gyvuliškų 
balsu juoktis ir šūkauti. Ją apniko isteriškas 
džiaugsmas ir malonumas. Ji tiek susijaudino, 
kad užmiršo savo kūdikį. Jos mergaitė iškrito 
iai iš rankų ir klykė po motinos kojų, o ji, ta 
šlakuotu veidu moteris, iškėlus rankas į orą, pur- 
tydama galvą, juokėsi ir šaukė: “Give'im! 
Kill'im!“* Ir atrodė, kad ji nebuvo iš anksto gai- 
džio pasirinkus, už kurį ji galėtų taip šaukti. At- 
rodė, kad jei baltasis būtų išėjęs laimėtoju, ji 
būtų taip isteriškai šūkavus už baltąjį. 


Tuosyk sustojo kitas automobilis, iš kurio iš- 
lipo keturi žmonės ir atėjo prie susispietusio žmo- 
nių būrio. Iš tų keturių viena moteris, pama- 
čius po motinos kojų klykiančią mergaitę, o šla- 
kuotu veidu moterį iš didelio džiaugsmo rau- 
nančią savo plaukus, piktai suriko: 

— Nusidėjėle tu! Po kojų mindai savo mer- 
gaitę ir juokiesi iš nekalto paukštelio kraujo! 
Dievas turi tau paruošęs žuvį, kuri praris tave, 
ir tu žuvies pilve turėsi išbūti tris dienas ir tris 
naktis! Skubėk į bažnyčią. 

Šlakuotu veidų moteris staiga pabudo, pa- 
griebė nuo žemės savo mergaitę ir nubėgo į baž- 
nyčią, kur teberaudojo vargonai. O bažnyčios 
languose stovėjo šventųjų paveikslai. Atrodė, 
kad tie gailestingi šventųjų veidai stovėjo nu- 
leisti žemyn, ant peiliais suraižytų paukštelių ir 
ant beširdžių žmonių, kurie juokėsi iš tų paukš- 
telių kančios. 

Betgi gaidžių kova ėjo. Kovos tempas su- 
lėtėjo. Kovotojai jau retai bepašoka į orą. Kai 
kada jau susipina jų kojos. Dar vienas smūgis, 
dar dešimtis smūgių — ir, baltasis gaidys pra- 
dėjo kriokti. 

Ši atsitikimą norėčiau iš visko Čia išskirti: 
sužeistas paukštelis stebėtinai, šiurpiai vaitojo. 
Tikrai vaitojo. Kaip žmogus dieglių agonijoje, 
jis vaitojo. Ir jo balsas buvo lygiai toksai, kaip 
vaitojančio žmogaus. Išgirdęs tokį vaitojimą, ne- 
žinodamas, iš kur jis ateina, guldytum savo gal- 
va, kad tai yra žmogaus vaitojimas. Niekas ta- 
vęs neitikintų, kad paukštis galėtų taip vaitoti. 

Faustina spaudė mano ranką ir prašė: “Eina- 
me, važiuojame." Paskui ji viena nuėjo į auto- 
mobili. Ir tie keturi žmonės, ką tik išlipę, grįžo 
į savo automobilį. 

Aš laukiau galo. | 

Iš gaidžio snapo pradėjo purkšti kraujas. Dvi- 
ašmenis peilis buvo pervėręs jo plaučius. Buvo 
sunku gaidžiui orą atgauti, kvėpuoti. Betgi taip 
sunkiai sužeistas paukštelis dar nepasidavė, ne- 
griuvo ant žemės, nors priešo kirčiai snapu ir 
peiliais jau kaip lietus krito ant jo nugaros. Ee“ 
liai raižė jo nugarą, jo plunksnos žiupsniais lėkė 
į orą Galėjai spėti, kad visas jo kūnas buvo pei- 
lių suraižytas. Jis jau nebepajėgė gintis, jis svy- 
ravo, kada ne kada snapu mostelėdamas, bet jau 
ten į tuščią orą, kur nebuvo jo priešo. Aš spė- 
jau, kad jis jau nebesirūpino šiuo savo žygiu ir 
jo galu. o tik matė akyse saulėtą savo kiemą ir 
tą vištaitę, kuri jam buvo iš visų gražiausia; ku- 
rią jis šaukdavo, grūdą radęs, ir perspėdavo, pa- 
matęs or2 sukantį vanagą. Aš matau, kad pro 
jo akis greitai lekia jo gyvenimas, laimėtos ko- 
vos. Viskas mirksniais pralekia pro akis ir gale 
akyse sustoja išpeštas iš jo gyvenimo malonus 
momentas. Ir jis, kaip užpraeitais metais, saulėtą 
pavasario dieną, stovi prie blizgančio akmenė- 
lio ir šaukia savo mylimąją. O pavasario diena 
tokia graži ir skaisti, kad negalima kitos tokios 
atsiminti. Artėjanti mirtis ištraukė iš jo gyve- 
nimo smagiausią valandėlę ir pastatė pries 
mirštančio akis paskutinį kartą jąja atsidusti. 


-- Pabaigtas, pabaigtas! 
lakstė šauksmai, 

Gaidžio savininkas dar laukė. Yra pasitaikę, 
kalniečiai kalba, kad mirštančio gaidžio pasku- 
tinis kojų spyris laimėjo kovą. 

Ir čia tas pat atsitiko! Mirštantis gaidys mos- 
telėjo koja. Mostelėjo ja paskutinį kartą, griū- 
damas, nebetaikydamas, bet aklai smogė prie- 
šui tiesiai per kaklą. Ir raudonojo gaidžio galva, 
tarytum kirviu ant kaladės kirsta, nusirito ant 
žemės. Jo kūnas pašoko į orą ir taip pat krito 
ant žemės šalia jo kūno. Tuojau išsitiesė jo ko- 
jos, ir pavargęs kūnas jau nebepašoko nuo že- 
mės. Netoli taip pat sudribo baltasis gaidys, ku- 
vio baisus vaitojimas baigė užgesti. Savininkai 
priėjo prie gaidžių. Baltojo savininkas pristūmė 
savo gaidį prie raudonojo, kad tas dar kirstų 
begalviui. Baltasis gaidys trukčiojamai pakėlė 
savo galvą ir kapsielėjo raudonajam, vos pa- 
liesdamas paskutinę jo plunksną. Paskui pats 
padejo savo galvą ant žemės, tarp "audonojo 
kūno ir nukirstos galvos. Nutilo jo vaitojimas. 
Jis mirė. Nutilus tam klaikiam vaitojimui, ka- 
žin kas nuslinko nuo dangaus: saulė atrodė 
skaistesnė, oras lengvesnis, atsirado maloni tyla, 
nors Žmonės smarkiai ūzgė. 

Kovą laimi tas, kuris kerta paskutinį kirtį. 

Baltasis gaidys laimėjo kovą! 

Ir dabar viduryje arenos gulėjo du negyvi 
drąsūs kovotojai. Ir jie dabar buvo tokie negra- 
žūs, susivėlę ir menkučiai. Jų mažyčiai kūnai 
atrodė dar mažesni, negu pirma. Pirma gražiai 
sudėstytos ir blizgančios jų plunksnos dabar 
buvo supešiotos, suveltos, krauju persunktos, 
vietomis sustyrusios. Laimėtojas atrodė prasčiau 
už pralaimėjusį. Pirma baltos, kaip sniegas, bliz- 
gančios, kaip sniegas, plunksnos dabar buvo kru- 
vinos, purvinos, nepanašios į gaidžio plunksnas; 
neatrodė, kad kada jos būtų buvusios baltos ir 
gražios. Jei jo mylimoji dabar jį tokį pamatytų, 
tai taip ir pasakytų: “Matai, koks beprotis! Pra- 
kišai galvą — ir už ką?" Jai būtų nesupranta- 
ma, kad tai padarė ištvirkusio žmogaus noras. 

Žmonės šūkavo. Pralaimėję mokėjo pinigus, 
beveik nepasikeisdami žodžiais su laimėjusiais. 

Savininkai išnešė iš arenos užmuštus gai- 
džius. Greitai įlindo į areną vyras su kupinu 
baltų piūvenų bušeliu ir užbarstė gaidžių krau- 
ja, kad geriau matytųsi kitų gaidžių ten nukri- 
tęs kraujas. 

I areną buvo atnešti kiti du gaidžiai, kurie 
buvo taip pat vienas baltas, o antras raudonas, 
ir išrodė lygiai tokie pat, kaip ką tik žuvusieji. 
Greitai prasidės kita gaidžių kova. Kaip girdėti 
iš vietinių ir kaip jau patys matėme, gaidžių 
kova yra trumpa, ir dažnai abudu kovotojai 
m'ršta arenoje, ar iš jos išnešti. 

Tuo tarpu mes leidžiamės į pakalnę. Graži 
pakalnė. Saulės spinduliai žaidžia margam me- 
delių kilime, aplink — kalnų viršūnės parėmu- 
sios dangų. Bet mano ausyse tebesikartoja gai- 
džio vaitojimas, ir gal dėl to dabar šieji kalnai 
man atrodo labai rūstūs. Norėtum juo greičiau 


juos palikti ir užmiršti. 


Nešk laukan! — 


275 


LITERATŪRA 


NAUJOJI NORVEGŲ LITERATŪRA 


šimtmečiui baigiantis, 
kada modernioji Norvegija pradėjo 
formuotis, “keturi didieji" norvegų 
rašytojai — Bjoernstjerne Bjoern- 
son, Henrik Ibsen, Alexander Kiel- 
land ir Jonas Lie, jeigu dar pridėti ir 
penktąjį Arne Garborg — buvo tos 
didžiosios žvaigždės, rodančios nor- 
vegų tautai kelią. Bet kai kova buvo 
baigta ir tautai teliko tik nedidelis 
kelio galas nusikratyti Švedijos uni- 
ja ir kai pilna nepriklausomybė jau 
6jo pro vartus, tai tos didžiosios 
žvaigždės pasidarė tik tautinis pa- 
puošalas, literatūrinė turistinė atrak- 
cija —- naujosios Norvegijos jauni- 
mas ieškojo nuotykių tikrovėje: iš- 
naudoti vandens jėgą, supramoninti 
kraštą, pasinaudoti garsiu krašto 
prekybiniu laivynu, leistis kelionėsna 
į poliarines sritis, griebtis išradimų, 
pagaliau ir gerai pasportuoti... Bet 
kartu su tomis moderniomis užma- 
čiomis vyko ir savotiškas literatūti- 
nis Norvegijos matavimas, savotiš- 
ka kartografinė procedūra — vis8- 
me krašte nuo Nordkapo šiaurėje, li- 
gi Lindesnės pietuose ėmė dygti gim- 
tųjų palaukių aprašymai, ir toji tar- 
miškai nutaškyta literatūra lyg ban- 
ga liejosi per visą tarpkarinį laiko- 
tarpį. 

Pirmasis, pareiškęs protestą prieš 
senuosius “keturis didžiuosius", buvo 
Knut Hamsun (1859). Jo romantiš- 
kasis "aš", kuriuo jis savo mėgėjus 
pasigaudavo, ima nykti ir jis prade- 
da kaišioti savo keleivio lazdą į vi- 
suomeninį skruzdėlyną. Romantika 
ir antžmogio filosofija atsiduria da- 
bar tik perspektyvoje iš aukštumos, 
kartais net ironija išvirsd4ama. Ham- 
sunas visada protestavo prieš “civi- 
lizaciją", supramoninimą, demokrati- 
ją, socialinius sąjūdžius nuo fašizmo 


Praeitam 

ligi socializmo. Jo svajonės metams 
bėgant darėsi vis utopiškesnės ir 
utopiškesnės — patriarkalinė, feoda- 
linė, vyro valdoma visuomeninė san- 
tvarka. Pirmasis pasaulinis karas, 
naujai sužadintas susidomėjimas 
žemdirbyste, Maisto trūkumas tą jo 
utopiją gal priartino labiau prie gy- 
venimo ir jis pajuto, kad pagaliau 
atėjo laikas “Žemės pasėlyie/ pa- 
skelbti žmonėms tą naują evangeli- 
jos žinią. šis galingas epas apie nau- 
jakurį ir patriarką Izaoką kaip tik 
ir nuskynė jam 1920 metų Nobelio 
premijos vainiką. 

Pirmajam pasauliniam karui bai- 
giantis ir jam vuoj pasibaigus, die- 
nos šviesą išvysta ir daugiau kūri- 


nių. Romanas dominuoja.  Sigrid 
Undset viduramžiniai romanai su- 
teikė Norvegijai antrąją Nobelio 


premiją net tame pačiame dešimtme- 
tyje, o šalia jos ir Olof Duun, tos mi- 


nėtos  tėviškinės literatūros pats 
kvalifikuočiausias kandidatas, siekė 
to tarptautinio pasižymėjimo. Hans 


E. Kinck, kurs šalia Hamsuno jau 
nuo seno skaitomas vienu iš Norve- 
gijos didžiųjų, su savo didžiuoju ro- 
manu pasirodė vos tix Metams pra- 
bėgus nuo “Žemės pasėlio". 

Ir Hans E. Kinck (1863— 1926) ga- 
na smarkiai reagavo prieš naujojo 
laiko dvasią — sumechaninti ir su- 
niveliuoti individą, bet tai naujai vi- 
suomeninei santvarkai jis nugavos 
nenugręžia arba viršum jos nepaky- 
la — savo sąmonėj giliuose kultūri- 
nių nuosėdų slucogsniuose jis aistrin- 
gai ieško prarastosios žemės. O kaip 
tie abu rašytojai, Hamsunas ir 
Kinck, neišpasakytai toli atsiduria 
vienas nuo antro, nežiūrint 19 am- 
žiaus pabaigos naujojo romantizmo 
to paties išeinąmojo taško, galima 


pastebėti, pereinant nuo Hamsuno 
“žemės pasėlio" į tą didžiulį žemės 
drebėjimą tautos sielos gelmėse, ku- 
rį Kinck leidžia mums pergyventi sa- 
vo romane “Sniego kastuvas lūžo". 

Olof Duun (1876— 1939) didžiulis 
epas “Juvikiečiai" yra senos garbin- 
gos giminės pasaka, kuri savo pa- 
triarkaline santvarka užsilieka net 
ligi mūsų laikų. Ypač stipri toji da- 
lis, kur vaizduojamas pats jaunasis 
juvikietis Odinas. Savo noru pasi- 
rinkęs mirtį, herojus lyg ir prailgina 
savo gyvenimo žygdarbį — pakeisti 
savo gimtąją tėviškę ir atpalaiduoti 
ją nuo “neturtėlių ir mažų velniūkš- 
čių". Jaunasis Odinas — tai galingas 
Duuno gyvenimo frizas, vaizduojant 
senos giminės kelią nuo pasakos li- 
gi šių dienų tikrovės. O toji raidos 
kryptis nuo patriarkalinės šeimos 
santvarkcs lig individualizmo Duuno 
kūryboje panaši kaip ir Ibseno; tai 
kryptis, kuri pasuko Nanseną nuo 
poliarinių naktų vienumos ligi visos 
žmonijos ir tautų sajungos. 

Sigrid Undset (1882— 1949), pa- 
keitus savo jaunystės miesčioniška | 
liberalizmą ir tikėjimą pažanga į 
katalikiškąją pasaulėžiūrą, savo im- 
ponuojančiu pažinimu ir kerėjimo 
galios turinčiu menu viduramžiuose 
sukūrė savo atskirą pasaulį, kur ji 
savo vaismga fantazija pateikė 
mums žmonių, kurių gyslose daugiau 
kraujo, kurie turtingesni ir gėriu ir 
blogiu tiek) savo aistrose, tiek savo 
vėiksinuose, žmonių, kurie netelpa 
šių dienu l:beralinio pasaulio rėmuo- 
se (Apie Sigrid Undset plačiau bu- 
vo užsiminta “Aidų" 1949 m. 
Nr. 26). 

Tuo pačiu metu į norvegų litera- 
tūrą įžengia ir modernioji darbinin- 
kų klasė su savais rašytojais ir sa- 
va medžiaga. Kristofer  Uppdal 
(1878) šio amžiaus trečiojo dešimt- 
mečio vidury baigė rašyti savo 10 
tomų rcmaną “Šokis po šešėlių kraš- 
tą". Jis pats, ir kaip darbininkas ir 
kaip žurnalistas, paliko tėvų palau- 
kes ir keliavo pramonės įrengimų 
link, aktyviai dalyvaudamas ir pro- 
fesinių sąjungų sąjūdy. Uppdal pats 


sakė, kad tuo veikalu jis nori pasta- 
tyti literatūrinę bažnyčią tautos jau- 
niausiai visuomeninei pajėgai ir jau- 
niausiam kultūriniam sąjūdžiui. Ir 
iš tikrųjų, tai buvo didelis pamink- 
las šiai darbo klasei, kuri savo ran- 
komis padėjo pagrindą naujajai Nor- 
vegijai, kuri sprogdino tunelius kal- 
nuose, kuri žabojo krioklius, kuri 
statė elektros jėgaines, statė fabri- 
kus, kūrė naujus miestus. Keliais 
metais vėliau ir Johan Falkbergst 
(1879) padėjo kertinį akmenį pana- 
šiam pastatui — kasyklų darbinin- 
kams, bet jis savo “Pirmuose gize- 
liuose"' žengia gerokai atgal ir žino, 
kad bažnyčios pastatymas nėra vie- 
no vyro darbas. Jo šešiatomis 
“Christianus Sixtus" šalis Uppdal 
dešimtatomic kaip tik geriausiai lei- 
džia mums išskirti tos naujosios 
klasės kontūrus. Revoliucinio darbo 
jaunimo dvasia stipriai atsispindi 
Rudolf Nilsen (1901— 1929) lyrikoj, 
kuri savo tikėjimu ir svajonėmis 
stato dangų remiančias arkadas, iš- 
kylančias nuo kiemo pašalių, nuo 
dujinių centrinių ir socialinio kieto 
grindinio. Ta dvasia buvo nauja nor- 
vegų literatūroje. 


Pirmasis pasaulinis karas ir revo- 
liucinė nuotaika po 1917 m. pradėjo 
aštria radikaline yla badyti akade- 
minį ir intelektualinį jaunimą. Jau 
trečiajam dešimtmečiui prasidėjus, 
arenon išeina Helge Krog, Sigurd 
Hoel ir Arnulf Oeverland, pasižymi 
dar didesniu kultūriniu radikalizmų, 
bet savo formoje dar aiškiai nepa- 
mesdami praeities. Jie visi trys tu- 
rėjo nemažos įtakos ir kaip kritikai. 
Jų antitezė buvo pamokslininkas Ro- 
land Fangen. 


Helge Krog (1889—) kaip drama- 
turgas sąmoningai tęsia Ibseno ir 
Heibergo tradicijas. Jo pirmoji dra- 
ma “Mes didieji" buvo smarkus už- 
puolimas ant didžiųjų krautuvių, iš- 
naudojančių darbo jėgą. Jo pagrin- 
dinis veikalas "Išvykimas"  vaiz- 
duoja individualizmo krizę, santykį 
tarp individualizmo ir grandinių, ku- 
rias gyvenimo raida nukalė meilės 
gyvenimui sukaustyti. Sigurd Hoel 
(1890 —) debiutavo kaip novelistas. 
Jo pirmasis romanas "Sietynas" yra 
Versalio taikos paradoksalinių re- 
zultatų satyra. Revoliucijos susmu- 
kimas vidurio Europoje yra jo dra- 
mos “Prie mūro" fonas. Tai apsivy- 
limo sukeltas mirties bausmės pa- 
skelbimas revoliuciniam optimizmui, 
kurs buvo užantspaudavęs beveik 
visą pokarinį laikotarpį. Hoel dau- 
giau negu kiti įvedė naujas sroves į 
norvegų literatūrą. Jo žymesnieji ro- 
manai “Kelias į pasaulio pabaigą", 
“Vieną spalio mėnesio dieną“, 'Ke- 
turiolika dienų prieš šalnos naktims 
prasidedant" yra rezultatas laimingo 


bendravimo tarp rašytojo ir psicho- 
logijos. Arnulfui Oeverlandui (1889-) 
pirmasis pasaulinis karas, o ypač jo 
taika, buvo tikras sukrėtimas, atpa- 
laidavęs jo lyrikos visus turtus ir 
jėgą. Jis pasidarė didesnis “revoliu- 
cinis" bei "socialinis" dainius, negu 
kad manoma. Jo kūriniai veikia lyg: 
kažkoks iš pasaulio sąžinės išplau- 
kiąs kosminis spinduliavimas. Jo eilė- 
raštis “Nemiegok!" yra pasauliui 
gresiančios mirties vizija. Nieko 
nuostabaus — Oeverlandui teko ant 
savo kailio pernešti Sachsenhauseno 
stovyklos  baisenybes.  Oeverlandas 
yra tiesos ieškotojas, kaip nacizmą, 
taip lygiai pasmerkęs ir komunizmą 
už jo žiaurumus ir žmonių naikini- 
mą. Prieš trejetą metų jis buvo at- 
vykęs Stockholman ir skaitė specia- 
lią paskaitą apie raudonąjį terorą 
Pabaltijo valstybėse. Anot jo, apie 
Pabaltijo tautas jis kalba dėl to, kad 
apie jas niekas nedrįsta žodžio tarti. 
Skaitant Oeverlando poeziją, atrodo, 
jog savo forma ji yra klasinė, bet 
savo esmėj ji yra moderniška ir pa- 
čią lyriką, net ir socialinę, sulaiko 
nuo melagysčių. Jaunieji lyrikai iš- 
moko iš Oeverlando neapkęsti dide- 
lių žodžių. Olof Bull (1883—1933) 
savo lyrika atsistoja šalia Wergelan- 
do ir Bjoernsono ir yra šių dienų 
Norvegijos vienas iš didžiųjų dainių. 
Jo poezija yra ištryškus iš skausmo 
ir tik mirtyje — intymiame perėji- 
me į gamtą ir visatą — jis mato vie- 
nintelį išganymo kelią. Tą pat galima 


pasakyti ir apie Olav  Aukrust 
(1883— 1929), kurio aukštos įtam- 
pos ideali ir sugestyvi, susimąsty- 


man vedanti tarmiškai rašyta lyrika 
pastato jį šalia Vinjės ir Garborgo 
ir uždeda jam nemirtingą vainiką 
norvegų lyrikoje. 


šio šimtmečio ketvirtajam  de- 
šimtmečiui įpusėjant, staiga vėl su- 
žydo norvegų lyrika. Jos žymiausias 
atstovas yra Claes Gill. 

1930 m. pasaulinė krizė paliko 
norvegų literatūroje gal ir didesnių 
pėdsakų, negu pirmasis pasaulinis 
karas. Pasaulio krizė, nacizmas, ner- 
vų karas, visa tai pažaboja ketvir- 
tojo dešimtmečio kūrybą. Visa eilė 
norvegų rašytojų pavaizdavo nedar- 
bą ir jo padarinius. Santykis tarp 
materialinio bei dvasinio skurdo ir 
nacizmo gana aštriai prasiveržia 
moderniosios amerikiečių literatūros 
paveikto Nils Johan Rud (1908—) 
romanuose. Per tą ištisą eilę ner- 
vingų metų ir psichoanalizės proble- 
ma paliko gercką trigrašį. Aksel 
Sandemose (1899—) savo romanuo- 
se mėgina visa tai nunuoginti saky- 
damas, kad konkuruojančioje visuo-, 
menėje žmonės spaudžia vienas kitą 
kaip įmanydami, žmogus tampa žu- 
diku, nors savyje jis kruvinai ken- 


čia nuo nuolatinės neapykantos 
("Pabėgėlio pėdos kryžiuojasi"'). To 
laikotarpio ir stilius darosi nervin- 
gas, jis ima skubėti ir virsta eks- 
perimentiniu. O kad svetima litera- 
tūra, ypač amerikietiškoji, prie šio 
skubėjimo prisidėjo, aiškiai matyti 
Arthuro Omre (1887—) romanuose. 

Stiprieji ir jautrieji Norvegijos 
Modernieji rašytojai yra žurnalistai, 
iš kurių suminėti reikėtų Johan 
Borgen ir Gunnar Larsen. Prie ma- 
žiau laiko dvasios apkrėstų rašyto- 
jų priklauso du gana svarūs roma- 
nistai — Sigurd Christiansen ir Co- 
ra Sandel. Christianseno personažai 
kruta mažųjų arba vidutinių Norve- 
gijos miestelių aplinkoje. Jo roma- 
nai vadinami psichologiniais, ir ne 
be pagrindo. Gal dar tektų pridurti, 
kad jo pagrindiniai veikėjai yra di- 
deli sąžinės sąskaitininkai. Cora 
Sandel tęsia didžiąją norvegų lite- 
ratūros tradiciją. Jos knygos pri- 
klauso tai imponuojančiai virtinei 
romanų, vaizduojančių norvegų mo- 
terį. Toji virtinė prasideda Camilla 
Collett “Amtmano dukterimi", tęsia- 
ma Jonas Lie “šeima Giljeje" ir 
Amalic Skrems romanų, paskui per 
Sigrid Undset šių dienų moteris atė- 
jo ligi Cora Sandel romanų serijos 
apie Albertę. Sandel romanai pri- 
mena mums, jeigu mes kartais bū- 
tume pamiršę, kad mes dar vis te- 
begyvename vyrų valdomoj sociali- 
nėj santvarkoj, kur moters kelias į 
laisvę ir lygiateisiškumą tebėra ir 
ilgas ir siauras. 

Paskutinio tarpukario atstovas yra 
ir Nordahl Grieg (1902— 1943). Ki- 
limo jisai nuo Bergeno, taigi nuo 
vartų į pasaulio jūrą, užtat ir jo pir- 
masis eilėraščių rinkinys “Eilėraš- 
čiai nuo jūros" ir romanas “Laivas 
plaukia toliau“ atsiduoda jūra. Tau- 
ta, geriau pasakius “tautiškai nusi- 
teikę", glaudė prie savo krūtinės 
“Norvegija širdyse mūsų“ autorių. 
Kaip korespondentas jis atsiduria ir 
Kinijoje, ir Sovietuose, ir Ispanijoje. 
1932— 1935 m. išbuvęs Sovietuose, 
galvatrūkčiais grįžta namo marksiz- 
mu ir dialektika apsikrėtęs, dialek- 
tiškai net ir pats perskeltas į du 
aiškius polius — Norvegiją ir pasau- 
linę revoliuciją. Jis tampa naujuoju 
didžiuoju. Norvegijos dramaturgų. 
Draminės technikos apvaldymas yra 


pati didžioji jo kūrybinė stiprybė 
(“Mūsų garbė ir mūsų galybė“, 
“Pralaimėjimas"). Bet Griego pa- 


grindiniu veikalu laikomas jo roma- 
nas “Pasaulis dar vis tebėra jaunas", 
išėjęs ką tik antrajam karui prasi- 
dėjus. Romanas vaizduoja sovietus ir 
ispanų vidaus karą. Grieg buvo kartu 
ir. internacionalistas ir patriotas, 
svajotojas ir veiksmo žmogus, savo 
asmenimi ir savo ugningais kovos 

eilčraščiais jis skatino norvegų pa- 
sipriešinimą prieš nacius ir kėlė ko- 
votoių už laisvę nuotaiką. Bet “Pa- 
saulis vis dar tebėra jaunas" nuolat 
primins, ko norvegų literatūra ne- 
teko, kai bombonešis, kuriuo Grieg 
kaip karo korespondentas skrido, 
buvo 1943 m. viršum Berlyno pašau- 
tas. Juozas Lingis 


ELISABETH LANGGAESSER 


Elisabeth Langgaesser, žymi savo 
originalumu ir dideliais gabumais da- 
barties vokiečių rašytoja ir poetė, 
mirė praėjusių metų vidury. Buvo 
gimusi 1899 m. ir su Gertrud von Le 
Fort stovėjo vokiečių katalikų rašy- 
tojų priošakyie. Jos kūryba, labai 
skirtinga ir įdomi savo problematika, 
galės iš viso pavaizduoti, koks liki- 
mas tenka krikščioniškai kūrybai 
mūsų laikų nukrikščionintam pasauly. 
Apskritai jos kūryba sietina su ki- 
tais Europos moderniais rašytojais 
— Green, Joyce, ypač su Bernanos. 

1924 m., dar stiprioj ekspresioniz- 
mo įtakoi, ji išleido religinių himnų 
rinkinį “Der Wendekreis des Lam- 
mes" (Avinėlio atogrąža). Paskui ša- 
la pasakojamojo pobūdžio rinkinė- 
liu “Das Triptychon des "Teufels" 
(Velnio triptichas) “Das Labyrinth" 
(Labirintas) ji išleido tris romanus: 
“Der Gang durch das Ried" (Žygis 
per vikšrynę) — geriausiai pavykęs 
ir originaliausias jos epinis kūrinys; 
toliau labai ginčytinos vertės roma- 
na “Das unausloeschliche Siegel' 
(Neišdildomas antspaudas), ir paga- 
liau trumpai prieš mirtį pabaig- 
ta. “Fraenkische  Argonautenfahrt'' 
(Frankų argonautų kelionė). Pusiau 
lyrika, pusiau epas yra vaikystės mi- 
tas “Proserpina"', o svarbiausi ir di- 
džiausios vertės jos lyrikos rinkiniai 
iš vėlesnių metų yra “"Tierkreis- 
gedichte" (Zodiako ženklų poezija) ir 
“Der Laubmann und die Rose" (Dar- 
žininkas ir rožė, 1947). Abu šie pas- 
kutiniai rinkiniai geriausiai išreiškia 
jos pasaulėvaizdį ir gyvenimo jausmą 
labai gerai apvaldytomis eilėmis, 
jie taip pat parodo, kad autorė tema- 
tikos ir formos atžvilgiu nėra toli 
nuo kitų savo laiko lyrikų, kaip Gott- 
fried Benn ir Wilhelm Lehmann. 

Autorė linkusi sutapdinti tokius 
dalykus kaip tikrovė ir sapnas, pa- 
sireiškimas ir sąvoka, asmens kon- 
kretizavimas laike ir archetipas, su- 
trumpindama realų ir istorinį laiką 
ir erdvę į visai skirtingas proporci- 
jas arba sujungdama visa į tą patį 
dabarties momentą; iš to jos kūry- 
ba gauna magišką pobūdį, kuri ji 
pati vadina eschatolcginiu. Tad jos 
kūryboj, pavyzdžiui, labai dažnai 
vartojamas simbolis — rutulys, kuris 
jau iš senovės yra magiškas ženklas 
prarastos vienybės, lyčių tapatybės, 
ramybėj atbaigtos prigimties, amži- 

nai apie save besisukančio kosmo. Jį 
vartoja daugelis poetų, kaip Thecdor 
Daeubler ir Alfred Schuler. Jis kar- 
tais turėdavo reikšti pradinį visų 
daiktų stovį, kuriame priešingybės 
dar neišsivystę arba viena kitą uUž- 
dengia; pavyzdžiui, taip rašoma apie 
Prozerpinos (amžino kitimo ir metų 
laikų deivė) stiklinį rutulį: “Krista- 
linėj oloj, iš kurios niekas negali 
grįžti, nes ji užlaužia greitą Žžvilgs- 
nį žibančioj apvalumoj ir grąžini jį 
atgal, veržėsi mėlynos kaip opalas 
upės ir tekėjo ratu atgal, o tarp jų 
glūdėjo, panašios į dangaus paveiks- 
lus, pora auksinių žuvų, kurios be 
judesio ratu susilenkusios, vis buvo 
upės vidury." Arba kitur vėl: “Nie- 
kas neprilygsta didybei apvalaus vei- 
do savo kiaute; jis žvelgia sau į 
vidu 

Šitas, kaip ir kiekvienas magikos 
simbolis, gali įgyti visai priešingą 
reikšmę. Pavyzdžiui, romane “Neiš- 
dildomas antspaudas" stiklinis sodo 
rutulys reiškia žvilgančiu melo lukš- 
tu apvilktą kalėjimą savyje uždary- 
tai sąmonei, dar kitur jis yra užbur- 
tas urvas, kosminės gamtos apgau- 
lė, hades (mitinė tamsi požemių ka- 
ralystė), į kurį kažin koks pažinimo 
demiurgas ištremia nupuolusią sielą. 


Toki požemių karalystės kampe- 
liai yra ir vaizduojamos jos apysakų 
ir romanų vietos, nors tikrumoj 
veiksmas daugiausia vyksta arti jos 
tėviškės Wormso ar Mainzo. Ji labai 
gerai pažįsta augalų ir gyvulių pa- 
saulį, bet pirmoj vietoj piktžoles ir 
biaurius vabalus, niekinamas vietas; 


ji mėgsta pražūties ir klaikumos 
vaizdus — palšas dangus, pilnas slė- 
giančios drėgmės oras, 0 žmonės 


kažin keno tampomi ir gainiojami at- 
lieka biauriausius darbus su savim 
ir kitais. Nuodėmės vergijoj esan- 
tiems ir atpirkimo laukiantiems kū- 
riniams viešpatauja šėtonas, kuriam 
duodami įvairūs vardai. Bet jis pri- 
mena Kristų, lygiai kaip požemio 
deivės — Mariją ir daroma aliuzija į 
žemės rojų, kurio simbolis yra “rosa 
mistica", simbolis būties, išvaduotos 
nuo mirties įstatymo. Bet toji pati 
rosa Mistica talpina savyje ir prie- 
šingyves, ji kartu yra tas užburtas 
rutulys, kuriame telpa ir mirties dei- 
vės ypatybės, bet tos priešingybės čia 
uždarai sujungtos. Taip, nors Paną 
(demoną) ištinka mirtis ir sudūžta 
daržininko rutulys, užpūstas dvasios 
vėjo, bet slėgią gamtos burtai sura- 
kina visa iš naujo arba visa surakina 
dar pavojingesni, nes nematomi, dva- 
sios burtai, ir taip užburtas nenu- 
trūkstamas ratas tęsiasi, kur gausy- 
bė pereina į tuštumą, o būtis į nieką. 

Pats dieviškumas šios autorės kū- 
ryboj kažin kaip būtinai sugretina- 
mas su demoniškumu į vieną dualiz- 


mo porą. Savo gyvenimu ji, žinoma, 
išlaikė tikėjimo grynumą, bet raštuo- 
se kažin ar jai pavyko išsilaužti iš 
to užkerėto gamtos ir dvasios, lyties 
ir proto dualizmo. Taip čia ir temdo 
visa mitologinės ir tipologinės asocia- 
cijos, per kurias beveik nematyti gy- 
vo, realaus žmogaus. Nuo šios ydos 
laisviausias jos romanas “Der Gang 
durch das Ried. O sąryšy su “Das 
unausloeschliche Siegel' iš viso kyla 
klausimas, ar krikščioniška teologinė 
epika suderinama su alegorinio ro- 
mano technika. Atrodo, ji pasidavė 
įtakai laiko nekantrumo pilnai, ka- 
žin kokio rojaus ieškančiai ir gamtą 
niekinančiai nuotaikai, todėl jos vei- 
kėjuose visur žymu nutolimas nuo 
gamtos ir realaus žmonių gyvenimo. 
(Pagal Friedrich Kemp, Hochland, 
Oktober 1950) Bi.S: 


šVEDŲ RAšYTOJAS PAER LA- 
GERKVIST KANDIDATAS šIŲ 
METŲ NOBELIO PREMIJAI 


Jau kelinti metai švedų spauda iš- 
kelia, kad Paer Lagerkvist jau pil- 
nai pribrendęs Nobelio premijai. Pa- 
našūs balsai girdėjosi ir iš kitų 
Skandinavijos kraštų. Daugumos bu- 
vo tikėtasi, kad praeitais metais 
Paer Lagerkvist tikrai gaus Nobelio 
aukso dalį. 


šiemet net du Nobelio laureatai 
pristatė Paer Lagerkvistą Švedų 
Akademijai, kuri tas premijas skirs- 
to. Tie abu laureatai yra prancūzai 
Roger Martin du Gard ir velionis 
Andre Gide. Jais pasekė ir Balden- 
sperger, lyginamosios literatūros 
istorijos profesorius Sorbonos univer- 
sitete. Visi pasiūlytojai galvoje turi 
ypač paskiausiąjį Paer Lagerkvist 
romaną “'Barabas", kurs pasirodė 
tik pernai, bet jau spėjo būti išvers- 
tas į Vakarų Europos kalbas. 

Ta pačia proga reikėtų pridurti, 
kad Paer Lagerkvist už “Barabą" 
buvo įteiktas švedų Knygynų Sąjun- 
gos rašytojams skirtas medalis. šis 
medalis yra visai naujas ir įteikia- 
mas šiemet pirmą kartą. Balsuojant 
Paer Lagerkvist “Barabas" gavo 
420, visų balsų, po jo sekė Per Erik 
Rundguisto "Vadink mane Ismael'" 
ir Sivar Arnero (talentingo ir daug 
žadančio jauno rašytojo) “Gražus 
oras". Ja lės: 


e Australijoje baigiama tvarkyti 
centrinė biblioteka. Taip pat kuriama 
biblioteka ir Adellaidėje. 


e Kanadoje, Guebecko provincijos 
vyriausybė leido steigti Montrealyje 
triklasę mokyklą lietuvių vaikams. 
Pamokos bus dėstomos lietuvių, ang- 
lų ir prancūzų kalbomis. Gaunamos 
specialios patalpos ir apmokami mo- 
kytojai. 


Karlis Straubergs, LETTISK FOL- 
KTRO OM DE DOEDA, Stockholm, 


1949, Nordiska Museets 
gar 32. 


Latvis profesorius K. Straubergs 
yra vienas iš tų mokslininkų, kuriuos 
raudonasis maras atvijo į Stockhol- 
mą ir kuriam čia buvo sudarytos pa- 
kenčiamos sąlygos ir toliau moksli- 
niam darbui atsidėti. ši jo studija yra 
pirmas didesnis jo darbo vaisius. Stu- 
dijai įžangą parašė pats Nordiska 
Museet direktorius prof. Andrens 
Lindblom, kurio dėka autoriui buvo 
prieinami muziejaus archyviniai rin- 
kiniai su labai vertingu prieš kelio- 
lika metų mirusio švedų mokslinin- 
ko E. Hammarstedt specialiu archy- 
vu apie liaudies tikėjimus. Be to, ir 
pats veikalas įtrauktas į muziejaus 
leidžiamų raštų skaičių. 

Autorius savo veikalą paskirsto į 
tris didesnius skyrius: Senosios laido- 
jimo apeigos; Laidojimas; Mirusieji 
pas gyvuosius. Pirmajame skyriuje 
nagrinėjama gyvasis numirėlis, mi- 
rusiojo namai, kapai, Žemės motina 
(Žemynčlė) ir Mirusiųjų motina (Vė- 
liona?), vestuvės (t. y. nevedusiųjų 
mirusiųjų apvesdinimas), arklys, 1a- 
vonų deginimas, guolio šiaudai ir 
drabužiai. Antrasis skyrius apima 
momentą mirusiajam ką tik mirus, 
drabužį bei dovanas, taurę už miru- 
sįji, raudas, išlydėjimą iš namų, prie 
duobės, po laidotuvių. Trečiajame 
skyriuje aprašcma mirusiems pami- 
nėti dienos, latvių-lietuvių (letto-li- 
tauiska) miške švenčiamos šventės, 
mirusių šventės pavasarį (čia palie- 
čiamas gaidžių aukojimas mirusiems 
pavasarį), šermenys ir Kalėdos są- 
ryšy su mirusiais. 

Didelė ir plati bibliografija. Kny- 
gos gale gana platoka veikalo san- 
trauka vokiškai: Die lebende Tote in 
der lettischen Velktradition. 

Kaip matyti iš šio suglausto turi- 
nio, K. Straubergo veikalas yra lyg 
ir papildymas 1946 m. išėjusiai M. 
Alseikaitės - Gimbutienės mokslinei 
studijai “Die Bestattung in Litauen", 
tik likimo buvo Straubergui kiek ge- 
riau skirta, kad jis galėjo Alseikai- 
tės-Gimbutienės darbu pasinaudoti, o 
juo autorius pasinaudojo, nes savo 
veikale jis labai dažnai ją cituoja. 
Bet tarp tų dviejų autorių yra ir 
skirtumo.  Alseikaitei - Gimbutienei 


Handlin- 


pirmoje eilėje rūpėjo lietuviškoji ar- 
cheologinė medžiaga ir tik antroje 
dalyje savo tezėms labiau paryškinti 
ir joms labiau argumentuoti autorė 
talkon pasikvietė tiek senuosius isto- 
rinius šaltinius, tiek tautosaką. šis 
autorės žygis yra drąsus ir sveikin- 
tinas: čia tame pačiame asmenyje ir 
archeologas ir tautosakininkas sura- 
do bendrą kelią ir reikalingumą. ben- 
dradarbiauti, nes ligi šiol archeologas 
ir etnologas gyveno savo atskirame 
pasaulyje. Archeologas ir etnologas 
pagaliau nė nesistengė iššokti iš savo 
vežimo ienų ir pasidairyti po vienas 
antro kiemą, 0 papročiai, tradicinės 
apeigos yra gana pastovūs reiškiniai 
ir nelabai noriai duodasi iš esmės 
pakeičiami — papročiui išnykus ir 
nebeatitinkant bet kokiai realybei, 
jis vistik gyvena ir toliau kaip tuš- 
čias formalumas be jokio prasmingo 
pagrindo. 

Kaip Alseikaitei-Gimbutienei išei- 
namuoju punktu yra archeologinė me- 
džiaga, taip Straubergui, kaipo klasi- 
nių kalbų ir senųjų šaltinių žinovui, 
pirmoje vietoje eina istoriografiniai 
šaltiniai ir, bene svarbiausia, latvių 
liaudies dainos, kurių jis beveik kiek- 
viename skyriuje griebiasi tiems isto- 
rinių šaltinių ir net archeologiniams 
daviniams paryškinti bei papildyti, 
mat, pagal latvių mokslininkus, lat- 
vių liaudies dainų žydėjimo laikotar- 
pis buvo tarp 1200—1500 m. (taip 
pagal šmits švabe nukelia jas į dar 
ankstyvesnius laikus). 

Kaip ten bebūtų su tais istoriogra- 
finiais šaltiniais bei liaudies daino- 
mis, kurių kaip mokslinių šaltinių 
negalima paneigti, bet, einant prie 
teigimų, tiek pirmuosius, tiek antrą- 
sias reikia gerokai per šaltinių kriti- 
kos šerengą pervaryti, o tokios šal- 
tinių kritikos čia vietomis tikrai pa- 
sigendama. Straubergo pasirinktuo- 
sius šaltinius gerokai būtų paryškinę 
ir dar ligi šiol tebegyvos bažnytinės 
laidojimo apeigos, kuriose yra daug 
senojo tikėjimo reminiscencijų. Jomis, 
kaip dar gyvomis ir prasmingomis, 
reikėtų nė kiek nemažiau pasitikėti, 
kaip istoricgrafiniais šaltiniais bei 
liaudies dainomis. Žinoma, protestan- 
tizmas išgujo visus senuosius papro- 
čius iš bažnytinių apeigų, dėl kurių 
pagonybė ir krikščionybė buvo sura- 
dusios puikų kompromisą, krikščio- 


nybės prasmei nė kiek nuo to nenu- 
kenčiant, bet objektyviam mokslinin- 
Lui tai nėra joks atsiprašymas. 

šioji rimta Straubergo studija yra 
palyginamoji, 0 tarp palyginamosios 
medžiagos lietuviškoji užima pirmą- 
ją vietą. Autorius savo veikalo įžan- 
goje tai ir pats pabrėžia: “Kas liečia 
Latviją, tai prūsų ir lietuvių medžia- 
ga yra reikšminga, nes tos trys tau- 
tos yra artimos giminaitės ir pri- 
klauso tai pačiai baltų tautų grupei" 
(12 p.). Čia, įžangoje, autorius už- 
mina ant “baltų" sąvokos, bet pas- 
kui toji sąvoka išnyksta, ir lieka pir- 
moj eilėj latviai, paskiau prūsai ir 
lietuviai. Bet ar toji svarbumo eilės 
tvarka teisinga? Istoriografiniai šal- 
tiniai daugiausia aprašo prūsus. Pa- 
naudojant archeologinius šaltinius, 
pirmoje eilėje pasitarnauja latviškie- 
ji, o kur jų pritrūksta ir jų prirei- 
kia, autorius pasikviečia juos iš Al- 
seikaitės - Gimbutienės veikalo, taip 
kad vietomis latviškuoju šaltiniu te- 
lieka tik liaudies dainos. Tas toks 
objektyvus giminingų tautų medžia- 
g0s panaudojimas žymiai sustiprina 
veikalą, bet lietuviui, taip artimam 
tų prūsų giminaičiui ir tuo labiau, 
kad daugelio autorių aprašomieji 
Prūsijos gyventojai yra buvę ne pa- 
tys senprūsiai, o lietuviai, norėtųsi, 
kad šis Straubergo taip rimtas ir 
taip reikšmingas darbas savo antraš- 
te pasauliui bylotų ne vien tik apie 
latvius, bet išviso apie baltus tos są- 
vokos apimtyje, kurią autorius savo 
įžangoje yra nusakęs. Bet čia jau 
tautinio skonio dalykas, o tokiems 
dalykams mes dabar labai jautrūs 
esame ir progai pasitaikius norime 
nors sprindžiu vienas už kitą aukš- 
čiau iššokti. Vienas dalykas tačiau 
lietuviui suskaudina širdį: tai lietu- 
viškųjų vardų nebojimas. Knygoje, ir 
tai ne citatose, užtinkame tokius lie- 
tuviškus vardus: Algardus (—Algir- 
das), Keistut, Daukszas, Pillenen 
(—Pilėnai), Marger (— Margis), jat- 
veser (—juotvingiai) ir pan. Auto- 
rius, žinoma, nekaltas, kad anų lai- 
kų mokyti žmonės, nemokėdami vie- 
tinės kalbos ir neturėdami geros klau- 
sos, lietuviškus bei prūsiškus vardus 
iškraipė, bet latviui reikėjo nors ne- 
citatiniame tekste perduoti vardus 
taip, kaip lietuviai juos vartoja, tuo 
labiau, kad rašydamas latviškus var- 
dus jis yra labai konsekventiškas ir 
juos perduoda net su visais moder- 
niosios latvių ortografijos išraity- 
mais, gi iškraipytus lietuviškus var- 
dus atitiesti autoriui Švedijoje jokių 
sunkumų nebūtų buvę. 

Juozas Lingis 


Dr. Steponas Kolupaila: NEMU- 
NAS. Lietuvių Katalikų Spaudos 
Draugijos leidinys, Chicago, 1950. 
Zoro, 

Nemunas yra mūsų svajonių upė. 
Didelis ir galingas, jis teka per Lie- 
tuvos žemę, per jos laukus ir girias, 
žadindamas lietuvio ilgesį — žvelgti 
į plačią jo srovę, atsisėsti po pušimi 
ant jo krantų ir paskęsti savo min- 


tyse, leisti joms bėgti, kaip tie di- 
deli vandenys liūliuoja per mūsų 
šalį. 


Niekas taip nepažįsta mūsų upių 
tevo, kaip Dr. St. Kolupaila. Jis per 
daugel metų domėjos Nemunu, jį ty- 
rinėjo bemaž nuo pačių versmių ligi 
žiočių, kur išsišakojęs ir erdvus, ji- 
sai įteka į marias. Tyrinėjo dviem 
atžvilgiais — kaip mokslininkas ir 
kaip gamtos žmogus, jos mylėtojas, 
susižavėjęs upės krantais, jos vin- 
giais, šlaitais, giriomis, panemunių 
piliakalniais ir visa šios srovės pra- 
eitimi. Skaitydami knygą, iš tikrų- 
jų mes ne tik keliaujame Nemunų, 
bet atvejų atvejais žvelgiame toli 
praeitin, regime daugel išnykusių 
atsitikimų: ar koki žmonės jo kran- 
tuose kadaise gyveno, ar koki lai- 
vai plaukė, ar kaip klestėjo nūn su- 
menkę miestai (Merkinė, Gardinas), 
ar kaip prieš srovę vyrai vilkdavo 
laivus. Galop su autoriumi čia atlie- 
ki ir tikrą kelionę — nuo tenai, kur 
Nemunas tėra nedidelis upokšnis 
gudų žemėje, ligi tų vietų, kur jis iš- 
silieja į marias. Toje kelionėje, šil- 
tai ir paprastai atpasakotoje, mato- 
me kaimelius, tiltus, pakraščių žmo- 
nes, įmones, girias, velnio slenksčius, 
intakus, miestų bokštus, gražiąsias 
Lietuvos vietas ir autoriaus nuoty- 
kius. Ir dar daugel kitų dalykų. 


Visa tai pats prof. St. Kolupaila 
gražiai sutraukia šiais žodžiais: 
"Štai ir pabaigėm savo kelionę Ne- 
munu nuo liūdnos Gudijos ligi skaid- 
Tių Kuršių Marių. Keliaudami ma- 
tem, lyg kaleidoskope, dailius didžio- 
sios Mūsų upės krantus, kalnus ir 
rėevas, tiltus ir laivus, miestus ir kai- 
mus, žmones ir jų rūpesčius. Prisi- 
minėm praeitį, surištus su Nemunu 
istorinius įvykius ir žymius žmones" 
(p. 232). 


Jeigu šioji knyga būtų naujai lei- 
džiama, gal derėtų išmesti kai ku- 
riuos pasikartojančius epizodus (pav., 
dažną  fotografavimų priminimą). 
Reikėtų žvalesne akimi žvelgti į ra- 
šybą (netaisyklingai rašoma — se- 
najam, 88 p.; kylo, 89 p.; neatski- 
rėm, 89 p.; pasijūto, 90 p.; prasiplė- 
čia, 90 p.; abūdu, 93 p.; plūkdymą, 
94 p.; ir t. t.). Kai kurie šuoliai nuo 
Nemuno į kultūrinius plotus nevisai 
stiprūs. Apie Pažaislio vienuolyną 
sakoma: “Atrodo, lyg visa tai kartu 
atgabenta iš Florencijos" (175 p.) 
Renesanso Florencija kaip tik ma- 
žiausia galėtų sietis su barokiniu Pa- 
žaisliu. 

šią knygą užvožiame su šiltu jaus- 

mu ir su kažkokiu artimumu, lyg 

iš tikrųjų būtume keliavę ne šio vei- 

kalo lapuose, o plačia Nemuno sro- 

ve, ta mūsų svajonių ir lūkesčių upe. 
Aug. R. 


J. Daumantas: PARTIZANAI Už 
GELEžINĖS  UŽDANGOS. Išleido 
Lietuvių Katalikų Spaudos Draugija. 
Chicago, 1950. 398 p. 

Sunku ramia širdimi rašyti apie 
šią partizanų knygą: joje teka mū- 
sų tautos kraujas, iškyla gyvybinė 
mūsų žemės kova šiais skaudžiais ir 
neteisingais laikais, atsiskleidžia 
veidai ir žygiai tų vyrų ir moterų, 
kurie aukojasi šviesesniajai tėvynės 
ateities dienai, ir galop čia spren- 
džiasi visų Mūsų likimas. šiuose 
lakštuose praskamba darbai ir žy- 
giai, kurie puošia mūsų žemę, iške- 
lia jos vardą į skaisčiausiąją šviesą 
ir su tylia šlove jeina į istorijos 
lakštus. šioji kovų valanda, šie 
žiaurūs ir kruvini metai savo didybe 
ir savo auka lygsta ir pranoksta 
garsius mūsų praeities paveikslus. 
Tragedija, kurią išgyvena mūsų mo- 
tina Lietuva, yra neapsakoma ir ne- 
palyginama, nes šioji yra gyvybės ir 
mirties grumtis. Priešas atėjo pa- 
vergti mūsų tautos, ją sumindžioti, 
paniekinti, išblaškyti ir galop visai 
sunaikinti. 


Prieš tą siaubingą negandą, prieš 
tą piktą, šlykščią, klastingą, be gar- 
bės, kruviną jėgą, gąsdinančią di- 
džiąsias šalis, išdrįso stoti ir kautis 


jie — ramūs ir šviesūs mūsų žemės 
sūnūs ir dukros. šiame veikale re- 
gime juos veidas į veidą — ir jų ko- 


va, ir jų gėlą, ir jų mirtį, ir jų iš- 
niekinimą, ir tikėjimą, kad nu- 
švis teisybės ir laisvės aušra viršum 
Vilniaus bokštų ir viršum visos mūsų 
tėvų Žemės. 


Mus apima nuostabos, pagarbos ir 
meilės jausmas šiems mūsų dienų 
didvyriams, kurie tokiu paprastu 
nuoširdumu ir tokiu geležiniu ryž- 
tumu stojo savo šalies ginti. Yra tai 
tie patys vyrai ir moterys, kuriuos 
kadaise  pažinojome kasdieniniame 
gyvenime ir kurie neskambėjo ko- 
kiais garsiais šūkiais. Kuklūs, pa- 
prasti, pilki ir sykiu aiškiaregiškai 
matydami savo atsakomybės ir ko- 
vos svorį, jie stojo į tėvynės gynėjų 
gretas ir savo atsidavimu, ištverme, 
grumtimi ir pačia mirtimi išaugo į 
ąžuolus-galiūnus. Jie, šie pilkieji gi- 
Tių kovūnai, yra mūsų garbė, pasi- 
didžiavimas ir šviesioji žvaigždė šiais 
visuotinio aptemimo metais, 

Knygoje autorius partizanų būtį 
pasakoja paprastai, aiškiai ir daž- 
niausiai su humoro priemaiša. Jo žo- 
dis teka gyvai ir natūraliai, ir tas 
natūralus pasakojimas kaip tik su- 


teikia svorio pačiam veikalui ir pra- 
byla į mūsų širdis stipriau, negu 
kad tai padarytų koks patosas, ku- 
rin kaip tik lengva įpulti panašios 
rūšies raštuose. Pirmiausia čia yra 
paties autoriaus atsiminimai: Jam 
teko dalyvauti visuose partizanų 
sluogsniuose, ir dėl to knygos apim- 
tis yra plati ir įvairi: matome pir- 
muosius žingsnius tarp partizanų, 
jų organizaciją, kasdieninį jų gyve- 
nimą ir pasiruošimus, susidūrimus, 
kovas, laimėjimus ir mirtį. Vieni epi- 
zodai yra papasakoti lengvai, kiti 
mus prislėgia savo tragizmu ir kan- 
čios didybe. Iš šių tragiškųjų atsiti- 
kimų, kaip jie atsispindi šios knygos 
lapuose, vėliau rašytojai semsis me- 
džiagos ir įkvėpimo naujiems veika- 
lams, nes čia dar sykį pasikartoja ir 
Pilėnai, ir Živilės, ir patys atšiau- 
riejį mūsų istorijoj susigrūmimai. 
Visiems tiems atsitikimams pavaiz- 
duoti autorius daugiur išlaiko nuo- 
saikų epinį toną, ir visai geras to- 
kio epinio pasakojimo pavyzdys yra 
paskutinieji lapai, kuriuose patiria- 
me apie partizanų būrelio (tarp jų 
buvo ir autorius) kelionę per Suval- 
kiją ir Rytprūsius į Lenkiją, iš kur“ 
jau atsivėrė vartai į laisvąjį pasau- 
lį. Štai mažas gabalėlis iš to pasku- 
tinio žygio: 


“Mūsų nelaimei, Kariūnui, beper- 
bėgant, priešo sprogstama kulka pa- 
taikė į dešinę koją. Pasigirdo jo pa- 
ties balsas: “Kariūnas sužeistas.“ 
Du iš mūsų pribėgo prie jo apžiū- 
rėti. Žaizda buvo labai sunki. Kulka 
buvo išplėšus raumenis ir sutraiš- 
kius kaulą. Pradėjo temti. Rusų 
ugnis aptilc. Kariūnas smarkiai de- 
javo. Baltas sniegas pasruvo nuo 
kraujo. Perrišti žaizdos čia buvo ne- 
įmanoma, nes mūsų kalvą jau supo 
priešas. Reikėjo skubiai trauktis. Gi 
Kariūnui nuo didelio kraujo nutekė- 
jimo išseko jėgos ir viltis išlikti £y- 
vam. Tai matydamas, jis ir pats su- 
tiko atsiskirti. Su giliu skausmu 
širdyje turėjome jį atsisveikinti am- 
žinai. Jis palinkėjo mums laimės ir 
paprašė neužmiršti jo motinos. Visi 
skendėjome begalinėj klaikumoj, ne- 
pajėgdami sulaikyti ašarų. Pradėjus 
vis arčiau griausti rusų kulkosvai- 
džiams, palikome savo draugą, be- 
keliant aukštyn 


susisprogdinti pa- 
ruoštą granatą“ (380 p.). 
Tokiais  kukliais, bet sykiu ir“ 


įspūdingais žodžiais apsakoma par- 
tizano mirtis. 


Šią knygą turėtų perskaityti kiek-- 
vienas laisvėje esantis lietuvis, ir tai 
daryti ne dėl kokio smalsumo, bet 
savo dvasioje regėdamas, kad šiuo- 
se lakštuose atsiskleidžia mūsų gy- 
vybinės kovos istorija ir kad juose: 


prieš mus iškyla tieji žmonės, kurie 
šiandien yra mūsų tautų garbė, budė- 
tojai ir viltis. 

Aug. Raginis 

Kun. Kazys Mažutis DIDžIOSIOS 
GRUMTYNĖS. Diepholz, 1950 m., 
68 psl. Išleido “Naujojo Žmogaus" 
Bičiuliai. 

Gyvenimas niekada nebuvo ramus, 
nes toks jau yra žmogus: gyvenimą 
stato arba jį griauna. Dabarties die- 
nos ypatingai įsisiūbavo. Tokios jos 
yra religiniame, politiniame, ypa- 
čiai socialiniame gyvenime. Kun. K. 
Mažutis, jau eilė metu sekąs socia- 
lines problemas, pirmiausia ir at- 
kreipia mūsų dėmesį į “didžiąsias 
grumtynes" socialinėje gyvenimo 
srityje. Čia grumiasi suburžuazėjęs 
žmogus, kapitalistas, liberalas, pro- 
letaras, krikščionis, komunistas ir 
socialistas. Tie grumtynių dalyviai— 
socialiniai tipai, panašiai kaip de- 
mokratijos, laisvės supratimas, yra 
šiandieną gerokai iškreipti, saąmonin- 
gai suvelti. Todėl autoriui tikrai ne- 
buvo lengva minėtus tipus trumpai 
ir tiksliai charakterizuoti, nurodant 
jų tikrąjį veidą, 


socialinę reikšmę. Autoriui tas pa- 
vyko gerai. 

Kun. K. Mažučio “Didžiosios 
Grumtynės" nėra mokslinė studija, 


bet trumpos, populiarios socialinių 
tipų ir jų grumtynių charakteristi- 
kos, “kuriose daugiau dėmesio krei- 
piama į pačius svarbiausius ir esmi- 
nius bruožus, nesileidžiant į gilesnius 
filosofinius išvedžiojimus ir į smulk- 
menų atvaizdavimą“. Nors autorius 
nesileidžia į gilesnį filoscfavimą, bet 
to filosofavimo, kaip apžvalginei so- 
cialinių tipų charakteristikai, pilnai 
pakanka. Juo labiau, kad čia pat iš- 
našose pateikiama rinktinė sociali- 
nių problemų literatūra. Kaip žino- 
me, ta literatūra yra bekraštė ir 
įvairi. Čia irgi autorius parodė ne- 
maža kruopštumo ir socialinės in- 
tuicijos. 

Autorius,  peržvelgęs socialinius 
tipus, ju teigiamas ir neigiamas sa- 
vybes, daro pagrindinę išvadą: krikš- 
čionybė, jos įsikūnijimas praktiška- 
me žmogaus ir žmonių gyvenime 
tinkamai išspręs socialines proble- 
mas. “Tada didelės grumtynės gali 
išsivystyti į didįjį bendradarbiavi- 
mą... Geros valios ir žmoniškumo 
pergalė yra galima" (61 psl.). 


“Didžiosios Grumtynės" parašytos 
lengvu stiliumi; mintys — dinamiš- 
kos, drąsios; išvados — konkrečios, 


gyvenimiškos. 
Tomas žiūraitis, O. P. 


ATEITIS, Nr: 2, 3. 1951. 

Su antruoju "Ateities" numeriu 
buvo atžymėta sukaktis: suėjo 40 
metų, kai šis laikraštis pasirodė. 


panašumus ir jų 


dakcinė Kolegija. 


Tokia sukaktis sukelia eilę atsi- 
Minimų: apie tuos žmones, kurie 
"Ateitį" pradėjo, apie jos redakto- 
rius, bendradarbius, apie ateitininkų 
organizaciją apskritai ir apie Žy- 
mMiuosius jos vadus. 


To uždavinio — parodyti laikraš- 
čio ir organizacijos praeitį — imasi 
antrasis šių metų numeris, žymiai 
padidintas (25—96 p.) rūpestingai 
iliustruotas ir pririnkęs nemaža me- 
džiagos. Čia randame reikšmingų 
sveikinimų, kaip kardinolo Pizzardo, 
mūsų vyskupų ir kitų atsakingų as- 
menų. Ir straipsnių gausu: rašo vysk. 
V. Brizgys, prel. M. Krupavičius, Dr. 
Z. Ivinskis, Dr. A. Maceina, L. Ši- 
mutis, prof. S. Kolupaila, Ad. Da- 
mušis, J. Žilevičius, Ed. Turauskas, 
St. Barzdukas, A. Grinienė, L. Dam- 
briūnas, Stasys Yla, A. Bendorius, 
kun. Dr. J. Gutauskas, Dr. J. Meš- 
kauskas, A. Sušinskas ir k. Duotas 
geras pluoštas grožinės literatūros 
su Al. Baronu, P. Jurkum, Gražina 
Tulauskaite, K. Grigaityte, L. Žit- 
kevičium, D. Mickaite-Mitkiene, Vl. 
Būtėnų, A. šatu ir kitais. Matome 
reiškiantis naujų pajėgų, ir tai yra 
geras ženklas. Manytume, kad reikė- 
tų ypatingą dėmesį kreipti į jaunų- 
jų skyrių ir jų įtraukimą į mūsų 
kultūrinį bei meninį žygį. 

Šį sukaktuvių numerį redagavo 
Kazys Ambrozaitis ir Antanas Po- 
cius, kuris nuo trečiojo numerio re- 
daktorium pasiliko vienas. 


Trečiąjį numerį (97—120 p.) at- 
skirai pažymim dėl to, kad jis atro- 
do itin pavykęs: straipsniai aktualūs 
ir įvairūs, taip kad su įdomumu se- 
ki laikraštį nuo pradžios ligi galo. A. 
Sušinskas kalba religine tema, P. 
Jurkus daro įdomią ekskursiją į 
Kauną, T. Dr. Kl. Žalalis rašo apie 
socialinių enciklikų sukaktį, A. ša- 
poka paliečia Mindaugą, T. Žiūrai- 
tis, O. P. meta žvilgsnį į krikščio- 
niškosios kultūros kelius, J. Balys 
ducda medžiagos iš tautosakos, V. 
Jonikas prabyla apie Lietuvos pra- 
eitį, A. Sužiedėlis gyvai nagrinėja, 
kodėl jaunimas mažai teskaito poe- 
Zziją. Yra kalbos skyriai (rašo L. 
Dambriūnas), recenzijos (Pr. Nau- 
jokaitis), apžvalgos. Nepamirštamas 
ir sportas. 

Tokią “ Ateitį" matome naujo re- 
daktoriaus rankose. Panašiu nume- 
riu tikrai galima džiaugtis. 

A. R. 


“TECHNIKOS ŽODIS" NR. 1 

Tai pirmas Amerikoje lietuvių kal- 
La iš technikos srities mėnesinis laik- 
raštis. 

Turinys: Darbą pradedant — Re- 
Linkėjimai "Tech- 


nikos Žodžiui — Petras Daudžvardis, 
Lietuvos konsulas Chicagoje. Kole- 
805 inžinieriai ir architektai — prof. 
inž. S. Dirmantas. Technikos pažan- 
ga — Povilas Jurėnas. Lietuviškos 
architektūros reikalu — J. Mulokas. 
Kada turėsime spalvotą televiziją — 
A. Semėnas. Dirbkime Lietuvos at- 
statymui — K. Kaunas. Technikos 
naujienos ir skyrius iš mūsų veik- 
los. 

Redakcinė Kolegija savame žody 
sako: “Rašys įvairiais technikos ir 
artimais jos sričiai klausimais, se- 
kant gyvenimo pažangą". 

Leidžia: Chicagos Lietuvių Inži- 
nierių ir Architektų Sąjunga. Reda- 
guoja Red. Kolegija: K. Bertulis, K. 
Burba, S. Dirmantas, K. Kaunas, P. 
Kiaulėnas, P. Jurėnas, J. Jurkūnas, 
G. J. Lazauskas, J. Mulokas, A. Se- 
mėnas, S. švedas ir V. Tamošiūnas. 

Techniškai tvarkė: P. Jurėnas ir 
G. J. Lazauskas. Prenumerata: JAV 
ir kitur metams — $2.00, pusmečiui 
— $1.00. 

Administracijos adresas: "Techni- 
kos Žodis, c./o. K. Bertulis, 1616 S. 
Christiana Ave., Chicago, Ill. Telef. 
RO. 2-8120. 

LIETUVOS BAžNYTINĖS PROVINCIJOS 25 M. JUBILIEJUS 4 


1951 metai lietuvių tautai yra dvi- 
gubo jubiliejaus metai; šiemet su- 
kanka 700 metų nuo pirmojo Lietu- 
vos karaliaus Mindaugo krikšto ir 
25 metai nuo Lietuvos bažnytinės 
provincijos įkūrimo. Abu įvykiai la- 
bai reikšmingai ir glaudžiai tarp sa- 
vęs susiję, nes Mindaugo pastangos 
įkurti Lietuvos bažnytinę provinci- 
ją, nors ir priešų sunaikintos, vėly- 
vesniems mūsų valdovams ir gany- 
tojams įkvėpė mintį įgyvendinti tai, 
ko troško pirmasis Lietuvos kara- 
lius. 

Ir Vytautas Didysis, šios minties 
vedamas, rūpinosi įkurti Lietuvos 
bažnytinę provinciją. Pagal jo planą, 
Vilniuje turėjo būti Lietuvos metro- 
polito katedra, o metropoliją turėjo 
sudaryti nevien Vilniaus ir Žemaičių, 
bet ir Padolijos, Kamienco, Kijevo 
ir Vladimiro vyskupijos, kurios anuo 
metu buvo Didžiosios Lietuvos ku- 
nigaikštijos ribose. Tačiau Vytautas 
nespėjo šio sumanymo įvykdyti, o 
kiti valdovai tuo nesirūpino. 

Lietuvos bažnytinės provincijos 
reikalas vėl rimtai iškilo 1918 m. 
Lietuvai atgavus laisvę, kai atsira- 
do didelių sunkumų vyskupijų val- 
dyme. šie sunkumai susidarė dėl to, 
kad lenkai užgrobė didelę Lietuvos 
dalį su Vilniumi ir Seinais, kur bu- 
vo mūsų vyskupų katedros. 

Lenkų elgesys su vyskupais buvo 
tikrai nekatalikiškas. Užgrobę Sei- 
nus, jie tuoj ištrėmė vyskupą A. Ka- 
rosą su visa kūrija ir seminarija. 
Tada tremtinis vyskupas apsigyve- 
no Marijampolėje ir iš čia valdė sa- 
vo diecezijos dalį, likusią Nepriklau- 
somoje Lietuvoje. Kiek ilgiau Vil- 
niuje išsilaikė vyskupas J. Matule- 
vičius, bet ir jis, tenai gyvendamas, 
negalėjo tiesiogiai valdyti vyskupi- 
jos dalies, esančios laisvoje Lietu- 
voje. Dėl to, gavęs popiežiaus suti- 
kimą, jai valdyti jis paskyrė admi- 
nistratorių kun. J. Kuktą. Pagaliau 
lenkų vis labiau persekiojamas, ir 
toks šventas vyras, koks buvo vys- 
kupas J. Matulevičius, buvo privers- 
tas atsisakyti vyskupijos ir 1925 m. 
palikti Vilnių. 

Tik viena Žemaičių vyskupija dėl 
naujos santvarkos mažai nukentėjo. 
Ji buvo visų didžiausia. Ją valdė 

vyskupas P. Karevičius, padedamas 
vyskupo J. Skvirecko. Tačiau ir ji 
šiek tiek sumažėjo, kai Kuršas ati- 
teko Latvijai ir, paties vyskupo P. 
Karevičiaus pasiūlymų, buvo pri- 
jungtas prie Rygos vyskupijos. 


Be šių vietinio pobūdžio nepato- 
gumų, buvo dar ir kitų, ypač aukš- 
tosios hierarchijos sutvarkyme. Nuo 
senų laikų Žemaičių ir Vilniaus Vys- 
kupijos priklausė Mohiliavo bažnyti- 
nei provincijai, Seinų vyskupija -— 
Varšuvos, o Klaipėdos kraštas -- 
I'rūsijos provincijai. Taigi buyo su- 
sidariusi tokia padėtis, kad Lietu- 
vos katalikai priklausė trijų sveti- 
mų šalių metropolitams. 

Sunkiems Lietuvos bažnyčios rei- 
kalams sutvarkyti popiežius Pijus 
XT sumanė paskirti vizitatorių. Be- 
ieškant tinkamo kandidato, jo žvilg- 
snis nukrypo į buvusį Vilniaus vys- 
kupą J. Matulevičių, kuris tuo me- 
tu gyveno Romoje ir tvarkė marijo- 
nų vienuolijos reikalus. Matydamas 
J. Matulevičiaus sumanumą ir no- 
redamas įtikti lietuviams, Pijus XI 
1925 metais, pakėlęs jį tituliariniu 
Adulijos arkivyskupų, su pilnomis 
vizitatoriaus teisemis pasiuntė į Lie- 
tuvą. 

Arkivyskupas J. Matulevičius į 
Lietuvą atvyko 1925 m. gruodžio 
mėn. Apie savo misiją jis tuoj pra- 
nešė vyskupams ir ministeriui pir- 
mininkui. Svarbiausi jo uždaviniai 
buvo du: įkurti Lietuvos bažnytinę 
provinciją ir sudaryti konkordatą. 
Kadangi jau anksčiau Žemaičių vys- 
kupas P. Karevičius kartu su vys- 
kupu J. Matulevičium darė žygių 
prie šv. Sosto įkurti bažnytinei Lie- 
tuvos provincijai, tai dabar jos orga- 
nizavimas ėjo gana sklandžiai. Tie- 
sa, darbas buvo sunkus, ypač kai rei- 
kėjo nustatyti vyskupijų ribas, bet 
bendrai dirbant, greitai buvo pri- 
eita trokštamų rezultatų. 

Bendrais bruožais vyskupijų ribos 
buvo nustatytos vyskupų konferen- 
cijoje, kurioje dalyvavo vizitatorius 
arkivyskupas J. Matulevičius ir 
vyskupai A. Karosas, P. Karevičius, 
J. Skvireckas ir vizitatorius padėjė- 
jas, protonotaras Faidutti. šioje kon- 
ferencijoje buvo nutarta: Žemaičių 
vyskupija padalyti į tris vyskupijas, 


būtent: Kauno, Telšių ir Panevėžio; 
Vilniaus vyskupijos dalyje įkurti 
naują Kaišiadorių vyskupiją, o Sei- 
nų vyskupijos dalyje įkurti Vilkaviš- 
kio vyskupiją. Toje pačioje konfe- 
rencijoje nustatyta, kad Kaunas tu- 
rės būti Lietuvos metropolito s0s- 
tinė, 

Padarius bendrus nutarimus, rei- 
kėjo išvesti vyskupijų ribas ir para- 
pijas suskirstyti į dekanatus. Tas 
darbas buvo pavesta Žemaičių vys- 
kupo pagelbininkui — vyskupui J. 
Skvireckui, nes šie nutarimai dau- 
giausia palietė Žemaičių vyskupiją. 
Jis šį darbą, dekanų padedamas, 
greitai atliko. 

Vyskupui J. Skvireckui pabaigus 
darbą, vėl buvo sušaukta vyskupų 
konferencija, kurioje 1926. II. 26 bu- 
vo priimtas toksai Lietuvos bažny- 
tinės provincijos projektas: 

1. Kauno arkivyskupija su metro- 
polito katedra šv. Petro ir Povilo ba- 
zilikoje ir dešimtimi dekanatų. 

2. Telšių vyskupija su šv. Anta- 
no katedra Telšiuose, dvylika deka- 
natų ir Klaipėdos prelatūra. 

3. Panevėžio vyskupija su Kris- 
taus Karaliaus katedra Panevėžyj ir 
dešimtimi dekanatų. 

4. Vilkaviškio vyskupija su šv. 
Marijos Aplankymo katedra Vilka- 
viškyj ir vienuolika dekanatų. 

5. Kaišiadorių vyskupija su ka- 
tedra Kaišiadoryse ir penkiais de- 
kanatais. 

Priėmus šį projektą, painus baž- 
nytinės provincijos planavimo dar- 
bas per keturis mėnesius buvo baig- 
tas. Betrūko tik Romos patvirtini- 
mo. Tada arkivyskupas J. Matule- 
vičius ir vyskupas P. Karevičius 
1926 m. kovo mėnesį išvyko į Ro- 
mą. Ten netikėtai vyskupas P. Ka- 
revičius atsisakė nuo Žemaičių vys- 
kupijos ir, pakeltas Skytopolio ar- 
kivyskupu, pareiškė norą stoti į ma- 
rijonų vienuoliją. 

Pagaliau balandžio 4 d., per Ve- 
lykas, buvo paskelbta konstitucija 
"Lithuanorum gente“, kuria buvo 
įkurta Lietuvos bažnytinė provinci- 
ja. Dabar beliko tik paskirti hie- 
rachija, ir tai popiežius padarė ry- 
tojaus dieną. Vyskupas Juozas Skvi- 
reckas buvo paskirtas Kauno arki- 
vyskupu metropolitu, Seinų vyskų- 
pas Antanas Karosas — Vilkaviš- 
kio vyskupu, popiežiaus rūmų pre- 
latas Justinas Staugaitis — Telšių 
vyskupu, Žemaičių seminarijos vice- 
rektorius kan. Kazimieras Paltaro- 


kas — Panevėžio vyskupu ir Vil- 
niaus vyskupijos dalies administra- 
torius kan. Juozapas Kukta — Kai- 


šiadorių vyskupu. Ta pačia proga 
senam Vilkaviškio vyskupui buvo 
duotas pagelbininkas vyskupas Me- 
čislovas Reinys. 


Oficialus popiežiaus raštų  pa- 
skelbimas ir Kauno metropolito in- 
gresas į katedrą įvyko 1926 m. ge- 
gužės 13 d., per šeštines. Tai buvo 
didelė lietuvių katalikų triumfo die- 
na, viena iš svarbiausių dienų viso- 
je Lietuvos bažnyčios istorijoje. 

Nuo tos dienos jau praėjo 25 me- 
tai. Per tą laiką Lietuvos bažnytinė 
provincija gerai susitvarkė viduje ir 
buvo pasiekusi didelių dvasinių lai- 
mėjimų. Gaila, kad šiuos laimėjimus 
griauja Dievo ir mūsų "Tėvynės prie- 
šai. Šio jubiliejaus negalės viešai 
paminėti Lietuvos tikintieji. Į Lie- 
tuvos katedras jubiliejaus iškilmėms 
tikinčiųjų nešauks galingas varpų 
gaudimas, tik tremtyje tyliai melsis 
senelis Lietuvos Metropolitas, vys- 
kupai, kunigai, vienuoliai ir tikin- 
tieji. Tačiau ir ši tyli malda suža- 
dins pasitikėjimą Dievo Apvaizda, 
kuri amžiais mus saugojo sunkiose 
valandose ir kuri vėl mums leis at- 
kurti bažnytinę Lietuvos provinciją. 

V. Gidžiūnas, O.T.M. 


KATALIKŲ IR PROTESTANTŲ 

SUSIVIENIJIMO KLAUSIMU 

1949 m. spalių 31 d. “Times" žur- 
nale pasirodė straipsnis “Catholicism 
to-day", pradėjęs ilgą disputą kata- 
likų ir protestantų susivienijimo klau- 
simu. Šis viešas disputas sukėlė di- 
delio susidomėjimo visame krikščio- 
niškajame pasaulyje. Jis ypatingai 
aktualus šiandie. 

Krikščioniškųjų bažnyčių susivie- 
nijimo problema yra nuo seno jaučia- 
ma ne tik katalikų, bet ir pačių pro- 
testantų. šiais paskutiniais metais, 
kada ateistinis komunizmas paskel- 
bė atvira kovą teigiantiems dvasinių 
vertybių tikrovę, ji yra labai pagy- 
vėjusi. Klausimas tačiau yra neleng- 
vas. Didžiausias sunkumas yra nusia- 
tyti, kur baigiasi visiems bendras ir 
neribotas idealas, sakysim, dvasinių 
Izrikčionybės vertybių apzynimas, ir 
kur prasideda sava dogmatinė pozici- 
ja, kuria pasirėmę tiek vieni, tiek 
antri pasirenka savą metodą toms 
pačioms vertybėms apginti. 

Nuo dogmatinės pozicijos priklau- 
so ne tik apsigynimo metodo pasirin- 
kimas, bet ir pačių krikščionybės 
dvasinių vertybių supratimas. Kata- 
likų Bažnyčia, kuri tiki į Kristų kaip 
į Dievažmogį, kitaip žiūri į jo skel- 
biamas dvasines vertybes, negu tos 
protestantų bažnyčios, kurios jį laiko 
paprastu žmogumi, nors ir išmintin- 
giausiu iš visų mirtingųjų. Iš čia ap- 
reiškimas, kuris turėtų būti bendras 
bažnyčių susivienijimo atramos taš- 
kas, katalikams reiškia dievišką ir 
absoliučią vertybę, tuo tarpu kai ku- 
rioms protestantų bendruomenėms 
žmogišką ir reliatyvią. Čia kaip tik 
ir glūdi didžiausias susivienijimo 
problemos sunkumas. 


Ypatingas “Times" koresponden- 
tas pradeda savo straipsnį pastaba, 
kad šių dienų ideologinis konfliktas, 
virtęs atvira kova, vyksta tarp ate- 
istinio marksizmo, neigiančio dvasi- 
nių vertybių tikrovę, ir krikščioniš- 
kojo pasaulio, teigiančio jas. “Ateis- 
tiniam marksizmui Katalikų Baž- 
nyčia yra pirmos eilės priešas. Ir už 
geležinės sienos pastebima milžiniš- 
ka Romos įtaka, bei jos patraukian- 
čioji valdžia". Dėl to “visas krikš- 
čioniškasis pasaulis, pasipiktinęs ru- 
sų elgesiu, reiškia  užjaučiančios 
simpatijos kenčiantiems Rytų Euro- 
pos katališzams." 


Toliau korespondentas, pateikęs 
katalikų statistiką, palietęs popie- 
žiaus autoritetą ir Romos Bažnyčios 
hierarchinį centralizmą, kelia klausi- 
mą: “Ar Romos bažnytinės valdžios 
organizacija atitinka šių dienų visuo- 
tinės krikščionybės misijos reikala- 
vimus?" T klausimą atsako neigia- 
mai. To priežastis yra Romos hie- 
rachinis centralizmas, kuris “mora- 
line kazuistika ir perdėtu legalizmų 
neleidžia šventųjų intuicijoms pasi- 
reikšti gyvenime ir teologų įnašo 
moksle, padarydamas pačią religiją 
antraeiliu dalyku". 


Protestantai dažnai piktinasi Ka- 
talikų Bažnyčios “hierarchiniu cen- 
tralizmu", kaip ir šis "Times" kores- 
pondentas, nes tai yra priešinga jų 
individualistinės religijos sampratai, 
kuri itin būdinga reformacijai. Ta- 
čiau, jeigu eitume prie pirmųjų prie- 
žasčių, privedusių Katalikų Bažnyčią 
stiprinti centralizaciją, jas atrastume 
kaip tik reformacijoje, prieš kurios 
doktrinalinę ir socialinę anarchiją 
Bažnyčia kovojo, kad išsilaikytų ne- 
sugriaunamoje vienybėje. Kol refor- 
macija nepalietė Bažnyčios vienybės, 
tol ji nejautė reikalo pabrėžti savo 
direktyvinės valdžios galios. 


Iš kitos pusės ir “"Times" kores- 
pondentas sutinka su Romos Bažny- 
čios hierarchinės vienybės ir iš jos iš- 
plaukiančio susiklausymo bei discip- 
linos jėga, kai stebisi “Romos Baž- 
nyčios drąsumu" kovoje visu frontu 
prieš ateistinį marksizmą, kai pabrė- 
žia jos drąsą ir tai, kad Katalikų 
Bažnyčia yra “pirmos eilės“ komu- 
nizmo priešas. Romos Bažnyčia nie- 
kad nepajėgtų išsilaikyti pirmose ko- 
vos eilėse, jei neturėtų hierarchinės 
vienybės su visą atsakomybę ant sa- 
vęs nešančiu vadu. šitos vienybės ir 
protestantai yra išsiilgę, pamatę ša- 
lia savęs tvirtai susivienijusį ideolo- 
ginį priešą, pasiruošusį kovai. Iš čia 
atrodytų, kad Katalikų Bažnyčios 
hierarchinis centralizmas kaip tik 
atitinka šių dienų visuotinės krikš- 
čionybės misijos reikalavimus. 

“Times straipsnio autorius mažai 


pažįsta šių dienų šventųjų įtaką Baž- 
nyčios gyvenime. Mums, katalikams, 
tai labai aišku. Visos karitatyvinės 
įstaigos, gaivalingai veikiančios Baž- 
nyčios organizme, eina iš šventųjų 
intuicijos. Tai itin būdinga Katalikų 
Bažnyčiai, ką pastebi ir kitos religi- 
jos. Beprasmiška būtų kalbėti ir apie 
teologų įnašą šių dienų Bažnyčios gy- 
venimui. Niekad tiek daug nebuvo 
rašyta iš teologijos srities, niekad 
pasauliečiai tiek nesidomėjo teologi- 
ja, kaip šiais laikais. 

Katalikų Bažnyčiai mestas mora- 
linės kazuistikos ir legalizmo prie- 
kaištas yra senas ir paprastai taiko- 
mas viduramžių Bažnyčiai. Pats 
“Times" korespondentas, atrodo, į 
tai maža kreipęs dėmesio, tvirtinda- 
mas, kad “kontrareformos polemika 
šiandie jau yra išsisėmusi ir visos jos 
jėgos yra atkreiptos į pasaulio at- 
krikščioninimą"'. 

Kitas '"Times" straipsnio skaudus 
punktas yra “bažnytinė cenzūra, lie- 
čianti katalikų doktriną", dėl ko “ka- 
talikų spauda dažnai tampa propa- 
gandine priemone, tarnaujančia vy- 
raujantiems Bažnyčios interesams...“ 
Kaip pavyzdį sumini kovą prieš 
Franco, vestą “kryžiaus karų įkarš- 
čių". Autorius, kalbėdamas apie baž- 
nytinę cenzūrą, be abejo, mintyje 
turi Bažnyčios vedamą politiką. Kas 
katalikų nežino, kad Bažnyčioje poli- 
tinė opinija yra laisva. Betgi kiek- 
vienas geras katalikas taip pat žino, 
kad politikos laisvė negali priešta- 
rauti visuotinės Bažnyčios mokoma- 
jam autoritetui ir esminėms tikėji- 
mo tiesoms. 

Bažnyčia, kaip tobulai organizuo- 
ta bendruomenė, turi teisę savo n4a- 
riams aiškiai pareikšti tai, kas su- 
tinka su krikščionybės mokslų, ir už- 
drausti tai, kas jam prieštarauja. 
Priešingu atveju būtų neišvengiamas 
nuomonių skirtumas, liečiąs esmines 
Bažnyčios tiesas. Bet ir čia yra ri- 
bos, kurios ginčytinuose klaušimuo- 
se leidžia laisvai pasireikšti nuomo- 
nei, kol išryškėja katros pusės aiš- 
kus prieštaravimus Bažnyčios esmi- 
nėms dogmoms. Tai rodo nuomonių 
įvairumas teologijos ir filosofijos sri- 
tyse. Be bažnytinės cenzūros nebū- 
tų išvengiama anarchija, griaunanti 
bendruomenės vienybę. 

Nežiūrint kaikurių pastabų, pa- 
reikštų Romos Bažnyčiai, reikia pa- 
stebėti, kad "Times" straipsnio auto- 
rius atveria visai naują atmosferą, 
besitveriančia protestantų tarpe ka- 
talikybei. Jie stebisi Katalikų Baž- 
nyčios drąsa, skelbiant atvirą kovą 
komunizmui, reiškia simpatijos per- 
sekiojamiems Rytų Europos katali- 
kams, su malonumu priima Pijaus 
XII tėvišką užuojautą, kuris vadina 
juos “artimaisiais Katalikų Bažnyčiai 

dėl jų tikėjimo į Dievą ir į Jėzų Kri- 
tų". Be to, autorius aiškiai pripa- 
žįsta Bažnyčios autoritetą, vadinda- 
mas ją “krikščionybės motina“, ku- 
ri “visuomet pabrėžė dieviško auto- 
riteto principą ir objektyvios tiesos 
reikalą". Dėl to krikščioniškasis pa- 
saulis šiais kritiškais laikais šliejasi 
prie jos, būdamas įsitikinęs, kad pa- 
galiau “pribrendo laikas panagrinėti 
Romos ir visos krikščionybės santy- 
kio problemas". Krikščioniškasis pa- 
saulis prašo Romos nusileisti ir “įeiti 
į atvirą diskusiją su kompetentingais 
bažnyčių atstovais“, nes “pasaulio 
dieviškų elementų pasisavinimas yra 
gilaus įsitikinimo vaisius". 

šis krikščioniškojo pasaulio susi- 
rūpinimas vienybe, ir draugiškas at- 
virumas sukėlė plačių atgarsių ka- 
talikų tarpe. Jis bus, be abejo, pa- 
siekęs ir popiežių. Kaip į visa tai 
žiūri Roma? Ji yra visuomet pasi- 
ruošusi tartis su atsiskyrusiais savo 
broliais. Bet ar galima laukti tų 
vaisių, kurių tikimasi? Roma, istori- 
jos patirtimi, turėtų apie tai rimtai 
suabejoti. Jei neįmanoma buvo Ro- 
mai susitarti su Rytų ar Anglijos 
bažnyčiomis, kurios bent savyje yra 
vieningos, kaip tartis su tais šimtais 
bažnyčių, kurios pačio dieviško ap- 
reiškimo supratime iš esmės skiriasi ? 
Ne per seniausiai Amsterdame įvy- 
kęs krikščioniškų bažnyčių ekumeni- 
nis susirinkimas po ilgų diskusijų bu- 
vo priejęs prie bendros formulės. Bet 
kai ją reikėjo pritaikyti gyvenime, ji 
buvo aiškinama pagal savą doktri- 
nalinį turinį, visiškai prarasdama sa- 
vo pirmykštę prasmę. 

Dėl to kaikurios reformacijos baž- 
nyčios apeliuoja į didžiąją pirmųjų 
septynių ekumeninių susirinkimų 
Bažnyčią, kuri buvo vieninga tuo pa- 
čiu tikėjimų, krikštu ir paklusnumu. 
Tai būtų sėkmingiausias kelias. Be- 
studijuodami to laiko Bažnyčios prin- 
cipus, juos atrastų įgyvendintus ir iš- 
vystytus dabartinėje Katalikų Baž- 
nyčioje. Bet ar atsiskyrę broliai tu- 
rės tiek geros valios priimti Romos 
tikėjimą ir pasiduoti popiežiaus val- 
džiai? Geros valios, tiesa, netruks, 
bet ar jos nenugalės įvairios politi- 
nės ir išorinės aplinkybes? Bažnyčia 
turi patirties iš Focijaus elgesio Flo- 
rencijos susirinkime, kardinolo Polo 
bandymų Augustos dietoje, iš Bos- 
suet ir Leibnitzo rūpesčių Malines 
pasitarimuose. 

Dvasines vertybes teigianti ideolo- 
gija neįsigyjama susitarimu, bet įsi- 
tikinimu. Pavyzdžiu gali būti užsi- 
spyrusio antiromiečio Newmano ke- 
lias. šis garsusis konvertitas, bestudi- 
juodamas pirmųjų amžių Bažnyčios 
istoriją, surado Romą, įsitikino tie- 
sa. O vistik ir po įsitikinimo praleido 
ilgus metus, kol nusilenkė jai. Gal 
Dievo Apvaizdos kelias yra tas, kad 

atsiskyrę broliai sugrįžtų vienas po 
kito, ne per susitarimus, kur prasi- 
skverbia tiek daug žmogiško elemen- 
to, bet per asmeninį tiesos pasisavi- 
nimą, pradėdami tyrimo kelią nuo 
Bažnyčios Tėvų ir Padavimo. Tiesa, 
šitas kelias nevisiems prieinamas. 
Bet jis būtinas bent autoritetingiems 
krikščioniškųjų bažnyčių atstovams 


ir tiems, kurie abejoja savo tikėji- 


mo objektyvumu. Giliai ištyrus krikš- 
čionybės istoriją ir suradus objek- 
tyvią tiesą, reikia studijuoti, kokio- 
mis formomis ji pasireiškia tos Baž- 
nyčios gyvenime, kuri yra tiesos ne- 
šėja. Taigi, studijuoti ir suprasti da- 
bartinį Bažnyčios gyvenimą taip, kaip 
ji pati supranta, ne kaip suprato 
įvairių atskilusių bažnyčių vadai. Tik 
po tokio gilaus pažinimo ir įsitikini- 
mo galima eiti prie broliškų derybų 
ir susitarimo dėl įvairių pripuolamy- 
bių, jei norima laukti pasekmių. 
Kiekvienos derybos ir susitarimas 
prileidžia abipusišką  traktuojamų 
reikalų pažinimą. Todėl ne tik pro- 
testantai turi studijuoti katalikybę, 
bet ir katalikams, bent atsakin- 
giems sluogsniams, krinta sunki pa- 
reiga vispusiškai pažinti ir išpažinti 
tiek protestantų tiesas ir klaidas, 
tiek savo. Čia reikia prisipažinti, kad 
iš katalikų pusės atskilusių bažnyčių 
atžvilgiu daroma didelė psichologinė 
klaida. Mes dažnai išdidžiai save lai- 
kome tiesos paveldėtojais, smerkda- 
mi visa, kas yra atsiskyrusiose baž- 
nyčiose. Kaip tiesos paveldėtojai, tu- 
retume pirmiausia pripažinti tas is- 
torines klaidas, kurios yra buvusios 
bent daline bažnyčių atsiskyrimo 
priežastimi, ir žiūrėti, ar jos nesi- 
kartoja ir šiandie. Be to, ir atsisky- 
rusiose bažnyčiose ne viskas smerk- 
tina. Ir jose yra daug tiesos, iš ko 
ir Katalikų Bažnyčia yra pasimokiusi 
ir jas pasisavinusi. Sakysim, švento- 
jo Rašto meilė ir jo tyrimas, religinė 
rimtis praktiniame gyvenime, pasau- 
liečių įtaka Bažnyčios gyvenime — 
visa tai reformacijos įnašas į krikš- 
čionybę. Šitas savo klaidų prisipa- 
žinimas ir tiesos priėmimas, kuri yra 
atsiskyrusiuose broliuose, padės ir 
jiems lengviau pažinti savo klaidas 
ir pasisavinti katalikybės tiesas. 
Reikia pastebėti, kad Katalikų 
Bažnyčia daug pastangų deda, kad 
išsiilgtas bažnyčių susivienijimas kuo 
greičiau įvyktų. Paskutinieji popie- 
žiai pakartotinai ragina tikinčiuosius 
arčiau susipažinti su savo atsiskyru- 
siais broliais ir įvertinti jų gerąsias 
puses, nes, pagal pop. Pijaus XI žo- 
džius, “ir atskilę gabalėliai nuo auk- 
sinės uolos nepraranda savo auksinės 
vertės." Jau seniai Bažnyčioje yra 
įvesta sausio mėnesyje "susivieniji- 
mo savaitė", per kurią visi tikintieji 
kviečiami melstis, kad kuo greičiau 
įvyktų bažnyčių vienybė. Daroma taip 


pat nemaža susiartinimo propaganda. 
Ji turi ir savo organus, kurių žymes- 


nieji yra “Irenikon" (Belgijoje) ir 
“Unitas" (Prancūzijoje). Ten gvil- 
denami ir aiškinami patys skaudieji 
punktai, skirią krikščioniškąsias. 


bažnyčias nuo katalikų. Dažni atsi- 
skyrusiųjų sugrįžimai ištisomis ben- 
druomenėmis yra to glaudaus ben- 
dradarbiavimo vaisius. 


(Pal. Lovera Di Castiglione, “Ca- 
tholicism  "To-Day", in: Tabor, 
1950 m. vasario ir geg. mėn.; 
Yves Congar, L'Appel oecume- 
nigue, in: La Vie Spirituelle, 
1950 m. sausio mėn.) 

TB G: 


POP. PIJUS X PASKELBTAS 
PALAIMINTOJU 


Birželio 3 d. eucharistinio atgi- 
mimo žadintojas popiečius Pijus X 
buvo paskelbtas palaimintuoju. Siam 
nepaprastam įvykiui jau seniai bu- 
vo ruošiamasi. 


Pal. Pijus X yra gimęs 1835 m. 
šiaurinėje Italijoje menko valdinin- 
kc šeimoje. Iki tapdamas popiežium, 
jis vadinosi Juozapas Melchioras 
Sarto. Įšėjes į kunigus, dirbo para- 
pijose, profesoriavo seminarijoje ir 
pagaliau buvo pakeltas vyskupu. 
Leonas XIII jį paskyrė Venecijos pa- 
triarchu ir papuošė raudona kardi- 
nolo skrybėle. 1903 m. tapo išrinktas 
popiežium. Mirė 1914 m. 

Popiežius Pijus X pasižymėjo di- 
džiai šventu gyvenimu. Iš prigim- 
ties buvo nepaprastai švelnaus būdo. 
Mėgo neturtą, ramybę, maldą. Ypa- 


tingai išsiskyrė savo pamaldumu 
Eucharistijai. Valdydamas Bažnyčią 
sukėlė gyvą eucharistinį judėjimą 


pasaulyje. Nenuilsdamas skatino vi- 
sus dažnai eiti šv. Komunijos, o 
vaikus leisti prie Dievo stalo, vos 
tik jie ateina į protą, nors dar ir ne- 
būtų sulaukę 7 metų amžiaus. Savo 
šūkiu pasirinko “Viską atnaujinti 
Kristuje," pagal kurį tvarkė tiek sa- 
vo vidujinį gyvenimą, tiek išorinę 
veiklą. Saugodamas Kristaus moks- 
lą, griežtai pasmerkė modernizmą, 
anais laikais besirausiantį į pačius. 
katalikų tikėjimo pagrindus. Išori- 
nei Bažnyčios santvarkai sustiprin- 
ti specialiai kardinolų ir šiaip pa- 
tyrusių teisininkų komisijai pavedė 
sutvarkyt įstatymus, suredaguojant 
juos į kodeksą. šis milžiniškas dar- 
bas buvo baigtas po jo mirties. 


Popiežiaus Pijaus X kapas Vati- 
kano bazilikos požemiuose buvo lai-- 
komas didžioje pagarboje. Prie jo 
nuolatos degė žvakės, ir žmonės. 
meldė užtarimo. Pasitaikė ir didelių 
stebuklų, kurie šiam popiežiui pra- 
skynė kelią į altorių šviesą. AŽ 


VISUOMENINIS 
GYVENIMAS 


SUTELKUS KATALIKIšKĄJĄ SPAUDĄ 


“Aidų" 
naujam dideliam žygiui — perimtį 


leidėjai nesenai ryžosi 


jungtinio katalikų laikraščio leidi- 
mą. Sujungus “Darbininką" su 
“Amerika" ir “Lietuvių Žiniomis", 
naujasai “Darbininkas" jau pora mė- 
nesių išeina iš Brooklyno. Čia Tė- 
vai Pranciškonai kuria naują lietu- 
viško žodžio centrą. 

Netrūko katalikiškos minties sa- 
vaitraščių. Bet nevisada nestoka tu- 
ri pozityvią prasmę. Dažnai ji reiš- 
kia tik jėgų išskaldymą ir tuo pačiu 
kiekybės apmokėjimą kokybe. Taip 
iš daliees buvo ir šiuo atveju. Turė- 
jo Bostono katalikai “Darbininką"", 
turėjo New Yorko katalikai “Ame- 
riką", turėjo Pittsburgho katalikai 
“Lietuvių Žinias". Bet neturėjome 
stipraus katalikiško laikraščio nei 
bostoniečiai, nei newjorkiečiai, nei 
pittsburgiečiai, nei pagaliau visi ki- 
ti Jungtinėse Valstybėse gyvenantie- 
ji lietuviai katalikai. Nėra nieko, ką 
būtų galima už tai kaltinti. Atvirkš- 
čiai, kiekvienas šių laikraščių laikė- 
si tik dideliu jų leidėjų idealizmu. 
Bet, nežiūrint viso šito, ir pats di- 
džiausias idealizmas nepajėgė sėk- 
mingai nuveikti tų kliūčių, kurios 
visų pirma kilo iš perdidelio jėgų iš- 
skaldymo. Neįmanoma buvo sutelkti 
tokį skaitytojų skaičių, kuris būtinas 
sudaryti laikraščiui įmanomą finan- 
sinę atramą. Tuo pačiu nebuvo įma- 
noma sudaryti pajėgesnį redakcinį 
kolektyvą. Nebuvo nė kalbos apie re- 
dakcinį kolektyvą, nes vienas ir tas 
pats žmogus šalia redakcinio darbo 
turėjo dar ir kitų pareigų. O tokio- 
se sąlygose ir pats kūrybingiausias 
žmogus noromis nenoromis paverčia- 
mas tik amatininkišku žinelių ran- 
kiotoju. 

Kitaip klausimas sprendžiasi da- 
bar. Pirmiausia: sutelkus tris laik- 
raščius į vieną, jau savaime sutel- 
kiami ir skaitytojai. Turime minty- 


je senuosius, bet lygiai ir naujuo- 
sius skaitytojus. Reikia gi tikėtis, 
kad stiprus katalikiškas laikraštis 


susilauks dėmesio ir iš tų, kurie 
gyvendami toliau nuo Bostono, New 
Yorko ar Pittsburgho mažiau domė- 
josi šiuose miestuose  leidžiamais 


laikraščiais, nes iš dalies visi šie 
laikračiai ir buvo daugiau ar ma- 
žiau skirti tik šių vietovių Žžmo- 
nėms. Bet svarbiausia yra tai, kad 
naujieji leidėjai iš karto duoda nau- 
jajam “Darbininkui" pakankamai 
gausų ir nekvestionuotinai kompe- 
tentingą redakcinį kolektyvą. Nėra 
abejonės, kad šisai patenkins visų 
mūsų lūkestį susilaukti pajėgaus ka- 
talikiško laikraščio. Sąlygos gi visos 
duotos. Todėl reikia tiketis ir deda- 
mų vilčių pateisinimo. 

štai kodėl skiriame šiam katali- 
kiškų laikraščių sutelkimui didelės 
reikšmės. Pirmiausia šiuo faktu turi 
džiaugtis katalikai, nes tai juos tie- 
siog liečia. Žinoma, šis džiaugsmas 
reikalauja atsisakyti “lokalinio pa- 
triotizmo". Visa pagarba šiam pa- 
starajam, nes jis gaivino entuziazmą 
visų tų, kurie ligšiol nešė katali- 
kiškosios spaudos leidimo naštą. Pil- 
nai suprasčiau tuos bostoniečius ar 
tuos pittsburghiečius, kurie apgai4/ 
lestautų, kad jie savo mieste nebe- 
teko tokio šviesos židinio, kokiu yra 
kiekvienas laikraštis. Bet nesupras- 
čiau, jei šis žmogiškai suprantamas 
apgailestavimas, nebūtų nuveiktas 
bendro reikalo supratimu. Yra atėjęs 
metas, kada šiame krašte gyvenan- 
tieji katalikai galime ducti, nors ir 
tik sutelktinėmis jėgomis, tokį laik- 
raštį, kuris tinkamai mus atstovau- 
tų ir visa jėga spinduliuotų katali- 
kiškosios minties šviesą į mūsų vi- 
suomenę. 

Iš antros pusės manau, kad šiuo 
faktu turi lygiai džiaugtis net Mie 156 
kurie jaučiasi katalikams abejingi 
ar net priešingi. Gali iš karto šis 
mano konstatavimas pasirodyti keis- 
tas. Bet tai tik liudytų, kaip dažnai 
mūsuose džentelmeniškumo jausmas 
grėsia išblėsti. Neišmanau apie poli- 
tinę kovą. Gal joje ir galioja geis- 
mas turčti reikalo tik su pasigailė- 
jimo vertu priešu (nors, regis, pasi- 
gailėjimo jausmas nėra politikų kul- 
tivuojama dorybė). Bet idėjinė ko- 
va, vykstanti kultūrinėje plotmėje ir 
kultūrinėmis priemonėmis, nori turė- 
ti reikalo tik su šviesiu ir šita pras- 
me stipriu priešu, nes tik šiuo at- 


vejų įmanomas prasmingas tiesos 
drauge ieškojimas, o ne tik piktas 
svaidymasis sofistiniais argumentais. 
Visiškai nesidžiaugiu, kad mūsų kai- 
rioji visuomenė (jei šį kartą išsi- 
reikšti politikų terminų) neturėjo 
savo Šalkauskio. Laikau dideliu vi- 
sos tautos nuostolių, kad tasai žmo- 
gus, kuris savyje slėpė viltį išaugti 
“kairiesiems" tuo, kuo Stasys šal- 
kauskis buvo “dešiniesiems", mirė 
pačioje jaunystėje. Kalbu apie am- 
žinos atminties Ramūną Bytautą. 
Grįžtant nuo šio bendresnio pastebė- 
jimo į spaudos klausimą: kaip aš 
noriu, kad tas ar kitas mano skai- 
tomas, bet man svetimos dvasios 
lairaštis būtų šviesus, taip manau, 
kad ir tie, kurie jaučiasi katalikams 
abejingi ar priešingi, turėtų pana-! 
šiai laukti, kad ir bet kuris katali- 
kų laikraštis būtų iš tiesų stiprus 
priešas — stiprus reiškia: pajėgus 
savo kūrybinės minties šviesa. Šita 
tad prasme manau, kad katalikų 
pastangą pakelti savo spaudos lygį 
sveikinamai galėtų sutikti net ir tie, 
kurie jiems yra svetimi. 

Ak, tas šaltas žodis: “svetimas"! 
Bet jei ir negalime jo iš mūsų kal- 
bos pašalinti, galime ir turime bent 
neužmiršti, kad, nežiūrint visų “sve- 
timumų", visi esame sujungti vienos 
bendros kovos už lietuvybės išlaiky- 
mą. Užtat, nežiūrint visų idėjinių 
skirtingumų, ir turime visi lygiai 
džiugiai sutikti kiekvieno lietuviškos 
minties židinio pastangą skaidriau 
žerėti. 

Čia pagaliau ir slypi visa prasmė 
mūsų džiaugsmo, kuriuo sveikiname 
katalikiškos spaudos sutelkimą. Vie- 
nybė pati savaime dar maža sako. 
Tiesa, kad vienybė yra galybė. Bet 
galybė nelygi galybei. Yra šviesos 
ir yra tamsos galybė. Vienybė visa- 
da reikalauja įprasminimo aukštes- 
nių vertybių turiniu. Ir kada sako- 
me, jog džiaugiamės susilauksią pa- 
jėgaus katalikiško laikraščio, šiuo 
žodžiu (“pajėgus“) manome ne ką 
kita, kaip bekompromisiškai aiškų 
lietuvišką nusistatymą.  Katalikybė 
yra meilės religija. O kas gi meilės 
esmė, jei ne besąlyginė ištikimybė 7 
Ir nebūtų didesnio  nesusipratimo, 
kaip katalikybės vardan likti abe- 
jingam mūsų žūties pavojun atsidū- 
rusiai tautai. Nutautėjąs katalikas 
— tai savo katalikybę išduodąs ne- 
susipratėlis. Tiesa, kad rūpestis am- 
žinosios sielos išganymu sureliatyvi- 
na visus pasaulinius rūpesčius. Bet 
savo tėvų bei savos tautos išdavi- 
mas nėra gi kelias į išganymą. 

Gali patetiška deklamacija pasiro- 
dyti, jei kas imtųsi lietuviškam laik- 
raščiui linkėti būti lietuviškos min- 
ties židiniu. Jei leidžiamas lietuviš- 
kas laikraštis, savaime parodoma, 
kad imamasi darbo iš lietuviškos šir- 

dies. Bet nelaimė yra, kad ir pačios 
širdys pasiklysta ten, kur visa al- 
suoja svetima nutautinimo valia. 
Kiek visi norėtume lietuvybę išlai- 
kyti, tiek betgi nejučiomis ir patys 
pasidarome kalti dėl lietuvybės mu- 
myse išblėsimo. Tai ir sukuria pa- 
radoksinę padėtį: kiek galima lais- 
vai bendromis frazėmis kalbėti apie 
lietuvybę, tiek betgi darosi pavo- 
jinga paliesti klausimus  konkre- 
čiai. Kai kalbi tik bendromis fra- 
zėmis, visi jaučiasi pagiriami. Bet 
jei prabiltumei konkrečiau, tuojau 
pat atsilieptų šimtai “paliestųjų". 
Todėl ir linkstame tylėti. Bet ši ty- 
la ir yra pats puriausias dirvonas 
klestėti nutautėjimo piktžolynui. 

Pirmas dalykas, jei norime rimtai 
pasipriešinti nutautėjimo grėsmei, 
tai turėti drąsos pralaužti tai tylai, 
kuri bijo dvasių išskyrimo, kuri vi- 
siems lygiai dalina kovotojų dėl lie- 
tuvybės titulus, kuri lygiai šiuo titu- 
lų garbina ir tuos, kurie iš tiesų lie- 
tuvybę morališkai slopina. Pigu ty- 
lėti. Bet reikia didelės drąsos tie- 
sai pasakyti, nes tiesa — ne pane- 
girikų dalintoja, o greičiau rūsti są- 
žinė. Todėl taip giliai žmonėse įsi- 
šaknijusi tiesos baimė. Ir reikia be 
galo tyrios meilės tiesai, kad tiesos 
baimė būtų nuveikta ar bent su- 
tramdyta. Žinoma, bepigu teisti ki- 
tus. Čia tiesos baimė pranyksta. Ta- 
čiau tikra sąžinė teisia ne kitus, o 
tik save pačią. Reikia tureti drasos 
ir į save pačius tiesiai pažiūrėti. Tas 
nepopuliaru, gali būti pasakyta. 
Dievaži, sutinku, niekada tiesa nėra 
populiari. Todėl ir leidžiamės kitų 
teisti, užmiršdami evangelinį perspė- 
jimą, kad kitų teismas iš tiesų virs- 
ta savęs pačių teismu. 

Tėvai Pranciškonai, perimdami 
jungtinio katalikų laikraščio leidi- 
mą, tuo pačiu pasiėmė ir didelę mo- 
ralinę atsakomybę už katalikiškosios 
visuomenės atstovavimą kovoje dėl 
lietuvybės. Nelengva bus šios atsa- 
komybės našta. Visi tai iš anksto re- 
gime, nes iš anksto matome, kiek 
reikės didelio krikščioniško idealiz- 
mo eiti tiesiu principų keliu — va- 
dovautis tiesos meile, o ne tiesos 
baime. Bet Tėvų Pranciškonų lietu- 
viška valia, parodyta jau “Aidų"' idė- 
jine linija, mums teikia vilties, kad 
ir visai jų leidžiamai spaudai nesto- 
kos bekompromisinės ryžties kovai 
už mūsų krikščioniškosios tautos 
gyvybę. Todėl ir mums visiems be- 
lieka šią jų pastangą aktyviai pa- 
remti. Juozas Alaušius 


SKAITYTOJŲ PAŽžIŪRA Į MŪSŲ 
ŽURNALĄ 
Baigdamas savo vienų metų dar- 


bą, "Aidų" redakcinis kolektyvas iš- 
siuntinėjo žurnalo skaitytojams an- 

ketą pasisakyti dėl eilės klausimų, 
liečiančių žurnalo lygį bei liniją. At- 
sakymų buvo sulaukta 95. Didžioji 
dalis pasitenkino trumpesniais atsa- 
kymais. Bet dalis skaitytojų, norė- 
dami plačiau pasisakyti, parašė išti- 
sus laiškus. Ir užtat, nors palyginti 
atsakymų buvo sulaukta neperdaug, 
jie vis dėlto davė tam tikrą vaizdą, 
kaip mūsų skaitytojai vertina žur- 
nalą ir ko iš jo laukia. Ypačiai šį 
vaizdą galima susikurti ir dėl to, 
kad atsakymai atėjo iš įvairių 
sluogsnių. Atsakė tie skaitytojai, ku- 
riems žurnalo idėjinė dvasia yra sa- 
va. Bet lygiai dėl žurnalo pasisakė 
ir tie skaitytojai, kurie juo domisi 
visų pirma kaip kultūros žurnalu. 
Atėjo atsakymai iš žymių mūsų in- 
telektualų. Bet lygiai pasisakė ir vi- 
si kiti susirūpinę mūsų kultūros žur- 
nalo tobulėjimu. Daugiausiai susi- 
laukė atsakymų iš čia pat, iš JAV- 
bių ir iš Kanados. Bet vienas kitas 
atsakymas mus pasiekė ir iš toliau: 
iš Anglijos, iš Italijos ir kitur. To- 
dėl, apskritai imant, susumuoti visi 
tie atsakymai ir atskleidžia mums 
reliatyviai apytikrį skaitytojų nus'- 
statymą į mūsų žurnalą. O šis nu- 
statymas yra toks: 

1. Ar esate patenkinti dabartiniu 
“Aidų" lygiu?  Pageidautumėte ių 
populiaresnių ar  akademiškesnių ? 
Pirmąją klausimo dalį 90 skaityto- 
jų atsakė teigiamai. Bet leidžiantis 
nuo šio bendresnio klausimo į antrą- 
ją specialesnę klausimo dalį, skaity- 
tojų nuomonės truputį išsiskyrė. Pu- 
sė skaitytojų pasisakė esą pilnai pa- 
tenkinti dabartiniu “Aidų" lygiu: 
kaip vienas skaitytojų pasisakė, ir 
norima “Aidų" maždaug tokių, ko- 
kie yra". Tačiau antroji pusė skai- 
tytojų aiškiai išsiskyrė savo pažiū- 
ra. 25 atsakytojai sugestionavo pa- 
daryti “Aidus" populiaresnius. Bet 
lygiai toks pat skaičius atsakytojų 
įsakmiai perspėjo, kad leisdamiesi į 
didesnį populiarumą  “Aidai"  nusi- 
žengtų savajai kultūros žurnalo pa- 
skirčiai. Pirmieji operavo šiuo argu- 
mentu: jei "Aidai" dar populiarėtų, 
jie laimėtų daugiau skaitytojų. An- 
trieji atsakė: “su dar didesniu “Ai- 
dų" populiarinimu būtų sužlugdyta 
paskutinioji galimybė pasireikšti lie- 
tuvių katalikų ir net nekatalikų kū- 
rybinei dvasiai" (C. S.). Jei pirmieji 
norėtų  “Aiduose" rasti keliuotinę 
“Naująją Romuvą", tai antrieji no- 
rėtų “Aidus" laikyti “Židinio" tradi- 
cijų tęsėju. 

šitų atsakymų akivaizdoje redak- 
cinis kolektyvas jaučiasi paskatintas 
ir toliau stengtis išlaikyti dabartinį 
"Aidų" lygį. Visi žurnalo straipsniai 
jau yra populiarūs ta prasme, kad 
kiekvienas autorius stengiasi taip 
rašyti, kad savo srities kūrybiniais 
laimėjimais jis galėtų supažindinti 


visus skaitytojus, turinčius akade- 
minį išsilavinimą. Gi populiarizacija 
plačiąja šio žodžio prasme (pertei- 
kimas mokslinių žinių tokia forma, 
kad jos būtų šiek tiek perduotos ir 
tam, kuris teturi pradžaimokslinį iš- 
silavinimą) nėra kultūros žurnalo 
paskirtis. Todėl, mūsų nuomone, ir 
tenka sutikti su J. A. pažiūra: “Po- 
puliaresnio jo (žurnalo) nenorėčiau 
dėl dviejų priežasčių: a. jis ir taip 
gana populiarus; b. du dienraščiai 
turi savaitinius literatūros, meno, 
mokslo priedus, tai populiarios me- 
džiagos nestingame". Todėl ir lieka 
tas pats vidurio kelias, kuriuo lig- 
šiol ėjome ir kurį mūsų skaitytojas 
A. G. šiaip išreiškė: “Norint juos. 
(“Aidus") populiaresniais padaryti, 
tektų sutikti su lygio sumenkėjimu, 
gi dar akademiškesni “Aidai? greit 
turėtų peržengti kultūros žurnalui 
statomus reikalavimus, nebegalėtų 
apimt visų kultūrinių sričių ir turė- 
tų virsti arba literatūros ir meno 
arba mokslo žurnalų, ko mūsų są- 
lygose nebeįmanoma išteseti". 

2. Ar norite, kad žurnalas apsiri- 
botų tik akademiniais klausimais, ar 
drauge pageidautumėte, kad pasisa- 
kytų ir aktualesniais klausimais? 
Beveik vienbalsiškai visi atsakiusie- 
ji pageidavo žurnale pasisakymo ir 
aktualiaisiais klausimais, kad žurna- 
las neliktų, kaip vienas išsireiškė, 
“tik archyvinių dalykų rinkinių“. 
“Nuodėmė tenkintis abstrakcijomis, 
kai pasaulio rūmas yra, o mūsų tau- 
ta vergijoje", perspėjo skaitytojus 
G. G. išreikšdamas beveik visų 
skaitytojų pageidavimą. Kiek tačiau 
beveik visi atsakiusieji pageidavo iš 
"Aidų" pasisakymo ir aktualiaisiais 
klausimais, tiek betgi nevienas drau- 
ge perspėjo, kad ir aktualių klausi- 
mų sprendimas liktų akademiškai 
rimtas bei objektyvus. Net ir tie ne- 
gausūs atsakytojai, kurie pasisakė 
prieš aktualiųjų klausimų lietimą, 
baiminosi ne pačių šių klausimų, o 
tam tikro (partiškai nekultūringo) 
svarstymo būdo. “Jei šiuo vardu (ak- 
tualieji klausimai) vadinama parti- 
nė politika, tai nereikia, nes tai 
chaltūra, o ne kultūra“, atsakė vie- 
nas skaitytojų. 

Respektuodama absoliučios atsa- 
kiusiųjų daugumos nuomonę, redak- 
cija yra pasiryžusi plačiau žurnalo: 
skiltis atskleisti ir aktualiųjų klau- 
simų svarstymui. Jau nuo šių metų 
pradžios atitinkamai praplėstas vi-- 
suomeninės apžvalgos skyrius. Sa- 
vaime suprantama, niekas negali bū- 
ti nuomonės, kad aktualiųjų klausi- 
mų svarstymui nebegaliotų tas pats: 
objektyvumo bei kultūringumo kri- 
terijus, kuris galioja visam gyveni- 
mui. Jei labai dažnai stokojama šių 
savybių tiek kasdieninėje spaudoje, 
tiek organizaciniame gyvenime, tai 


tėra ženklas, kaip svarbu parodyti, 
kad ir visus aktualiai liečią klausi- 
mai gali (ir turi) būti džentelmeniš- 
kai svarstomi. Žurnalo redakcija 
jaustųsi laiminga, 
praskinti kelią į kitą lygį ir pačio- 
se aktualiųjų klausimų diskusijose. 
Tenka pavartoti šį žodį (diskusijas), 
nes kaip tik aktualiuosius klausimus 
charakterizuoja tai, kad jais labai 
dažnai nuomonės išsiskiria. Todėl iš 
anksto aiškų, kad ne kiekviena nuo- 
monė, kurią mes atstovaujame, ga- 
lės patenkinti visus mūsų skaityto- 
jus. Bet kiek mes patys stengsimės 
būti tiesūs, tiek prašysime ir pačių 
skaitytojų lojaliai mus suprasti t. y, 
ne kiekvieną skirtingą nuomonę jau 
tuo pačiu apšaukti ir neobjektyvia. 
Gi kas liečia patį aktualiųjų klausi- 
mų turinį, iš anksto pasisakome, kad 
šiais klausimais visų pirma supran- 
tame bendruosius visuomeninius, 0 
ne specialiai partinius klausimus. 
Kaip tik esame nuomonės, kad šiuo 
metu specialiai partiniai klausimai 
yra mažiausiai aktualūs. Vienintelis 
aktualusai klausimas — tai pačios 
lietuvybės išsaugojimas. 

3. Kurios srities straipsnių labiau- 
siai pageidaujate: lituanistiškai isto- 
rinių, pasauležiūriškai filosofinių bei 
religinių, gamtos mokslų temomis, 
visuomeniniais klausimais? Nemaža 
dalis atsakiusiųjų pasitenkino ben- 
dru įvairumo pageidavimu. “Princi- 
pas: tokių, kokių negalime rasti ki- 
tuose, ne lietuvių žurnaluose, ir an- 
tra, savų autorių“ (L. BD-)-— Man 
visai nesvarbu, kokiu klausimu ra- 

atrodo, 
ėjes. 

4. Ar patenkina dabartinė apžval- 
ga: norėtumėte platesnės ar siau- 
resnės? Ligšiol skiriama proporcija 
apžvalgoms dauguma skaitytojų pa- 
tenkinti, bet kai kurie norėtų gY- 
vesnės bei įvairesnės apžvalgos. Spe- 
cialiai kai kurie atsakiusiųjų pagei- 
davo, kad būtų duodama ir kronika 
mūsų kultūrinio gyvenimo svarbes- 
nių įvykių, kaip ji buvo duodama ir 
“Židinyje". Kaip skaitytojai mato, šis 
pageidavimas jau imamas patenkin- 
ti šių metų žurnale. 

5. Ar patenkina dabartinis knygų 
:skyrius-recenzijos 7 Nors apskritai 


jei pasisektų jai | 


dauguma atsakiusiųjų nereiškė ne- 
pasitenkinimo nė šiuo skyriumi, bet 
palyginti šis skyrius susilaukė aš- 


tresnės kritikos, negu bet kuris ki- 


tas dalykas. Vieni atsakiusiųjų no- 
rėjo platesnio šio skyriaus, bet ir 
drauge konstatavo, “jei permaža pa- 
sirodo naujų knygų, tai iš kur imsis 
ir recenzijos". Antri gi iš viso da- 
bartines recenzijas rado “skystomis 
bei šališkomis", ir užtat pageidavo 
“rimtesnių recenzijų bei objektyves- 
nių recenzijų". Redakcinis kolekty- 
vas tikisi, kad su naujų kritikų (vi- 
sų pirma L. Miškino) įtraukimu se- 
nieji priekaištai didele dalimi galės 
atkristi. 


6. Ar pageidautumėte daugiau gro- 
žinės literatūros: poezijos, beletristi- 
kos, dramų? Dauguma skaitytojų 
randa, kad grožinės literatūros pa- 
kankamai teikiama, nes, vieno Žo- 
džiais, jos kultūros žurnalui reikia 
tiek, kiek druskos. Gi iš antros pu- 
sės, jei kai kurie skaitytojai norė- 
tų dar daugiau grožinės literatūros 
(“du kartu taip"), tai vienam skai- 
tytojų atrodė jau esama tiek daug 
grožinės literatūros bei apskritai li- 
teratūrinių straipsnių, kad jam pir- 
šosi išvada, ar bene nereikės jau 
“Ateičiai" perimti kultūros žurnalo 
vaidmenį, nes “Aidai" bereikalingai 
konkuruoją “Lietuvių Dienas", ku- 
rios taip pat esančios literatūros bei 
meno žurnalas. Gal būt, tai buvo 
pats subjektyviausias klausimas, ir 
užtat pačiu būdingiausiu atsakymu 
tektų laikyti tą, kuriame šis klausi- 
mas buvo šiaip atsakytas: “žmona— 
taip, aš—ne". 


iš jau buvusių 
pageidautumėte? 


7. Kurių autorių, 
žurnale, dažniau 
Kurių autorių, dar nepasirodžiusių 
žurnale, norėtumėte rasti? Dalis 
skaitytojų paprastai atsakė: '“svar- 
bu ne autoriaus vardas, bet kūrinio 
kokybė", nes “buvo atspausta žino- 
mų autorių menki kūriniai ir mažai 
žinomų gana geri". Kiti gi skaityto- 
jai nominališkai išvardino tuos au- 
torius, kuriuos jie norėtų žurnale 
ypačiai dažnai matyti. Pagal šį “ple- 
biscitą'' skaitytojų prielankumu ypa- 
čiai džiaugiasi ši autorių eilė: Ma- 
ceina, Pakštas, Girnius, Aistis, Gri- 
nius, Ivinskis, Yla, Šilkarskis ir ki- 
ti, o iš rašytojų — Vaičiulaitis, Ais- 
tis, Brazdžionis, Niliūnas, Jankus, 
Katiliškis, Baronas ir kiti. Kaip 
matyti, tai tie patys vardai, kurie 
ri yra mūsų žurnale ypačiai dažnai 
sutinkami. 


8. Kuriomis temomis norėtumėte 
sulaukti žurnale straipsnių? Šį klau- 
simą atsakė tik nedaugelis skaityto- 
jų, pageidaudami straipsnių  jauni- 
mo, fizinio auklėjimo, masonų, poli- 
tikos ir kitomis temomis. 


9. Ką apskritai galite pasakyti dėl 
“Aiduose" pasirodžiusių dalykų? šis 
klausimas davė progos pasisakyti 
apskritai dėl daugelio dalykų. Svar- 
biausiai  iškeltini du pasisakymai. 
Pirmasai: pageidavimas, kad žurnalui 
pasisektų gausiai sutelkti bendra- 
darbių ne tik iš katalikų, bet ir iš 
kitų pažiūrų žmonių. Įdomu, kad 
šis pageidavimas buvo lygiai gyvai 
reiškiamas ir tų skaitytojų, kurie 
katalikai, ir tų skaitytojų, kurie ne- 
siima šio vardo. Skaitytojas A. G. 
rašo: “Nors "Aidai" turi aiškų 
krikčioniškos pasaulėžiūros veidą, 
tačiau, manau, nereiktų vengti ir ki- 
tos pasaulėžiūros autorių su jų kū- 
ryba ar pasisakymais, žinoma, jei 
jų “Aidams skiriami straipsniai ne- 
prieštarauja krikščioniškąjai pasau- 
ležiūrai''. Visiškai tos pačios nuomo- 
nės buvome bei esame ir mes. Kiek 
aiškiai savo žurnale atstovaujame 
krikščioniškąją pasaulėžiūrą, tiek 
betgi norime likti atviri visai lietu- 
viškajai kūrybai. Ir užtat, jei pasau- 
lėžiūriniams straipsniams savaime 
suprantamai apsiriboja krikščioniš- 
kosios pasaulėžiūros autoriais, tai 
bendraisiais lietuviškaisiais bei 
moksliškaisiais straipsniais rašyti 
kviečiame visas mūsų kūrybines pa- 
jėgas. Tokio nusistatymo laikėmės 
ligšiol, tokio pat nusistatymo laiky- 
simės ir ateityje. Džiugų mums šia 
proga tik konstatuoti, kad jau ir 
dabar turime savo nuoširdžių ben- 
dradarbių tarpe daugelį ir tokių mū- 
sų kultūrininkų, kuriems krikščioniš- 
koji pasaulėžiūra yra svetima, bet 
kuriems yra artimas mūsų tautinės 
kultūros ugdymo rūpestis. 


Jei visiškai sutikome ir sutinka- 
me su mūsų skaitytojų pageidavi- 
mu sutelkti žurnale ir jo pasaulė- 
žiūrinei linijai svetimesnių autorių, 
tai betgi negalime lygiai patenkinti 
tuos mūsų skaitytojus, kurie šios an- 
ketos proga pageidavo “pašalinti iš 
rimto žurnalo degeneruotą meną". 
Tai vadinamojo  moderninio meno 
klausimas. Niekada nesijautėme at- 
stovaują  “degeneruotą" meną. Bet 
daugeliui tokiu atrodė visa dabar- 
ties meno linkmė. Sunku būtų su- 
tikti, kad pvz. Rouault Kristus te- 
buvo “balvonas". Pasipiktinimo kėlė 
ir Čiurlionis, kol su juo suaugome. 
Taip yra ir apskritai su kiekviena 
nauja menine pastanga (ir pagaliau 
su kiekviena nauja kūrybine apraiš- 
ka). Nenorime tik specialiai moder- 
nųjį meną atstovauti. Bet negalime 
jo ignoruoti. Ir ypačiai negalime tai 
dėl to, kad šiuo atveju tektų igno- 
ruoti ir mus save pačius — mūsų 
pačių meninę kūrybą, nes Lek ji 
šiandien negali būti kitokia, kaip 
moderniška. Klausimas eina visų 
pirma apie atskiro kūrinio meninį 

vertingumą, 0 ne “moderniškumą" 
ar "nemoderniškumą"'. Ne visa jau 
vertinga, kas “moderniška", bet ly- 
giai ne visa jau tik “nešvarių linijų 
rezginys", kas iš karto pasirodo. 

šalia šių klausimų buvo iškelti ir 
kiti labiau technikiniai klausimai. 
Buvo pageidauta duoti žurnalui kny- 
ginį formatą, kad būtų lengviau 
įrišti ir kad žurnalas pakeliui nesu- 
silankstytų. šį klausimą tektų svars- 
tyti. Buvo skundžiamasi blogu po- 
pieriu bei bloga spaustuvės techni-; 
ka. Stengiamasi šiuos aiškius trū- 
kumus pašalinti. Pagaliau buvo su- 
teikta eilė administracinių patarimų, 
kaip žurnalą plačiau paskleisti. 

Baigdamas šią santraukinę anke- 
tos davinių analizę, redakcinis ko- 
lektyvas nuoširdžiai dėkoja visiems 
skaitytojams, kurie savo kritiškomis 
pastabomis iškėlė daugelį dalykų, 
kurie bus naudingi žurnalo toles- 
niam tobulėjimui.. 


KR OL N.LL KA 


« Juozui Girniui Montrealo uni- 
versitetas suteikė daktaro laipsnį už 
jo veikalą apie egzistencializmo fi- 
losofą Jaspersą. šiuo metu Dr. J. 
Girnius gyvena Dorchester, Mass. 


e Juozas Kazickas gavo ekonomi- 
jos daktaro laipsnį Yale universitete, 
New Haven, Connecticut. Vilniaus 
universitetą jis baigė 1943 m. 1945-6 
m. studijavo Tubingene, o nuo 1947 
m. Yale universitete. Daktaro egza- 
minus išlaikė 1950 m.; dabar para- 
še disertaciją “Čekoslovakijos Ūkio 
sovietizacija.'  Bestudijuodamas dar 
dėstė Albertus Magnus Kolegijoje 
ekonomiką ir dalyvavo visuomenės 
darbe. Dabar kviečiamas dirbti į 
Krašto Apsaugos Ministerijos eko- 
nominių tyrinėjimų Rytų skyrių bei 
dėstyti jėzuitų universitete George- 
tcwn, Washingtone. 


e Brooklyne įsisteigė lietuviška fil- 
mų bendrovė — MSM Documentary 
Film Co. (Adolfas Mekas, Donatas 
Šulaitis, Jonas Mekas). šiuo metu ji 
suka kultūrinę filmą apie lietuvių gy- 
venimą Brcoklyne. 

e Birželio 14 d. ištrėmimų minėji- 
mai visur, kur tik gyvena lietuviai, 
buvo atžymėti protestais. Vienas iš 
didžiausių minėjimų įvyko birželio 
16 d. New Yorke pačioje didžiausio- 
je koncertų salėje — Carnegie Hall. 
Minėjimą surengė bendras lietuvių, 
latvių ir estų komitetas. Kalbėjo New 
Yorko senatorius Lehman, DP Ko- 
misijos narys — O'Connor ir Maino 
valstybės senatorius —  Brewster. 
Dalyvavo visų trijų Pabaltijo tautų 
konsulai, jungtinis choras ir meninin- 
kai. 

e Toronte įsikūrė 4000 lietuvių 
tremtinių. 

e Jau veikia vadin. Laisvosios Eu- 
ropos komitetas su St. Mikolaičiku 
priešaky. Ligi šiol lietuviai tame ko- 
mitete nebuvo atstovaujami. Dabar 
toji spraga norima užpildyti. Lietu- 
vių grupę numatoma sudaryti iš 10 
atstovų. 


e Australijoje įvyko Lietuvių Ka- 
talikų Draugijos metinis suvažiavi- 
mas. Ši draugija įkurta prieš dve- 
jus metus. 

e Matas Zujus, “Garso" redakto- 
rius, susilaukė sidabrinio jubiliejaus 
šiose pareigose: suėjo 25 metais, kai 
jis redaguoja "Garsą". M. Zujus yra 


Lietuvos savanoris, buvo “Vyties" 
redaktorius, dirbo “Draugo", '“Ka- 
rio" ir kitose redakcijose. 

e Skulptorius Antanas Mončius, 


kadaise mokęsis Freiburgo Taiko- 
mosios Dailės Institute, vėliau gavęs 
Prancūzijos stipendiją studijuoti me- 
ną Paryžiuje, su savo kūriniais daly- 
vavo vienoje Paryžiaus meno parodo- 
je, kurioje savo darbus buvo išstatę 
2000 menininkų. 


o Dail. Vytautas Kasiulis Paryžiu- 
je rengiasi trečiai parodai. 

o A. Ranit Vokietijoj, Mainze, or- 
ganizuoja Jonyno Ex Libris parodą. 

« Dail. V. Petravičius gegužės gale 
buvo atidaręs savo kūrinių parodą A. 
Valeškaitės ir L. Grigaliūnaitės šokių 
studijoje. Taip pat su savo kūriniais 
jis dalyvavo kitoje parodoje, kur lai- 
mėjo Meno Instituto Alumni Associa- 
tion premiją už lino raižinį ' Mano tė- 
vų šalyje". 

e Dail. Jono Rimšos paroda Ar- 
gentinoje, Buenos Aires, buvo atida- 
ryta gegužės 28 d. ir tęsėsi iki bir- 
želio 9 d. Paroda įvyko “Galeria 
Mueller", kur paprastai rengiamos 
žymiausių dailininkų parodos. 

o Romoje atkuriama “Lux" leidyk- 
la, kuri numato išleisti arkiv. J. Skvi- 
recko naujai pertvarkytą Senojo Tes- 
tamento laidą, Bern. Brazdžionio pa- 
rengtus Maironio raštus. 

e "Tėvynės Sargas“ po ilgesnės 
pertraukos žada vėl pasirodyti Chica- 
goje. Spausdinamas "Draugo" spaus- 
tuvėje. 

o VT. Lietuvybės išlaikymo Tarny- 
ba paskelbė konkursą scenos veikalui 
parašyti. Veikalas turi būti skiriamas 
16 metų žiūrovui, tinkamas vaidin- 
ti paprastoje scenoje ir niekur ne- 
spausdintas. Konkurso terminas 1951 
m. gruodžio 31 d. Už geriausius vei- 
kalus skiriamos dvi premijos: I — 
1200 DM ir II — 800 DM jei auto- 
rius gyvena Vokietijoje, arba — 250 
dol. ir 150 dcl., jei autorius gyvena 
kitur. 


KLAIDŲ ATITAISYMAS 


PRIE PR. SKARDŽIAUS 
STRAIPSNIO “AIDŲ" 4 nr. 


šių metų “Aidų? 4 nr. Pr. Skar- 
žiaus straipsnyje “Naujas prof. E. 
Fraenkelio veikalas" buvo iškritusi 
dalis teksto, pereinant iš 184 p. į 185 
p. Atsiprašydami autorių, čia spaus- 
diname visą tą pastraipą, kaip ji tu- 
ri būti, su iškritusiuoju gabalu: 


Rašydamas apie grynus kalbinius 
dalykus, autorius apskritai rašo ga- 
na atsargiai, visados pateikia gau- 
sių autentiškų duomenų, dažnai iš- 
vadas paremia šaltiniais, ir todėl jo 
žinios apie baltų kalbas ir žymesnius 
jų reiškinius, apskritai imant, yra 
gana aiškios, įtikinamos, tik vienur 
kitur sukelia jos kiek abejonių. Pvz. 
45 psl. jis mano, kad liet. būdvar- 
dyje sveikas, latvių sveiks glūdinti 
senovinio prieveiksmio liekana, ku- 
rios atstovai esą sen. indų su-, sen. 
graikų eu “gerai, labai". Bet tai dar 
nėra kaip reikiant įrodyta. Visu pir- 
ma neaišku, kas čia yra buvusi pir- 
mykštė šaknis. Savo laiku autcrius 
manė, kad šis žodis esąs sudėtas iš 
pirmykščio prieveiksmio su ir veiks- 
mažodinės šaknies ei- (eiti, eiga...), 
bet ši hipotezė yra lig šiol dar nie- 
kuo neįrodyta ir todėl neįtikima. Pr. 
Spechtas paskutiniame savo prieš- 
mirtiniame veikale “Der Ursprung 
der indcgermanischen Deklination“ 
(128 psl.) būdvardį sveikas jungia su 
slavų svež ir latvių svaigs “šviežias, 
fresh". Slavų svež (su senoviniu 
jat'), kilęs iš *suoi-gjos, gerai galė- 
tų derėti su latvių svaigs (iš *svai- 
gas), jei, žinoma, šis pastarasis Žo- 
dis nėra vėlyvesnių laikų padaras. 
Slaviškos šaknies dvibalsis oi gali 
taip santykiauti su baltų ei, kaip 
lietuvių ai su ie žodžiuose daigas ir 
diegas, saikas ir siekas ir kt. Prie- 
balsio k, santykį su g galėtų paremti 
tokios grutės kaip striukas ir striu- 
gus, titnagas ir titnakas ir kt. No- 
rint šiaip taip būtų galima susieti 
ir šių žodžių reikšmes. Bet, apskri- 
tai imant, ši etimologija atrodo kiek 
dirbtinė, todėl tenka ir ją priimti su 
tam tikra atsarga. 


PRIE G. MISTRAL POEZIJOS 
“AIDŲ" 5 nr. 


šių metų “Aidų 5 nr. buvo pra- 
leistas G. Mistral “Nokturno"' ir “A1- 
bricias" vertėjas. 
išvertė J. Kekštas. Prašome šį pra- 
leidimą pataisyti savo “Aidų" eg- 
zemplioriuje. “Motinos poemą," kaip 
pažymėta, išvertė P. Gaučys. 


šiuos eilėraščius 


KITAS “AIDŲ" NUMERIS IšEIS RUGSĖJO PRADŽIOJ 

